Sunday | 15 | December | 2019\nപ്രമേഹത്തെ എങ്ങനെ പ്രതിരോധിക്കാം?\nപ്രമേഹത്തിന് പിന്നിലെ കാരണങ്ങൾ\nസൗജന്യ പ്രമേഹ രോഗ നിർണായ ക്യാമ്പുമായി പട്ടം എസ്‌യുടി ആശുപത്രി\nതുടക്കത്തില് തന്നെ പ്രമേഹത്തെ തിരിച്ചറിയാം\nലോക പക്ഷാഘാതദിനം: 40 വയസിൽ താഴെയുള്ളവരിൽ സ്ട്രോക്ക് വർധിക്കുന്നു\nഹൃദയാഘാതം: ജീവന് രക്ഷിക്കാന് അറിഞ്ഞിരിക്കാം\nമണിക്കൂറുകള് നീളുന്ന ജോലിക്കിടെ ബ്രേക്കെടുക്കാം\nകുഞ്ഞുങ്ങള്‍ക്ക് വേണം നല്ല ഉറക്കം\nഎത്രയൊക്കെ ശ്രമിച്ചിട്ടും രാത്രി കുഞ്ഞിന് ഉറക്കമില്ലേ, എന്നാല് ഇനി കുഞ്ഞിനെ ഉറക്കാന് ചില എളുപ്പ മാര്‍ഗ്ഗങ്ങള്. കുഞ്ഞുങ്ങളുടെ ഉറക്കം അവരുടെ ആരോഗ്യത്തിന് വളരെ അത്യാവശ്യമായിട്ടുള്ള ഒന്നാണ്. എപ്പോഴും മാതാപിതാക്കളുടെ വലിയൊരു പരാതിയാണ് കുഞ്ഞിന് ഉറക്കമില്ല എന്നത്. എത്രയൊക്കെ ശ്രമിച്ചിട്ടും കുഞ്ഞിനെ ഉറക്കാന് കഴിയാത്ത അമ്മമാര്‍ക്ക് ചില കാര്യങ്ങള് ശ്രദ്ധിച്ചാല് കുഞ്ഞിനെ പെട്ടെന്ന് ഉറക്കാം. പ്രത്യേകിച്ചും നവജാത ശിശുക്കള്‍ക്കാണ് ഉറക്കം ഇല്ലാത്തതിന്റെ പ്രശ്നം നേരിടുന്നത്. കുഞ്ഞ് ഉറങ്ങാന് ഏറ്റവും അത്യാവശ്യമായി വേണ്ടത് വായുസഞ്ചാരമുള്ള അധികം ചൂടും തണുപ്പും ഇല്ലാത്ത സ്ഥലം ആണ്. ശബ്ദങ്ങളില്ലാത്ത പ്രധാന സ്ഥലം എന്നതും വളരെ പ്രധാനപ്പെട്ട ഒന്നാണ്. കുഞ്ഞിന് അത്രയധികം പ്രാധാന്യം ഉറങ്ങുമ്പോള് നല്‍കണം. പലപ്പോഴും കുഞ്ഞിന്റെ ആരോഗ്യത്തിന്റെ കാര്യത്തില് പലപ്പോഴും ഉറക്കം വഹിക്കുന്ന പങ്ക് വളരെ വലുതാണ്.\nവേണം നല്ല വായുസഞ്ചാരം\nകുഞ്ഞുങ്ങള്‍ക്ക് ഏറെ ശ്രദ്ധകൊടുക്കേണ്ട പ്രായമാണ് ഒരുവയസുവരെയുള്ള കാലം. കാരണം നവജാത ശിശുക്കളുടെ മരണം പലപ്പോഴുമുണ്ടാകുന്നത് ഈ പ്രായത്തിനിടെയ്ക്കാണ് എന്നത് കൊണ്ട് തന്നെ. ഇതിന് പ്രധാനകാരണമായി ഡോക്ടര്‍മാര് പറയുന്നത് ഉറക്കത്തിനിടെയുണ്ടാകുന്ന ശ്രദ്ധക്കുറവാണ്. അല്ലാതെ ഏതെങ്കിലും തരത്തിലുള്ള അണുബാധ കൊണ്ടോ അല്ലെങ്കില് ചികിത്സാപാളിച്ചകൊണ്ടോ അല്ലെന്ന് ഡോക്ടര്‍മാര് ചൂണ്ടിക്കാട്ടുന്നു. ഉറക്കത്തില് കുഞ്ഞിന് കൃത്യമായ പരിചരണം ലഭിച്ചില്ലെങ്കില് ശരിയായി ശ്വസിക്കുന്നതിന് പോലും കുട്ടിക്ക് കഴിയില്ല. ഇത് മരണത്തിന് കാരണമാവാന് പ്രാധാന പങ്ക് വഹിക്കുന്നുണ്ടെന്നാണ് ഡോക്ടര്‍മാര് പറയുന്നത്. അത് കൊണ്ട് തന്നെ നല്ല വായുസഞ്ചാരവും ഉറങ്ങുന്ന കുട്ടിയുടെ അടുത്ത് മിക്ക സമയവും ചെലവഴിക്കുന്നതും അപകടം ഒരു പരിധിവരെ കുറക്കാന് കഴിയുമെന്നും വിദഗ്ധര് ചൂണ്ടിക്കാട്ടുന്നു.\nഉറക്കത്തിന് കൂട്ടായി ഉറക്കം മാത്രം\nതൊട്ടിൽ കുഞ്ഞുകട്ടിൽ അല്ലെങ്കിൽ മറ്റെന്ത് സംവിധാനമായാലും ഉറക്കത്തിൽ കുഞ്ഞുങ്ങളോടൊപ്പം ഉറക്കം മാത്രം കൂട്ട് മതി. ബ്‌ളാങ്കറ്റുകൾ, വിരിപ്പുകൾ, തലയിണകൾ, കുഞ്ഞു കളിപ്പാട്ടങ്ങൾ ഇതൊക്കെ പലപ്പോഴും ഉറങ്ങുന്ന കുട്ടികളുടെ അടുത്ത് ചിതറിക്കിടക്കുന്നത് പതിവ് കാഴ്ചയാണെങ്കിലും ഇത് മാറ്റി നിർത്തുന്നത് പല അപകടത്തിൽ നിന്നും കുഞ്ഞുങ്ങളെ രക്ഷിക്കാം. ഉറച്ച കുഞ്ഞുകിടക്കയാണ് കുട്ടികളുടെ ഉറക്കത്തിന് ഏറ്റവും അനുയോജ്യം. ഇതിനെ നേരത്ത വിരിപ്പുകൊണ്ട് മൂടി കുഞ്ഞുങ്ങളുടെ ഉറക്കം സുഖമമാക്കാം.\nവായ്മൂടിക്കെട്ടാന് ഇത് പ്രതിമയല്ല\nകരഞ്ഞുകൊണ്ടേയിരിക്കുക എന്നതാണ് കുഞ്ഞുങ്ങള്‍ക്ക് തങ്ങളുടെ കാര്യങ്ങള് അറിയിക്കാനുള്ള ഏക മാര്‍ഗം. ഇത് ഒരു ശല്യമായി കാണുന്നവര് കുട്ടികള്‍ക്ക് ജന്മം നല്‍കരുത്. പക്ഷെ ആധുനിക കാലത്തെ മാതാപിതാക്കള് കുഞ്ഞുങ്ങളുടെ കരച്ചില് തടയാന് ചെയ്യുന്ന പ്രാധന കാര്യം അവരുടെ വായ് മൂടിക്കെട്ടുകയെന്നതാണ്. ഇതിനായി പ്രത്യേകം ഉപകരണം പോലും വിപണിയിലുണ്ടെന്നതാണ് യാഥാര്‍ത്ഥ്യം.\nവെറുതെ ഉറക്കുന്നതിന് പകരം കുഞ്ഞുങ്ങളെ തൊട്ടിലിലോ അതുപോലെ നാലുവശവും മുടിയിട്ടുള്ള ചെറിയ കട്ടിലിലോ ഉറക്കാന് കിടത്തുന്നത് കുട്ടികള്‍ക്ക് നല്ല ഉറക്കമുണ്ടാക്കാനും ഉറക്കത്തിലുണ്ടായേക്കാവുന്ന അപകടം ഇല്ലാതാക്കാനും സാധിക്കും. ഇത് കുട്ടി തിരിയുകയും മറിയുകയും ചെയ്യുമ്പോള് ഉണ്ടായേക്കാവുന്ന അപകടങ്ങള് തടയാന് ഒരു പരിധിവരെ സാധിക്കുകയും ചെയ്യും.\nമുലപ്പാല് കൊടുക്കല് ഏറെ ശ്രദ്ധയോടെ\nചുരുങ്ങിയത് രണ്ടര വയസുവരെ മുലപ്പാല് തന്നെയാണ് കുട്ടികളുടെ ഒരു പരിധിവരെയുള്ള രോഗങ്ങളെ തടഞ്ഞ് നിര്‍ത്തുന്നത്. പകുതി ഉറക്കത്തിലോ അല്ലെങ്കില് കസേരയിലിരുന്നോ മുലപ്പാല് കൊടുക്കുന്നത് പലപ്പോഴും അപകടമുണ്ടാക്കുമെന്ന് ഡോക്ടര്‍മാര് പറയുന്നു. കുഞ്ഞ് ഉറക്കത്തില് കരയുമ്പോള് പേലും എങ്ങനെയെങ്കിലും കിടന്ന് പാല് കൊടുക്കുന്നതും അപകടമുണ്ടാക്കാം. അതുപോലെ തന്നെ കൃത്രിമ പാല്‍കുപ്പികളും പലപ്പോഴും അപകടത്തിന് കാരണമാവാറുണ്ട്. കുഞ്ഞ് ഉറങ്ങിയാല് പോലും അശ്രദ്ധയോടെ പാല്‍കുപ്പി വായിലേക്ക് അശ്രദ്ധയോടെ വച്ചുക്കൊടുക്കുന്ന അമ്മമാരുണ്ട്.\nമത ന്യൂനപക്ഷങ്ങള്‍ക്കെതിരായ അതിക്രമം; പാകിസ്ഥാനെതിരെ യുഎന് കമ്മിഷന്\nഹെറ്റ്മയറിന്റെയും ഹോപ്പിന്റെയും സെഞ്ചുറി കരുത്തില് വിന്‍ഡീസ്; ഇന്ത്യയെ എട്ട് വിക്കറ്റിന് തകര്‍ത്തു\nരാഷ്ട്രീയ നേട്ടങ്ങള്‍ക്കായി മോഷ്ടിച്ച കുടുംബപേര് ഉപേക്ഷിക്കാന് രാഹുല് ഗാന്ധി തയ്യാറാകണമെന്ന് ബിജെപി നേതാവ്\nപൗരത്വ ഭേദഗതി നിയമം മതേതര ഇന്ത്യയെ കശാപ്പ് ചെയ്യുന്നു; മുഖ്യമന്ത്രി\nഡല്‍ഹിയില് അക്രമത്തിനിടെ വാഹനങ്ങള് കത്തിച്ചത് പൊലീസെന്ന് ആരോപണം; ദൃശ്യം സമൂഹ മാധ്യമങ്ങളില് പ്രചരിക്കുന്നു


ഓണ്‍ലൈന് ക്ലാസില് പങ്കെടുക്കാന് മൊബൈല് സിഗ്നല് വേണം, സൈക്കിള് ചവിട്ടേണ്ടത് 10 കിലോമീറ്റര് | Many kids in India have no access to virtual classrooms\nഓണ്‍ലൈന് ക്ലാസില് പങ്കെടുക്കാന് മൊബൈല് സിഗ്നല് വേണം, സൈക്കിള് ചവിട്ടേണ്ടത് 10 കിലോമീറ്റര്\nസെൽഫോൺ ഇല്ലാത്തത് മാത്രമല്ല പ്രശ്‍നം. റേഞ്ച് ഇല്ലാത്തതും ഒരു പ്രശ്‍നമാണ്. സെൽഫോണുകൾ ഉണ്ടായിട്ടും, പലർക്കും പല സെഷനുകളും റേഞ്ച് ഇല്ലാത്തതിന്റെ പേരിൽ ക്ലാസ് തടസ്സപ്പെടുന്നു.\nChhattisgarh, First Published Jun 28, 2020, 3:21 PM IST\n17 -കാരനായ മോഡിയം സുഖ്‌ലാലിന് ഓൺലൈൻ ക്ലാസുകളുള്ള ദിവസം വെളുപ്പിനെ എഴുന്നേൽക്കണം. 10 കിലോമീറ്റർ സൈക്കിൾ ചവിട്ടി അകലെയുള്ള ഒരു ഗ്രാമത്തിൽ പോയാണ് അവൻ ഓൺലൈൻ ക്ലാസ്സുകളിൽ പങ്കെടുക്കുന്നത്. Peddakorma എന്ന അവന്റെ ഗ്രാമം ഒരു മാവോയിസ്റ്റ് ബാധിത കുഗ്രാമമാണ്. അവിടെ അടിസ്ഥാന സൗകര്യങ്ങൾ വളരെ കുറവാണ്. വീട്ടിൽ ഒരിക്കലും സിഗ്നൽ കിട്ടാറില്ല എന്ന് മോഡിയം സങ്കടപ്പെട്ടു. “എനിക്ക് സിഗ്നലുകൾ ലഭിക്കണമെങ്കിൽ ഇവിടെ വരണം. എന്‍റെ ഗ്രാമത്തിൽ തിരിച്ചെത്തുമ്പോൾ വീണ്ടും സിഗ്നലുകൾ കിട്ടാതാകും” ചെർപാലിലെ ഒരു ബന്ധുവിന്റെ വീട്ടിൽ ഇരുന്നുകൊണ്ട് സുഖ്‌ലാൽ പറഞ്ഞു. അവിടെ ഇരുന്നാണ് അവൻ തന്‍റെ ക്ലാസ്സുകളിൽ പങ്കുചേരുന്നത്.\nരാജ്യത്തെ മറ്റിടങ്ങളിലെന്നപോലെ ഛത്തീസ്‍ഗഢിലും പഠനം വെർച്വൽ ക്ലാസ് മുറികളിലേക്ക് വഴിമാറിയപ്പോൾ, പലരും അതിനാവശ്യമായ ഉപകരണങ്ങളോ ഇന്‍റർനെറ്റ് സൗകര്യങ്ങളോ ഇല്ലാതെ നട്ടംതിരിഞ്ഞു. ഇന്ത്യയിൽ ഏറ്റവും കുറഞ്ഞ ഇന്‍റർനെറ്റ്, സെൽഫോൺ സൗകര്യമുള്ള ഒരു സംസ്ഥാനമാണ് ഇത്. ഏപ്രിൽ ഏഴിന് ഛത്തീസ്‍ഗഢ് വിദ്യാഭ്യാസ വകുപ്പ് “Padhai Tumhar Dwaar” എന്ന ഓൺലൈൻ പോർട്ടൽ ആരംഭിക്കുകയുണ്ടായി. തുടർന്ന്, 20 ലക്ഷം വിദ്യാർത്ഥികളെയും (സംസ്ഥാനത്തെ 60 ലക്ഷത്തിൽ) സ്വകാര്യ സ്‍കൂളുകളിലടക്കം രണ്ടുലക്ഷം അധ്യാപകരെയും ഈ പോർട്ടലിൽ ചേർത്തു. 15 ദിവസത്തിനുള്ളിൽ വിദ്യാഭ്യാസ വകുപ്പിന്റെ ഒരു ടീം ഈ പോർട്ടലിൽ പഠനവീഡിയോകൾ ചേർക്കുകയും ചെയ്‍തു. എന്നാൽ, ഏറ്റവും നിരാലംബരായ, ഉയർന്ന നിരക്ഷരതയുള്ള ഒരു സംസ്ഥാനത്തെ ജനങ്ങൾക്ക് ഈ സൗകര്യങ്ങൾ അപ്രാപ്യമാണ്.\nഅഞ്ഞൂറോളം ആളുകൾ താമസിക്കുന്ന ബൽറാംപൂർ ജില്ലയിലെ മുർക്ക എന്ന ഗ്രാമത്തിൽ ആകെ മൂന്ന് സ്‍മാർട്ട്‌ഫോണുകൾ മാത്രമാണുള്ളത്. “എന്റെ മകനെ വീട്ടിൽ ഇരുത്തി പഠിപ്പിക്കാനുള്ള സൗകര്യങ്ങൾ ഉണ്ടായിരുന്നേൽ സ്‍കൂളിൽ വിടേണ്ട കാര്യമില്ലായിരുന്നല്ലോ?” ഏതെങ്കിലും വിദ്യാഭ്യാസ വീഡിയോകൾ കണ്ടിട്ടുണ്ടോ എന്ന് ചോദിച്ചപ്പോൾ 30 -കാരിയായ രശ്‍മി ഭഗത് ദ ഇന്ത്യന് എക്സ്പ്രസിനോട് പറഞ്ഞു. “എനിക്കും എന്റെ ഭർത്താവിനും പഠിപ്പില്ല. ഞങ്ങളുടെ കൈയിൽ ഒരു ഫോൺ പോലുമില്ല. പിന്നെ എങ്ങനെയാണ് ഞാൻ എന്‍റെ മകളെ അതെല്ലാം കാണിക്കുന്നത്” അവർ പറഞ്ഞു. ഏഴുവയസ്സുകാരിയായ തന്‍റെ മകൾ പഠിക്കാതെ ദിവസം മുഴുവൻ സുഹൃത്തുക്കളുമായി കളിക്കുകയാണെന്ന് ആ അമ്മ പരാതിപ്പെട്ടു.\nസെൽഫോൺ ഇല്ലാത്തത് മാത്രമല്ല പ്രശ്‍നം. റേഞ്ച് ഇല്ലാത്തതും ഒരു പ്രശ്‍നമാണ്. സെൽഫോണുകൾ ഉണ്ടായിട്ടും, പലർക്കും പല സെഷനുകളും റേഞ്ച് ഇല്ലാത്തതിന്റെ പേരിൽ ക്ലാസ് തടസ്സപ്പെടുന്നു. ബിജാപൂരിലെ ഒരു സർക്കാർ സ്‍കൂളിലെ മൂന്നാംക്ലാസ് വിദ്യാർത്ഥിനിയായ ആശ അച്ഛന്‍റെ ഫോൺ ഉപയോഗിച്ചാണ് ക്ലാസ്സിൽ പങ്കെടുക്കുന്നത്. റേഞ്ച് ഇല്ലാത്തതിന്റെ പേരിൽ അവൾക്ക് ക്ലാസ് പലതവണ തടസ്സപ്പെടും. പലപ്പോഴും പറയുന്നത് മുറിഞ്ഞുപോകുന്നത് കാരണം ഒന്നും മനസിലാക്കാനാകാതെ അവൾ വിഷമിക്കും. സഹപാഠികളായ രഞ്ജുവിനെയും മിനയെയും കാണുമ്പോൾ മാത്രം അവളുടെ മുഖത്ത് ചെറുതായി ഒരു പുഞ്ചിരി വിടരും. അച്ഛന് ഒരു കോൾ വന്നാൽ, മൂന്ന് വയസുള്ള സഹോദരൻ പിടിച്ചു വലിച്ചാൽ എല്ലാം ക്ലാസ്സുകൾ നഷ്ടമാകും. ഒടുവിൽ, ക്ലാസ്സ് അവസാനിക്കാൻ മിനിറ്റുകൾ ശേഷിക്കെ, ആശയുടെ അച്ഛൻ ജോലിക്ക് ഇറങ്ങാൻ വൈകിയെന്ന് പരാതിപ്പെട്ട് ഫോൺ അവളുടെ കൈയിൽ നിന്ന് എടുത്ത് കൊണ്ടുപോകും. അവിനാശ് ബിജാപൂരിൽ ഒരു ഷോപ്പ് അസിസ്റ്റന്റായി ജോലി ചെയ്യുകയാണ്.\nഓൺലൈൻ ക്ലാസ്സിന്റെ പരിമിതികളെ കുറിച്ച് സർക്കാരിന് അറിയാമെന്നും, ഈ വിടവ് നികത്താൻ സർക്കാർ കഠിനമായി ശ്രമിക്കുകയാണെന്നുമുള്ള അവകാശവാദങ്ങൾക്കിടയിലും സ്ഥിതി കൂടുതൽ വഷളാവുകയാണ്. 4.5 ലക്ഷത്തോളം കുടിയേറ്റക്കാർ സംസ്ഥാനത്തേക്ക് മടങ്ങിയെത്തിയത് പകർച്ചവ്യാധിയുടെ വ്യാപനം ഇരട്ടിപ്പിക്കുമോയെന്ന് വിദഗ്ദ്ധർ ആശങ്കപ്പെടുന്നു. ഇത് കുട്ടികളെ സ്‍കൂളുകളിലേയ്ക്ക് തിരികെ കൊണ്ടുവരുന്നത് വൈകിപ്പിക്കുമെന്ന് ധംതാരി ജില്ലാ സിഇഒ നമ്രത ഗാന്ധി പറഞ്ഞു. കൂടുതൽ വിദ്യാർത്ഥികൾ പഠനം നിർത്തിപ്പോകുമെന്ന ഭീതിയിലാണ് വിദ്യാഭ്യാസ വകുപ്പ് ഇപ്പോൾ.\nLast Updated Jun 28, 2020, 3:21 PM IST


ആഘോഷങ്ങൾ മാത്രമല്ല ക്രിസ്തുമസ് ;എന്താണ് ക്രിസ്തുമസ് ആചാരങ്ങൾ ? അറിയേണ്ടതെല്ലാം.. - metromatinee.com Lifestyle Entertainment & Sports\nആഘോഷങ്ങൾ മാത്രമല്ല ക്രിസ്തുമസ് ;എന്താണ് ക്രിസ്തുമസ് ആചാരങ്ങൾ ? അറിയേണ്ടതെല്ലാം..\nലോകമെമ്പാടും ക്രിസ്തുമസ് രാവിനെ വരവേറ്റ് ആഘോഷത്തിമിർപ്പിലാണ്. യേശുക്രിസ്തുവിന്റെ ജനനം ആഘോഷമാക്കി ജാതിഭേദമന്യേ എല്ലാവരും ആഘോഷമാക്കുമ്പോൾ ക്രിസ്തിയാനികൾക്ക് ഇരുപത്തഞ്ചു നോമ്പ് കഴിഞ്ഞു ഉത്സവ തിമിർപ്പാണ്. കരോളും കേക്കും വൈനുമൊക്കെയായി ആഘോഷങ്ങൾ തകൃതിയാകുമ്പോൾ എന്താണ് ക്രിസ്തുമസിന്റെ ആചാരങ്ങളെന്നും മറ്റും അറിയാത്തവരുണ്ട് . അതിനെപ്പറ്റി കൂടുതൽ അറിയാം..\nക്രിസ്തുമസ് ഉത്ഭവത്തെപ്പറ്റി വ്യക്തമായ ചരിത്ര രേഖകളില്ല. ഡിസംബര് 25 ക്രിസ്തുവിന്‍റെ ജന്മദിനമായി ആചരിക്കാനുള്ള കാരണവും ചരിത്രകാരന്മാന് ക്ക് അജ്ഞാതമാണ്. ക്രിസ്തുവര്‍ഷം നാലാം നൂറ്റാണ്ടുമുതലാണ് ഡിസംബര് 25 ക്രിസ്തുമസ്സായി ആചരിക്കപ്പെടാന് തുടങ്ങിയതെന്നാണ് ഏറ്റവും പ്രബലമായ വാദം. ക്രിസ്ത്യാനിയായി മാറിയ റോമന് ചക്രവര് ത്തി കോണ് സ്റ്റന്റൈന് ഡിസംബര് 25 തന്‍റെ സാമ്രാജ്യത്തിലെ ക്രിസ്തുമത വിശ്വാസികള് ക്കും പൊതുവായ ഒരാഘോഷദിനാമായി പ്രഖ്യാപിച്ചു എന്നാണ് കരുതപ്പെടുന്നത്. റോമാ സാമ്രാജ്യത്തിന്‍റെ പിന്തുടര് ച്ചയായി ക്രിസ്തുമതത്തിലേക്ക് കുടിയേറിയതാണ് ക്രിസ്തുമസ് എന്ന കാര്യത്തില് ചരിത്രകാരന്മാന് ക്കിടയില് ഐക്യമുണ്ട്. എന്നു മുതല് എന്നതിലാണ് തര് ക്കം. റോമന് സംസ്കാരത്തില് ഡിസംബര് 25 സൂര്യദേവന്‍റെ ജന്മദിനമായാണ് ആചരിച്ചിരുന്നത്. , റോമാക്കാരുടെ സൂര്യദേവന്റെ ജന്മദിനമായ ഡിസംബര് 25 ക്രിസ്തുവിന്റെയും ജനനദിവസമായി ആചരിക്കപ്പെടാന് തുടങ്ങി എന്നു കരുതാം.\nക്രിസ്തുവിന്റെ ജനനത്തെ സംബന്ധിച്ചുള്ള വിവരണങ്ങള് സുവിശേഷങ്ങള് അടിസ്ഥാനമാക്കി നൂറ്റാണ്ടുകളായി പ്രചരിച്ചവയാണ്. മത്തായി, ലൂക്കാ എന്നിവരുടെ സുവിശേഷങ്ങളാണ് മിക്ക കഥകള് ക്കും ആധാരം. ലൂക്കായുടെ സുവിശേഷത്തില് ക്രിസ്തുവിന്‍റെ ജനനത്തെപ്പറ്റിയുള്ള വിവരണം ഇങ്ങനെയാണ്: കന്യകയായ മേരി പരിശുദ്ധാത്മാവിനാല് ഗര്‍ഭവതിയായതായി മാലാഖ അറിയിക്കുന്നു. മേരിയുടെ പ്രസവസമയമടുത്ത നാളുകളിലാണ് റോമാ ചക്രവര് ത്തി അഗസ്റ്റസിന്‍റെ സ്ഥിതിവിവരക്കണക്കെടുപ്പ് തുടങ്ങിയത്. ഇതുപ്രകാരം പേരുചേര്‍ക്കാന് നസ്രത്തില് നിന്നും ജോസഫ് പൂര്‍ണ്ണ ഗര്‍ഭിണിയായ മേരിയേയും കൂട്ടി തന്‍റെപൂര്‍വ്വികദേശമായ ബെത്‌ലഹേമിലേക്കു പുറപ്പെട്ടു. യാത്രയുടെ അവസാനം പേറ്റുനോവനുഭവപ്പെട്ടു തുടങ്ങിയ മേരിക്കായി ഒരു സത്രം കണ്ടെത്താനായില്ല. ഒടുവില് ഒരു പുല് ത്തൊട്ടിയില് യേശുക്രിസ്തു പിറന്നു. ദാവീദ് രാജാവിന്റെ പിന് തലമുറയില്‍പ്പെട്ടവനാണ് ജോസഫ്. യൂദയാ രാജ്യത്തെ ബെത്‌ലഹേമില് യേശു പിറന്നു എന്ന സൂചനയിലൂടെ, ക്രിസ്തുവിന്‍റെ ജനനം പ്രവചനങ്ങളുടെ പൂര്‍ത്തീകരണമാണെന്നു തെളിയിക്കാനാണ് സുവിശേഷകന് ശ്രമിക്കുന്നത്.\nക്രിസ്തുവിന്‍റെ ജനനത്തെപ്പറ്റിയുള്ള മറ്റൊരു വിവരണം മത്തായിയുടെ സുവിശേഷത്തിലും കാണാം. ലൂക്കായുടേതില് നിന്നും വ്യത്യസ്തമായി ക്രിസ്തുവിന്‍റെ ജനനം മുന് കൂട്ടിയറിഞ്ഞ് നക്ഷത്രം കാട്ടിയ വഴിയിലൂടെ കിഴക്കുദേശത്തു നിന്നെത്തുന്ന ജ്ഞാനികളെ മത്തായി അവതരിപ്പിക്കുന്നുണ്ട്. യേശുവിന്‍റെ ജനനം സകലദേശങ്ങളിലും മാറ്റങ്ങളുണ്ടാക്കി എന്ന സൂചനയാണ് ഈ വിവരണങ്ങള്‍ക്രിസ്തുവിന് കൊണ്ടുദ്ദേശിക്കുന്നത്. ള്‍ക്രിസ്തുവിന് ജനനമറിഞ്ഞ് ദൂരദേശത്തു നിന്നെത്തിയവര് ചില കഥകളില് രാജാക്കന്മാരാണ് . പൊന്ന്, മീറ, കുന്തിരിക്കം എന്നിവ യേശുവിനായി ഇവര് കാഴ്ചവച്ചുവെന്നാണ് വിവരണങ്ങളിലെ സൂചന. ഇതിനെ അടിസ്ഥാനമാക്കി ജ്ഞാനികള് വന്നത് അറേബ്യയില് നിന്നോ, പേര്‍ഷ്യയില് നിന്നോ ആയിരിക്കാമെന്ന് ഒരു വാദമുണ്ട്.\nകത്തോലിക്കര് , പ്രൊട്ടസ്റ്റന്‍റെ സഭകള് , ഗ്രീക്ക് ഓര്‍ത്തഡോക്സ് സഭ, റുമേനിയന് ഓര്‍ത്തഡോക്സ് സഭ എന്നിവര് ഡിസംബര് 25നാണ് ക്രിസ്തുമസ് ആഘോഷിക്കുന്നത്. എന്നാല് പൗരസ്ത്യ ക്രിസ്ത്യന് ഓര്‍ത്തഡോക്സ് സഭകളിള് മിക്കവയും ജനുവരി ഏഴ് യേശുവിന്‍റെ ജനനദിനമായി ആചരിക്കുന്നു. കോപ്റ്റിക്, ജറുസലേം, റഷ്യന് , സെര് ബിയന് , മാസിഡോണിയന് , ജോര്‍ജിയന് , യുക്രേനിയന് ഓര്‍ത്തഡോക്സ് സഭകള് ഈ ഗണത്തില്‍പ്പെട്ടവരാണ്. കലണ്ടര് രീതികളില് വരുത്തിയ പരിഷ്കാരങ്ങള് മൂലമാണ് ഇത്തര‍ത്തില് രണ്ടു തീയതികള് ക്രിസ്തുമസ്സായി വന്നത്. ഏതായാലും ലോകത്തിന്റെ ബഹുഭൂരിപക്ഷം സ്ഥലങ്ങളിലും ഡിസംബര് 25 ആണ് ക്രിസ്തുമസ്സായി ആഘോഷിക്കുന്നത്.\nക്രിസ്തുമസ്സിന്‍റെ ആചാരാനുഷ്ഠാനങ്ങളും ആഘോഷരീതികളും ദേശങ്ങള് ക്കും കാലഘട്ടങ്ങള്‍ക്കുമനുസരിച്ച് വ്യത്യസ്തമാണ്. തികച്ചും മതപരമായ ആഘോഷങ്ങളേക്കാള് മതേതരമായ രീതികള്‍ക്കാണ് ഇന്ന് മിക്ക രാജ്യങ്ങളിലും പ്രാമുഖ്യം കാണുന്നത്. ഏതായാലും ക്രിസ്തുമസ്സുമായി ബന്ധപ്പെട്ട മിക്ക അനുഷ്ഠാനങ്ങളും ജര്‍മ്മനിയില് നിന്ന് വന്നതാണെന്ന് പൊതുവേ കരുതപ്പെടുന്നു. ക്രിസ്തുമസ് മരം, പരസ്പരം സമ്മാനങ്ങള് കൈമാറല് എന്നിവ ഉദാഹരണം.\nസുരേഷ് ഗോപിയുടെ നിർണായകമായ ആ നിർദേശത്തിനു 25 വയസ് !’അമ്മ സംഘടനയുടെ പിറവി ഇങ്ങനെ !\nഭക്ത സ്ത്രീ ജനലക്ഷങ്ങൾ ആറ്റുകാലിലേക്ക് ഒഴുകിയെത്തുന്നു ; കണ്ണകി ചരിത്രവും പൊങ്കാല മാഹാത്മ്യവും !\nപുതുവർഷത്തിൽ നയൻ‌താരയുടെയും വിഘ്‌നേഷിന്റെയും കല്ല്യാണം?\nRelated Topics:christmas, history\nശങ്കറിന് ഏറ്റവും ഇഷ്‌ടപ്പെട്ട2മലയാള സിനിമകൾ … നിവിൻ പോളിക്കും , ലിജോ ജോസ് പെല്ലിശേരിക്കും സന്തോഷിക്കാം..


ദില്ലിയില് പ്രതിദിന രോഗികളുടെ എണ്ണത്തില് കുറവ്; ഇന്ന് 5879 രോഗികള്, 111 മരണം | delhi covid situation\nദില്ലിയില് പ്രതിദിന രോഗികളുടെ എണ്ണത്തില് കുറവ്; ഇന്ന് 5879 രോഗികള്, 111 മരണം\nDelhi, First Published 21, Nov 2020, 9:46 PM\nഇന്ന് 111 പേര് കൂടി മരിച്ചതോടെ ആകെ മരണസംഖ്യ 8270 ആയി. ഈ മാസം ഇത് മൂന്നാം തവണയാണ് പ്രതിദിന മരണം നൂറു കടക്കുന്നത്.\nദില്ലി: ദില്ലിയില് പ്രതിദിന കൊവിഡ് രോഗബാധ കുറഞ്ഞു. ഇന്ന രോഗബാധിതരായത് 5879 പേര്. 5,23,117 രോഗബാധിതരാണ് ദില്ലിയിലുള്ളത്. അതേസമയം ഇവിടുത്തെ മരണനിരക്കില് വര്‍ധനവാണ് രേഖപ്പെടുത്തിയിരിക്കുന്നത്. ഇന്ന് 111 പേര് കൂടി മരിച്ചതോടെ ആകെ മരണസംഖ്യ 8270 ആയി. ഈ മാസം ഇത് മൂന്നാം തവണയാണ് പ്രതിദിന മരണം നൂറു കടക്കുന്നത്. ദില്ലിയിലെ ഇതുവരെയുള്ള രോഗമുക്തരുടെ എണ്ണം 4,75,106 ആണ്.\nഉത്തരേന്ത്യന് സംസ്ഥാനങ്ങളില് ശൈത്യം കനക്കുന്നതിനൊപ്പം പ്രതിദിന കൊവിഡ് ബാധയും ഉയരുകയാണ്. രോഗവ്യാപനം അധികമായ ഹരിയാന, രാജസ്ഥാന്, ഗുജറാത്ത്, മണിപ്പൂര് എന്നീ സംസ്ഥാനങ്ങളിലേക്ക് നിരീക്ഷണത്തിനായി കഴിഞ്ഞ ദിവസം കേന്ദ്ര സംഘത്തെ അയച്ചിരുന്നു. കൂടുതല് സംസ്ഥാനങ്ങളിലേക്ക് നിരീക്ഷണ സംഘത്തെ അയച്ച് സ്ഥിതി വിലയിരുത്താനാണ് ആരോഗ്യ മന്ത്രാലയത്തിന്‍റെ തീരുമാനം.\nLast Updated 21, Nov 2020, 9:46 PM


Swiggy dish India lockdown ലോക്ക്ഡൗൺ കാലത്ത് സ്വിഗിയിൽ മാത്രം ഇന്ത്യക്കാർ ഓർഡർ ചെയ്തത് അഞ്ചര ലക്ഷം ചിക്കൻ ബിരിയാണി\nലോക്ക്ഡൗൺ കാലത്ത് സ്വിഗിയിൽ മാത്രം ഇന്ത്യക്കാർ ഓർഡർ ചെയ്തത് അഞ്ചര ലക്ഷം ചിക്കൻ ബിരിയാണി\nലോക്ക്ഡൗൺ കാലത്ത് ഓൺലൈൻ ഭക്ഷണവിതരണ ശൃംഖലയായ സ്വിഗിയിൽ മാത്രം ഇന്ത്യക്കാർ ഓർഡർ ചെയ്തത് അഞ്ചര ലക്ഷം ചിക്കൻ ബിരിയാണി. സ്വിഗി പലചരക്ക് വിതരണം വഴി 32 കോടി കിലോ സവാളയും 5കോടി6ലക്ഷം കിലോ ഏത്തപ്പഴവും വിതരണം ചെയ്തു എന്നും കമ്പനി വെളിപ്പെടുത്തുന്നു. ഒരുദിവസം ശരാശരി 65,000 ഭക്ഷണപ്പൊതികളാണ് വിതരണം ചെയ്തതെന്നും രാത്രി എട്ടുമണിക്ക് മുന്‍പായി ഇവയുടെ വിതരണം പൂര്‍ത്തിയാക്കിയതായും കമ്പനി അവകാശപ്പെടുന്നു.\nലോക്ക്ഡൗൺ കാലത്ത് ഏറ്റവുമധികം ഓർഡർ ചെയ്ത ഭക്ഷണവസ്തുക്കളുടെ പട്ടികയിൽ രണ്ടാമത് ബട്ടർ നാനും മൂന്നാമത്ത് മസാല ദോശയുമാണ്. ബട്ടർ നാന് 3.35 ലക്ഷം ഓർഡറുകൾ ലഭിച്ചപ്പോൾ മസാല ദോശക്ക് 3.31 ലക്ഷം ഓർഡറുകൾ ലഭിച്ചു. മൂന്നര ലക്ഷം പാക്കറ്റ് നൂഡീല്‍സുകളും ഇക്കാലയളവിൽ വിതരണം ചെയ്തു.\nകേക്കുകളിൽ ചോക്കോ ലാവ കേക്കിനായിരുന്നു ഡിമാൻഡ്. 1.29 ലക്ഷം ചോക്കോ ലാവ കേക്കുകൾ ലോക്ക്ഡൗൺ കാലയളവിൽ സ്വിഗി വഴി ഇന്ത്യക്കാർ ഭക്ഷിച്ചു. ഇക്കാലയളവിൽ മാത്രം 1.2 ലക്ഷം ബർത്ത്ഡേ കേക്കുകളും സ്വിഗി വിതരണം ചെയ്തു.\n73,000 ബോട്ടില് സാനിറ്റൈസറും 47,000 മാസ്‌കുകളും വിതരണം ചെയ്തു. ആകെ 40 മില്ല്യൺ ഓർഡറുകളാണ് സ്വിഗി വിതരണം ചെയ്തത്. ഡെലിവറി എക്സിക്യൂട്ടിവുകൾക്ക് ലഭിക്കുന്ന ടിപ്പ് ശരാശരി 23.65 രൂപയാണ്. 2500 രൂപയാണ് ഏറ്റവും ഉയർന്ന ടിപ്പ്.\nStory Highlights – Swiggy reveals which dish India ordered the most during the lockdown


എന്റെ മഞ്ജു വാര്യരേ, തേക്കിന്‍കാട് മൈതാനത്തിരിക്കുന്നതും കാലില് കാല് കയറ്റി വയ്ക്കുന്നതും നോക്കുകയല്ല പിങ്ക് പോലീസ് പണി എന്നു കൂടി പറയാമോ?\nഎന്റെ മഞ്ജു വാര്യരേ,...\n16 March 2017 12:20 PM GMT\nകേരളത്തിലെ സ്ത്രീകളെ അതിക്രമങ്ങളില് നിന്ന് സംരക്ഷിക്കാന് ഉദ്ദേശിച്ചു തുടങ്ങിയതാണ് പിങ്ക് പോലീസ്. ആരെങ്കിലും ഉപദ്രവിക്കാന്, ഭയപ്പെടുത്താന് വന്നാല് അപ്പോള് തന്നെ പിങ്ക് പോലീസിനെ വിളിക്കാം, അവര് രക്ഷപെടുത്തും എന്നതാണ് ഇതിന്റെ സങ്കല്പം. എന്നാല് കേരളത്തിലെ പിങ്ക് പോലീസാണ് ഏറ്റവും വലിയ സദാചാരപോലീസ് എന്നതിന്റെ ഉദാഹരണങ്ങള് പുറത്തു വന്നിട്ട് അധികമായില്ല. അതിനിടയിലാണ് പ്രശസ്ത നടി മഞ്ജു വാര്യര് പിങ്ക് പോലീസിന്റെ വീഡിയോയില് പ്രത്യക്ഷപ്പെടുന്നത്. (\nപിങ്ക് പെട്രോളിംഗ് വീഡിയോയില് മഞ്ജു വാര്യര്)\nഅതിനിടെ പിങ്ക് പോലീസ് സംബന്ധിച്ച് ഫേസ്ബുക്കില് കണ്ട ഏതാനും പ്രതികരണങ്ങളിലേക്ക് ഞങ്ങള് വായനക്കാരുടെ ശ്രദ്ധ ക്ഷണിക്കുന്നു. പിങ്ക് പോലീസ് സ്ത്രീ സുരക്ഷയ്ക്കുള്ളതോ അതോ സ്ത്രീകളെ സദാചാരം പഠിപ്പിക്കാനുള്ളതോ?\nഅചിന്ത്യ ചിന്ത്യരൂപയുടെ ഫേസ്ബുക്ക് പോസ്റ്റ്\nരണ്ട് ദിവസമായി സ്നേഹമുള്ള പലരും വാട്ട്സപ്പിലും മറ്റുമായി അയച്ചു തന്ന ഒരു വീഡിയോ കണ്ടതിൽ നിന്നാണീ പ്രതികരണം - വിഡിയോയിൽ രാത്രി വെളിച്ചമില്ലാത്ത ഒരു റോഡിൽ നിന്ന് മഞ്ജു വാര്യർ സെൽഫിയോടു സെല്‍ഫി എടുത്തോണ്ട് പറയുന്നു - നിങ്ങൾക്കിങ്ങനെ രാത്രി ഒറ്റയ്ക്ക് നടക്കേണ്ടി വന്നാൽ... നടക്കുമ്പോൾ ഭയമായാൽ... ഭയപ്പെടുത്താൻ ആരെങ്കിലും വന്നാൽ സഹായം വിരൽത്തുമ്പിലുണ്ട് . വിളിക്കൂ പിങ്ക് പോലീസിനെ എന്ന്. എന്റെ പേജിൽ അഞ്ജലി, വിനീഷ എന്നീ രണ്ട് കുട്ടികൾ തങ്ങളുടെ പിങ്ക് പോലീസ് അനുഭവങ്ങൾ എഴുതിയിട്ടു\nണ്ട്. ഒരാൾ കാലിൽ കാലും കയറ്റി ഇരുന്നതിനും, മറ്റേയാളും സുഹൃത്തുക്കളും കൂടി തേക്കിൻകാട് മൈതാനത്തിൽ മറ്റൊരു സുഹൃത്തിനെ കാത്തിരുന്നതിനുമാണ് പിങ്ക് പോലീസ് അവരെ ചോദ്യം ചെയ്തത്. ബോയ് ഫ്രെണ്ടിനെ കാത്തിരിക്കുകയാണോ...ന്ന്. തേക്കിന്‍കാട്, വടക്കേച്ചിറ, ശക്തൻ സ്റ്റാൻഡ് എന്നീ പൊതുസ്ഥലങ്ങളിൽ നട്ടുച്ചയ്ക്ക് പെൺകുട്ടികളോട് അപമര്യാദയായി സംസാരിക്കുന്ന പിങ്ക് പോലീസുകൾ നട്ടപ്പാതിരയ്ക്ക് ഇവരുടെ ഒരു കോൾ വന്നാൽ എങ്ങനെയായിരിക്കും പ്രതികരിക്കുക? രാത്രി നേരത്ത് ഇവൾക്കൊന്നും വീട്ടിൽ ഇരിക്കാൻ വയ്യാത്തതോണ്ടല്ലേ ഒന്ന് പഠിക്കട്ടേ എന്നോ?\nവിനിഷ ടി.കെയുടെ ഫേസ്ബുക്ക് പോസ്റ്റ്\nപരീക്ഷ ഉച്ചയ്ക്ക് ആയതിനാൽ ഞാനും എന്റെ സുഹൃത്തും (പെൺസുഹൃത്തും) മറ്റൊരു സുഹൃത്തിനെ കാത്ത് തേക്കിൻകാട് മൈതാനത്ത് ഇരിക്കുകയായിരുന്നു. ക്ലാസ് കട്ട് ചെയ്തിരിക്കുകയാണെന്ന് തെറ്റുദ്ധരിച്ച് പിങ്ക് പോലീസ് ഞങ്ങളോട് പല ചോദ്യങ്ങളുമുയർത്തി... ആരെ കാത്താണിവിടെ ഇരിക്കുന്നത്. വീട്ടിലും കോളേജിലും അറിഞ്ഞിട്ടാണോ. ഏത് ആൺ സുഹൃത്തിനെയാണ് കാത്തിരിക്കുന്നത് എന്നിങ്ങനെ അപമര്യാദയുടെസ്വരത്തിലായിരുന്നു അവരുടെ ചോദ്യങ്ങളും പെരുമാറ്റവും.\nപെണ്‍കുട്ടികള് തേക്കിൻകാട് മൈതാനത്തിരിക്കുന്നത് ശരിയല്ല; ഒടുവിൽ ഇതായിരുന്നു അവരുടെ ഉപദേശം.\nയഥാര്‍ത്ഥത്തില് പിങ്ക് പോലീസ് സ്‌ത്രി സുരക്ഷയ്ക്കോ അതോ നീരിക്ഷണ ക്യാമറകളോ ?\nഅഞ്ജലി കൃഷ്ണയുടെ ഫേസ്ബുക്ക് പോസ്റ്റ്\n#pink police എന്തിന്???\nസ്ത്രീ സുരക്ഷക്കായി കേരളത്തിൽ അങ്ങോളമിങ്ങോളം ഓടിനടക്കുന്ന കൂട്ടർ... ഇവര് കുറ്റങ്ങൾ പലതും ഓട്ടത്തിനിടയിൽ കണ്ടെത്തിയിട്ടുമുണ്ട് ട്ടോ... അറിയാതെയാണേലും ഞാനും ചെയ്തു ഒരു കുറ്റം.\nഞാൻ ചെയ്ത കുറ്റം: വെെകുന്നേരം 4.30-ഓടെ കൂട്ടുകാരുമായി ചിറയിലിരിക്കുകയായിരുന്നു.5മണിക്കാണ് വീട്ടിലേക്കുള്ള ബസ്. ഇരിക്കുന്നതിനിടയിൽ എൻെറ കാലിനു മുകളിൽ ഒന്ന് എൻെറ തന്നെ മറ്റേ കാലു കയറ്റി വച്ചുപോയി. അതിനായിരുന്നു ആയമ്മ ദേഷ്യപ്പെട്ടെ. ഒരു പെൺകുട്ടി ഇങ്ങനെയൊക്കെ ഇരിക്കാവോന്ന്.\nകാലിനു മുകളിൽ കാൽ കയറ്റി വയ്ക്കണതിത്ര വലിയ തെറ്റാണെന്നറിഞ്ഞില്ല......\nന്തായാലും സ്ത്രീ സുരക്ഷ കലക്കണണ്ട്...\n1515 crimeagainstwomen kerala ManjuWarrier moralpolicing pinkpolice


എന്തുകൊണ്ട് ഒരു മമ്മൂട്ടി ആരാധകന്? ടൊവീനോയുടെ മറുപടി – Chandrika Daily\nBy chandrika Saturday November 5, 2016 07:15 am\nഎന്തുകൊണ്ട് ഒരു മമ്മൂട്ടി ആരാധകന്? ടൊവീനോയുടെ മറുപടി\nഇഷ്ടപ്പെട്ട നടനാര്? മമ്മൂട്ടിയോ, മോഹന്‍ലാലോ ഒരു വിധ യുവതാരങ്ങളുടെ നേരെയൊക്കെ ഈ ചോദ്യം ഉയര്‍ന്നതാണ്. രണ്ടു പേരുടെയും ഫാന്‍സിനെ പിണക്കാന് പറ്റില്ലെന്നറിഞ്ഞ് പലരും ഈ ചോദ്യത്തില് നിന്ന്…\nഇഷ്ടപ്പെട്ട നടനാര്? മമ്മൂട്ടിയോ, മോഹന്‍ലാലോ ഒരു വിധ യുവതാരങ്ങളുടെ നേരെയൊക്കെ ഈ ചോദ്യം ഉയര്‍ന്നതാണ്. രണ്ടു പേരുടെയും ഫാന്‍സിനെ പിണക്കാന് പറ്റില്ലെന്നറിഞ്ഞ് പലരും ഈ ചോദ്യത്തില് നിന്ന് ഒഴിഞ്ഞുമാറലാണ് പതിവ്. എന്നാല് അടുത്തിടെ യുവതാരം ടൊവീനോ തോമസിനോട് ആരാണ് ഇഷ്ടപ്പെട്ട നടനെന്ന ചോദ്യത്തിന് മമ്മൂട്ടി എന്നായിരുന്നു മറുപടി. അതിന് നടന് പറഞ്ഞ കാരണമാണ് രസരകരം.\n‘ എല്ലാ വീട്ടിലുമുണ്ടാവും ഒരു മമ്മൂട്ടി ഫാനും ഒരു മോഹന്‍ലാല് ഫാനും. നമ്മുടെ തലമുറയുടെ പ്രത്യേകതയാണ് അത്. എന്റെ ചേട്ടന് മോഹന്‍ലാല് ഫാന് ആയിരുന്നു. സ്വാഭാവികമായും ഞാന് മമ്മൂട്ടി ഫാന് ആയി മാറി’ ഇതായിരുന്നു ടൊവീനോയുടെ മറുപടി. തൊട്ടുപിന്നാലെ ദുല്‍ഖറിനെപ്പറ്റി ചോദ്യമെത്തി, അദ്ദേഹം ഒരു പെര്‍ഫക്ട് ജെന്റില്‍മാനെന്നായിരുന്നു മറുപടി. ഒരു കോളജ് പരിപാടിക്കിടെയാണ് വിദ്യാര്‍ത്ഥികളില് നിന്ന് ഈ ചോദ്യമെത്തിയത്. ഒരു മെക്‌സിക്കന് അപാരതയാണ് ടൊവീനോയുടെ റിലീസിനൊരുങ്ങുന്ന ചിത്രം.


നിയമസഭാസമ്മേളനം തുടങ്ങി: പ്രതിഷേധവുമായി പ്രതിപക്ഷം\tStory dated:Monday June 8th, 2015,01 28:pm\tതിരു: നിയമസഭാസമ്മേളനത്തിന് തുടക്കമായി. ബാര്‍കോഴക്കേസില് പ്രതിപക്ഷത്തിന്റെ ശക്തമായ പ്രതിഷേധത്തിനിനിടെ ചോദ്യോത്തരവേളയോടെയാണ് നിയമസഭാസമ്മേളനത്തിനം തുടങ്ങിയത്. ബാര്‍കോഴക്കേസ് അട്ടിമറിക്കാന് ശ്രമിക്കുന്നുവെന്ന് ആരോപിച്ചാണ് പ്രതിപക്ഷം സഭയില് പ്രതിഷേധിക്കുന്നത്.\nചോദ്യോത്തരവേളയില് എക്‌സൈസ്-തുറമുഖവകുപ്പ് മന്ത്രി കെ ബാബു വിഴിഞ്ഞം പദ്ധതി സംബന്ധിച്ച വിവാദകൂടിക്കാഴ്‌ചയെക്കുറിച്ച് മറുപടി നല്‍കി. ടെന്‍ഡറില് പങ്കെടുക്കാന് അദാനി ഗ്രൂപ്പിനെ പ്രേരിപ്പിക്കുക മാത്രമാണ് കെ വി തോമസിന്റെ വസതിയില് നടത്തിയ ചര്‍ച്ചയില് ഉണ്ടായതെന്നും മന്ത്രി കെ ബാബു പറഞ്ഞു. അരുവിക്കര ഉപതെരഞ്ഞെടുപ്പ് കഴിയും വരെ നിയമസഭാ നടപടികള് പുനക്രമീകരിച്ചേക്കുമെന്നാണ് സൂചന. facebook


വനിതാ ടി-20 ലോകകപ്പ് ഫൈനലിൽ ഇന്ന് കലാശപ്പോര്. നിലവിലെ ചാമ്പ്യന്മാരും ആതിഥേയരുമായ ഓസ്ട്രേലിയയും ഇന്ത്യയും തമ്മിലാണ് ഫൈനൽ മത്സരം. ഇംഗ്ലണ്ടിനെതിരായ സെമിഫൈനൽ മത്സരം മഴ മൂലം ഉപേക്ഷിച്ചതിനെത്തുടർന്നാണ് ഇന്ത്യ ഫൈനലിലേക്ക് യോഗ്യത നേടിയത്. ഗ്രൂപ്പ് എയിൽ ഒന്നാം സ്ഥാനത്ത് ഫിനിഷ് ചെയ്തതാണ് ഇന്ത്യക്ക് ഗുണമായത്. അതേ സമയം, ദക്ഷിണാഫ്രിക്കയെ5റൺസിനു പരാജയപ്പെടുത്തിയാണ് ഓസ്ട്രേലിയ ഫൈനൽ പ്രവേശനം നേടിയത്. ഡക്ക്‌വർത്ത് ലൂയിസ് നിയമപ്രകരമായിരുന്നു ഓസ്ട്രേലിയയുടെ ജയം. ഇന്ന് ഉച്ച തിരിഞ്ഞ് 12. 30ന് മെൽബണിലാണ് മത്സരം.\nകൗമാര ഓപ്പണർ ഷഫാലി വർമ്മയുടെ മിന്നുന്ന ഫോമാണ് ടൂർണമെൻ്റിൽ ഇന്ത്യയുടെ കരുത്ത്. പവർ പ്ലേ ഓവറുകളിൽ മികച്ച തുടക്കം നൽകുന്ന ഷഫാലി ഇതുവരെ ഒരു അർധസെഞ്ചുറി പോലും നേടിയിട്ടില്ലെങ്കിലും ഏറ്റവുമധികം റൺസ് നേടിയവരുടെ പട്ടികയിൽ അഞ്ചാമതുണ്ട്. അതുകൊണ്ട് തന്നെ ഷഫാലിയെ പിടിച്ചു കെട്ടുകയാവും ഓസ്ട്രേലിയയുടെ തന്ത്രം. സ്റ്റാർ ഓൾറൗണ്ടർ എലിസ് പെറി പരുക്കേറ്റ് പുറത്തായത് ആതിഥേയർക്ക് തിരിച്ചടിയാകും.\nStory Highlights: Womens T-20 final india vs australia


10 വയസ്സുകാരനായ ബാലനും 18കാരിയും തമ്മിലുള്ള പ്രണയം; സീരിയലിനെതിരെ നടപടിക്ക് ശുപാർശ-Pehredaar Piya Ki in trouble! Smriti Irani responds to petition to ban the show\nസീരിയലിനെതിരെ വ്യാപകമായി പരാതികൾ ഉയര്‍ന്ന സാഹചര്യത്തിലാണ് മന്ത്രിയുടെ ഇടപെടൽ\nAugust 13, 2017 7:23:28 pm\n‘ഹരെദാര് പിയ കി’ എന്ന വിവാദ ഹിന്ദി പരമ്പരയ്ക്കെതിരെ ഉടനടി നടപടി വേണമെന്ന് ബ്രോഡ്കാസ്റ്റിങ് കൗൺസിലിനോട് കേന്ദ്ര വാര്‍ത്താ വിതരണ പ്രക്ഷേപണ മന്ത്രി സ്മൃതി ഇറാനി ആവശ്യപ്പെട്ടു. 10 വയസ്സുകാരനായ ബാലൻ 18 വയസ്സുകാരിയെ പ്രണയിക്കുന്നതാണ് സീരിയലിന്റെ പ്രമേയം. സീരിയലിനെതിരെ വ്യാപകമായി പരാതികൾ ഉയര്‍ന്ന സാഹചര്യത്തിലാണ് മന്ത്രിയുടെ ഇടപെടലെന്ന് ഇന്ത്യാ ടുഡെ റിപ്പോർട്ട് ചെയ്യുന്നു.\nപെറ്റീഷൻ ഓൺ ചാര്‍ജ് ഡോട്ട് കോം ബ്രോഡ്കാസ്റ്റിങ് കോർപ്പറേഷന്റെ വെബ്സൈറ്റിലാണ് സീരിയലിനെതിരെ പരാതികൾ ഉയര്‍ന്നത്. കുട്ടികളെ വഴി തെറ്റിക്കുന്ന തരത്തിലുള്ള ആശയങ്ങളാണ് ഇതിലൂടെ പുറത്ത് വരുന്നതെന്നാണ് ആരോപണം. ഒരു ലക്ഷത്തി ഇരുപത്തയ്യായിരം ആളുകളാണ് സീരിയലിനെതിരായ പരാതിയിൽ ഒപ്പിട്ടത്.\n18 വയസ്സായ പെൺകുട്ടിയും 10 വയസ്സുകാരനായ ബാലനും തമ്മിൽ വിവാഹിതരാകുന്നതും അവരുടെ ഹണിമൂണുമൊക്കെയാണ് സീരിയലിൽ കാണിച്ചത്. എന്നാൽ ഇതിലെ നായികാ കഥാപാത്രത്തെ അവതരിപ്പിക്കുന്ന തേജസ്വി പ്രകാശ് തങ്ങളുടെ പരിപാടിയിൽ യാതൊരു പ്രശ്നവുമില്ലെന്നാണ് പറയുന്നത്. തങ്ങൾ ഈ സീരിയലിലൂടെ ഉയര്‍ത്തുന്നത് ‘പുരോഗമന’ ആശയമാണെന്നും നടി വാദിച്ചിരുന്നു.\nWeb Title: Pehredaar piya ki in trouble smriti irani responds to petition to ban the show\nIndia vs New Zealand 2nd Test, Day 2: ലക്ഷ്യം കൂറ്റന് സ്കോര്; ഇന്ത്യയ്ക്ക് ഭേദപ്പെട്ട തുടക്കം


കടുവ ബൈക്കിന് മുകളിലൂടെ ചാടി, യാത്രക്കാരനെ പിടിക്കാൻ ശ്രമിച്ചു; തലനാരിഴയ്ക്ക് രക്ഷപ്പെട്ട് യുവതി - Samakalika Malayalam\nകടുവ ബൈക്കിന് മുകളിലൂടെ ചാടി, യാത്രക്കാരനെ പിടിക്കാൻ ശ്രമിച്ചു; തലനാരിഴയ്ക്ക് രക്ഷപ്പെട്ട് യുവതി\nBy സമകാലികമലയാളം ഡെസ്‌ക് | Published: 22nd August 2020 07:25 AM |\nLast Updated: 22nd August 2020 07:25 AM | A+A A- |\nവയനാട്; ബത്തേരിയിൽ റോഡിൽ ഇറങ്ങിയ കടുവ ബൈക്ക് യാത്രക്കാരെ അക്രമിക്കാൻ ശ്രമിച്ചു. പാമ്പ്ര എസ്റ്റേറ്റിന് സമീപം വൈകിട്ട് ആറേമുക്കാലോടെ സംഭവമുണ്ടാകുന്നത്. ജോലി കഴിഞ്ഞ് മടങ്ങിയ ബാങ്ക് ജീവനക്കാരി കെജി ഷീജയും രണ്ട് ബൈക്കുകളിൽ പോയ യുവാക്കളുമാണ് കടുവയുടെ ആക്രമത്തിൽ നിന്ന് തലനാരിഴയ്ക്ക് രക്ഷപ്പെട്ടത്.\nകേരള ബാങ്ക് ബത്തേരി സായാഹ്ന ശാഖയിലെ അക്കൗണ്ടന്റായ വൈകിട്ട്6മണി കഴിഞ്ഞാണ് ജോലി സ്ഥലത്തു നിന്ന് ഇരുളം മണൽ വയലിലുള്ള വീട്ടിലേക്ക് തിരിച്ചത്. പാമ്പ്ര എസ്റ്റേറ്റിന് സമീപമെത്തിയപ്പോൾ കുറച്ചു മുൻപിലായി റോഡരികിലൂടെ കടുവ മുന്നോട്ട് നടന്നു പോകുന്നതു കണ്ടു. സ്കൂട്ടർ വേഗത കുറച്ചു. അപ്പോൾ പിറകെ നിന്നെത്തിയ ബൈക്ക് യാത്രികൻ കടുവയുള്ളതറിയാതെ തന്നെ മറികടന്നുപോയി. കടുവയുടെ അടുത്തെത്തിയതും അത് അലറിക്കൊണ്ട് ബൈക്കിന് പിന്നാലെ ഓടി. ബൈക്ക് യാത്രികൻ വേഗത കൂട്ടി രക്ഷപ്പെട്ടു.\nമറ്റൊരു ബൈക്കും പിന്നാലെയെത്തി. കടുവ ബൈക്കിനു നേരെ ഉയർന്നു ചാടി. ബൈക്ക് മറിയാൻ തുടങ്ങിപ്പോൾ കടുവ യാത്രക്കാരനെ പിടികൂടിയെന്നു തോന്നി. എന്നാൽ എങ്ങനെയോ ബൈക്കോടിച്ച് അയാളും രക്ഷപ്പെട്ടു. ഇത് കണ്ട് ഭയന്ന് ഷീജ സ്കൂട്ടർ തിരിക്കാൻ ശ്രമിച്ചെങ്കിലും സാധിച്ചില്ല. അപ്പോഴേക്കും ഒരു ട്രാവലറും കാറും ഒപ്പമെത്തി. ട്രാവലർ കണ്ട കടുവ വീണ്ടും വലിയ മുരൾച്ചയോടെ ഉയർന്നു ചാടുകയും പിന്നാലെ ഓടുകയും ചെയ്തു. ഉടൻ ട്രാവലർ ഡ്രൈവർ വണ്ടി പിന്നോട്ടെടുത്തു. അതോടെ കടുവ റോഡിൽ നിന്ന് ഉള്ളിലേക്ക് കയറുകയായിരുന്നു. രണ്ടു മിനിറ്റോളം നേരമാണ് ഷീജ കടുവയുടെ തൊട്ടു മുൻപിൽ അകപ്പെട്ടത്. കടുവ പോയതിന് ശേഷം ഷീജ വണ്ടിയെടുത്ത് പോരുകയായിരുന്നു.


വിദേശകാര്യ മന്ത്രാലയം നാട്ടിലേക്ക് മടങ്ങേണ്ട പ്രവാസികളുടെ രജിസ്‌ട്രേഷൻ ആരംഭിച്ചു - Droid Tips\nHome News India News വിദേശകാര്യ മന്ത്രാലയം നാട്ടിലേക്ക് മടങ്ങേണ്ട പ്രവാസികളുടെ രജിസ്‌ട്രേഷൻ ആരംഭിച്ചു\nനാട്ടിലേക്ക് മടങ്ങേണ്ട പ്രവാസികളുടെ രജിസ്‌ട്രേഷൻ വിദേശകാര്യ മന്ത്രാലയം ആരംഭിച്ചു. അതാത് രാജ്യങ്ങളിലെ എംബസികൾ മുഖേനയാണ് രജിസ്റ്റർ ചെയ്യേണ്ടത്.\nവിമാന സർവീസിന്റെ കാര്യം പിന്നീട് തീരുമനിക്കുമെന്ന് വിദേശകാര്യ മന്ത്രാലയം അറിയിച്ചു. മടങ്ങേണ്ട ഇന്ത്യക്കാരുടെ വിവരം ശേഖരിക്കാനാണ് രജിസ്‌ട്രേഷൻ നടത്തുന്നത്.\nയുഎഇയിൽ രജിസ്റ്റർ ചെയ്യേണ്ട വെബ്‌സൈറ്റ് : cgidubai.gov.in/covid\nഅതേസമയം, കൊവിഡ് പ്രതിരോധത്തിനായി ലോക്ക് ഡൗൺ പ്രഖ്യാപിച്ചപ്പോൾ വിവിധ സ്ഥലങ്ങളിലായി കുടുങ്ങിപ്പോയ പ്രവാസികളെ തിരിച്ചെത്തിക്കാൻ നോർക്ക നടത്തുന്ന രജിസ്‌ട്രേഷൻ സംവിധാനത്തിൽ മൂന്ന് ലക്ഷത്തിൽ അധികം ആളുകൾ രജിസ്റ്റർ ചെയ്തു. 320463 പ്രവാസികളാണ് പേര് രജിസ്റ്റർ ചെയ്തിരിക്കുന്നത്. ഏറ്റവും കൂടുതൽ രജിസ്റ്റർ ചെയ്തത് മലപ്പുറം ജില്ലയിൽ നിന്നുള്ളവരാണ്. ഇടുക്കി ജില്ലക്കാരാണ് കുറവ് രജിസ്റ്റർ ചെയ്തിരിക്കുന്നത്. പതിനായിരത്തോളം ഗർഭിണികളാണ് ലിസ്റ്റിലുള്ളത്.\nPrevious articleനഗ്‌നരായി പ്രതിഷേധിച്ച് ജർമ്മനിയിലെ ഒരു സംഘം ഡോക്ടർമാർ കാരണം കേട്ടാൽ നമ്മൾ ഞെട്ടും.\nNext articleഹൈക്കോടതി ജഡ്ജിമാരുടെ ശമ്പളം കട്ട് ചെയ്യില്ല; മുഖ്യമന്ത്രി


ദേശാന്തര കാഴ്ചകള് : ബേ ഓഫ് ഫണ്ടിയിലെ പ്രണയസല്ലാപം\nബേ ഓഫ് ഫണ്ടിയിലെ പ്രണയസല്ലാപം\nബംഗാള് ഉള്‍ക്കടലില് രൂപംകൊണ്ട ഓഖിയെന്ന ചുഴലിക്കാറ്റില് മലയാളക്കരയിലെ ചിലയിടങ്ങളില് കടല് ഉള്‍വലിഞ്ഞത് കണ്ടവരിലും കേട്ടവരിലും ചെറുതല്ലാത്ത പരിഭ്രമമുണ്ടാക്കി. തീരത്തെ ഉമ്മവെച്ചോടുന്ന തിരയെ പ്രണയിച്ചവരെല്ലാം ഭയപ്പാടോടെ അവരുടെ പ്രണയത്തെ നോക്കാന് തുടങ്ങിയത് സുനാമിയുടെ വരവോടു കൂടിയാവണം. അതുകൊണ്ടാവാം കടലിന്‍റെയും കരയുടെയും തീവ്രപ്രണയത്തിലെ പിണക്കവും ഇണക്കവും മനുഷ്യരെ ഇപ്പോള് നടുക്കുന്നത്. ചുഴലിക്കാറ്റോ ഭൂകമ്പമോ ഉണ്ടാകുമ്പോള് മാത്രമല്ലാതെ നിത്യവും അതെ തീവ്രതയില് ഇതു സംഭവിക്കുന്നിടങ്ങള് ഭൂമിയിലുണ്ട്. ഒരുപക്ഷെ ദുരന്തങ്ങളില് അടിപതറാതിരിക്കുവാന് മനുഷ്യര്‍ക്കുള്ള പ്രകൃതിയുടെ പാഠങ്ങളാവും.\nഒക്ടോബര് രണ്ടാംവാരത്തിലാണ് കാനഡയില് വര്‍ണ്ണാഭമായ കൊയ്ത്തുല്‍സവാഘോഷം. പച്ചിലകള് പൂക്കളേക്കാള് ഭംഗിയുള്ള നിറങ്ങള് വാരിപ്പുതച്ചു അണിഞ്ഞൊരുങ്ങി നില്‍ക്കുന്ന സമയം കൂടിയാണ്. വെറുതെ ഒരു നടത്തം പോലും കണ്ണും മനസ്സും കുളിര്‍പ്പിക്കും. പ്രകൃതിയൊരുക്കുന്ന വര്‍ണ്ണവിരുന്നിന് ദിവസങ്ങളുടെ ആയുസ്സേയുണ്ടാവൂ. എത്ര കണ്ടാലും മതിവരാത്തതിനാല് എല്ലാവര്‍ഷവും കൊയ്ത്തുല്‍സവത്തിന് കാനഡയുടെ ഏതെങ്കിലുമൊരു ഭാഗത്ത് എത്തിപ്പെടാന് ശ്രമിക്കാറുണ്ട്. ടോറൊന്റോയില് നിന്ന് നിര്‍ത്താതെ വാഹനമോടിക്കുകയാണെങ്കില് 13 മണിക്കൂര്(1500 km) കൊണ്ട് ന്യൂബ്രൺസ്വിക്കിലെത്താം. അവിടെന്ന് അടുത്ത പ്രവശ്യയായ നോവാസ്കോഷിയയിലേക്ക് പിന്നെയുമുണ്ട് അഞ്ചു മണിക്കൂര്. ഒന്നോ രണ്ടോ ദിവസം അവധിയെടുത്തിട്ടാണ് യാത്രക്കൊരുങ്ങുന്നത്. ഇത്രയും ദൂരമെങ്ങിനെ റോഡിലൂടെയെന്നുള്ള ചിന്തകളെ വെട്ടിച്ചുരുക്കിയത് എയര് കാനഡയുടെ ഇളവുകളാണ്. രണ്ട് മണിക്കൂര് കൊണ്ട് പറന്നെത്താവുന്ന ന്യൂബ്രൺസ്വിക്കിലെ St.Johnസിലേക്ക് പാതിവിലക്ക് ടിക്കറ്റ് കിട്ടിയത് ആശ്വാസമായി. St.Johnസിലിറങ്ങി റെന്റ്-എ-കാറെടുത്ത് ബാക്കി ദൂരം റോഡ് മാര്‍ഗ്ഗം നോവാസ്കോഷിയയുടെ തലസ്ഥാനമായ ഹാലിഫാക്സിലേക്ക്.\nഒക്ടോബര് എട്ടിന് രാവിലെ ഞങ്ങള് St. Johnസില് വിമാനമിറങ്ങി. വിമാനത്താവളത്തിനകത്തുള്ള റെന്റ്-എ-കാര് കമ്പനിയില് നിന്ന് പറഞ്ഞുവെച്ച കാറിന്‍റെ താക്കോലും വാങ്ങി പുറത്ത് കടക്കുമ്പോള് സമയം പത്തര മണി. റോഡിനിരുവശവും കൊയ്ത്തുത്സവത്തിന് ലഹരി പകരാനായി പൂക്കാവടികള് നിരന്നിരിക്കുന്നു. വര്‍ണ്ണപ്പകിട്ടില് മുങ്ങിക്കുളിച്ച് നില്‍ക്കുന്ന മേപ്പിളിനും, ഓക്കിനും, ബിര്‍ച്ചിനുമിടയില് നിത്യഹരിതയായ ബല്‍സാം ഫിറുമുണ്ട്. ക്യാമറയും സ്വന്തം വയറുകളും ആവശ്യത്തിന് നിറഞ്ഞപ്പോള് ഞങ്ങള് ബേ ഓഫ് ഫണ്ടി(Bay of Fundy)യിലുള്ള ഫണ്ടി നാഷണല് പാര്‍ക്കി(Fundy National Park)ലേക്ക് പോയി. ന്യൂബ്രൺസ്വിക്കില് കാണേണ്ടതും കണ്ണെത്താദൂരത്തോളം പരന്നുകിടക്കുന്ന യുനസ്കോയുടെ ഈ ജൈവമണ്ഡല സംവരണ മേഖലയാണ്. ലോകത്തിലെ ഏറ്റവും ഉയരം കൂടിയ വേലിയേറ്റമാണ്(about 12 meters/) ബേ ഓഫ് ഫണ്ടിയിലേത്. ഏകദേശം നൂറ് ബില്ല്യന് ടണ് വെള്ളമാണ് ഉള്‍ക്കടലില് നിന്ന് കയറുന്നതും ഇറങ്ങുന്നതും. ഭൂമിയെ വലംവയ്ക്കുന്നതിനിടക്ക് സൂര്യചന്ദ്രന്മാര് ചെയ്തു കൂട്ടുന്ന പരാക്രമങ്ങങ്ങളാണിതെല്ലാം. ഓരോ ദിവസത്തെയും വേലിയേറ്റയിറക്കങ്ങളുടെ സമയക്രമങ്ങള് പാര്‍ക്കിന്‍റെ ഔദ്യോഗിക വെബ്സൈറ്റില് കൊടുത്തിട്ടുണ്ട്. അതില് പറഞ്ഞിരിക്കുന്ന സമയത്തിനും 50 മിനിട്ട് മുന്നേ അവിടെയത്തണമെന്നാണ് അനുഭവസ്ഥരുടെ സാക്ഷ്യപ്പെടുത്തലുകള്. മനുഷ്യന്‍റെ നിയന്ത്രണങ്ങള്‍ക്കപ്പുറമല്ലേ പ്രകൃതിയുടെ സമയക്രമങ്ങള്!\nTourism NB - Pic Courtesy Google Images\nഞങ്ങള് പാര്‍ക്കിലെത്തിയപ്പോഴേക്കും വേലിയിറക്കത്തിന്‍റെ സമയം കഴിഞ്ഞിരുന്നു. അതിനാല് വെള്ളമിറങ്ങി പോകുന്നത് കാണാന് സാധിച്ചില്ല. ഇനിയടുത്ത വേലിയിറക്കം രാത്രിയിലാവും. അഞ്ചു മണിയായാല് പാര്‍ക്കില് നിന്ന് പുറത്തു കടക്കണം. എന്നാല്‍പ്പിന്നെ സമയം കളയാതെ ഹോപ്‌വെല്ലിലേക്ക് പോകാമെന്നായി. കഴിഞ്ഞവര്‍ഷമാണ് ഫോട്ടോഗ്രാഫര്‍മാരുടെ പ്രിയപ്പെട്ട ആനപ്പാറ നിലംപൊത്തിയത്. 2016 മാര്‍ച്ചിലാണ് കടല് പിണങ്ങിയിറങ്ങിയയുടനെ ഇരുന്നൂറു ടണോളം വരുന്ന പാറ പൊടിഞ്ഞ് വീഴുകയായിരുന്നു. അങ്ങിനെയെങ്കില് വെള്ളമിറങ്ങിയാല് പാറകളുടെ ഇടയിലൂടെയുള്ള നടത്തം അപകടകരമല്ലേ? വെള്ളം പെട്ടെന്ന് കയറുകയാണെങ്കില് പാറകളില് അള്ളിപ്പിടിച്ചു കയറാന് ശ്രമിക്കരുതെന്ന് മുന്നറിയിപ്പ് ഫലകങ്ങളിലുണ്ട്.\n"Come for the Rocks, Stay for the Rest" ഹോപ്‌വെല്ലിലേ സ്വാഗതവാചകമാണ്. ആനപ്പാറയുടെ വാര്‍ത്തയിലൂടെയാണ് ബേ ഓഫ് ഫണ്ടി മനസ്സിലുടക്കിയത്. പിന്നെ തദ്ദേശീയരുടെ കഥകളിലൂടെ ഒരു ദേശത്തെയറിയുകയായിരുന്നു. ഓരോ നാടിനുമുണ്ട് തലമുറകള് കൈമാറി കിട്ടിയ കഥകളുടെ സമ്പുഷ്ടമായ ശേഖരം. ഇത്രയും ദൂരം വന്നതല്ലേ നമുക്കും കേള്‍ക്കാം പാറകളും, വേലിയേറ്റവും ഇറക്കവുമുണ്ടായ കഥകള്. പണ്ട് പണ്ട്... അതെ Once uponatime... ദൈവത്തിനു കുളിക്കാനൊരു പൂതി. (കഥയില് ചോദ്യല്യാട്ടോ) പൂതിയായ സ്ഥിതിക്ക് പള്ളിനീരാട്ടിന് ബക്കറ്റും വെള്ളവും പോരാ. ഒരു അണക്കെട്ട് തന്നെ വേണം! അണക്കെട്ട് നിര്‍മ്മാണത്തില് വിദഗ്ധനായ ബീവറിനാണ് ഉത്തരവ് കിട്ടിയത്. ദൈവകല്പന ശിരസാവഹിച്ച ബീവര് ഉടനടിയൊരു ഡാമുണ്ടാക്കി. നീരാട്ടും കഴിഞ്ഞു. കഥയിനിയാണ് തുടങ്ങുന്നത്.\nBay of Fundy & Hopewell Rocks - New Brunswick\nകടലോളം വെള്ളത്തില് കളിച്ചുരസിച്ചു നടന്നിരുന്ന തിമിംഗലത്തിനു പെട്ടെന്നുണ്ടായ മാറ്റം ചൊടിപ്പിച്ചു. ദൈവത്തിന് തിമിംഗലത്തിന്‍റെ അസ്വസ്ഥതയും കോപവും വേഗത്തില് മനസ്സിലായി. എത്രയും വേഗം അണക്കെട്ട് പൊട്ടിക്കണമെന്ന ഉത്തരവുമായി ദൈവത്തിന്‍റെ ശിങ്കിടികള് ബീവറിനെ തേടിയെത്തി. പാവം ബീവര്, അതിന്‍റെ വരുംവരായ്കകളെപ്പറ്റി ചിന്തിച്ചുനിന്ന് സമയം പോയതറിഞ്ഞില്ല. അപ്പോഴേക്കും മുന്‍കോപിയായ തിമിംഗലം അതിന്‍റെ വാലു കൊണ്ട് അണക്കെട്ടിന്‍റെ ഭിത്തികള് അടിച്ചു തകര്‍ക്കാന് തുടങ്ങി. ഭിത്തികള് തകര്‍ന്നതോടെ വെള്ളം ശക്തില് പുറത്തേക്ക് ഒഴുകിയപ്പോഴാണത്രേ തിമിംഗലത്തിന് ചെയ്തത് മണ്ടത്തരമായല്ലോന്ന് ബോധ്യം വന്നത്. വെള്ളത്തിന്‍റെ പോക്കുവരവുകളെ പറ്റിയുള്ള കഥയിതാണെങ്കില് പാറകള്‍ക്കും, വെള്ളത്തിന്‍റെ നിറമാറ്റത്തിനുംവരെ കഥകളുണ്ട് പറയാന്. ഒരിക്കല് കുട്ടികള്‍ക്ക് പുരാണകഥകള് പറഞ്ഞു കൊടുക്കുന്നതിനിടയില് ദുര്‍വാസാവ് മഹര്‍ഷിയെ പരാമര്‍ശിച്ചപ്പോള് ഇവിടെയുള്ള കുട്ടി പറഞ്ഞതിങ്ങിനെയാണ്,'I know him, person with anger issues..." അതു പോലെ പ്രശ്നങ്ങളുള്ളതാണ് ഈ കഥയിലെ തിമിംഗലത്തിനും. ഹതഭാഗ്യരായ ചില ഗോത്രവംശരെ മൂക്കത്ത് ശുണ്‌ഠിയുള്ള തിമിംഗലം അടിമയാക്കിയിരുന്നു. പീഡനം സഹിക്കവയ്യാതെ ഓടി പോയവരെ പിന്തുടര്‍ന്ന് പിടിച്ചുകെട്ടി പാറയാക്കിയത്രെ... തങ്ങളുടെ പൂര്‍വ്വികന്മാരാണ് ഈ പാറകളെന്നു ഗോത്രവംശര് വിശ്വസിക്കുന്നു.\nകണ്ണാടി പോലെ തെളിഞ്ഞ വെള്ളമായിരുന്നത്രേ ബേ ഓഫ് ഫണ്ടിയിലേത്. തെളിഞ്ഞ വെള്ളം വെറുതെ കലങ്ങിയതല്ല. അതും... ഒരിക്കലൊരു ജലസര്‍പ്പം തെളിഞ്ഞ ജലം കണ്ട് മോഹിച്ച് മുകളില് നിന്നിറങ്ങി വന്ന് ബേയില് താമസമാക്കി. അടങ്ങിയൊതുങ്ങി കഴിയാതെ ബേയിലെ സമാധാനപ്രേമികളായ ജീവജാലങ്ങളെ ഉപദ്രവിക്കാന് തുടങ്ങി. സ്വൈര്യം കെട്ടപ്പോള് ആമ പരാതിയുമായി ദൈവസന്നിധിയിലെത്തി. ജലസര്‍പ്പത്തെ ആട്ടിയോടിച്ച് ബേയിലെ സമാധാനം പുനസ്ഥാപിക്കാന് ദൈവം ലോബ്സ്റ്ററിനോടാണ് കല്‍പ്പിച്ചത്. അങ്ങോട്ടുമിങ്ങോട്ടും ഉന്തിയും തള്ളിയും, നീണ്ട കൊമ്പ് കൊണ്ട് കുത്തിയും കാലുകള് കൊണ്ടിറുക്കിയും ജലസര്‍പ്പത്തെ വലിയ ചെമ്മീന് ഒരുവിധത്തില് ഓടിച്ചു. ചെളിയും ചേറുമിളക്കി വെള്ളം കലക്കിയിട്ടാണ് എതിരാളി പിന്‍വാങ്ങിയത്. അങ്ങിനെ കലങ്ങിയ വെള്ളം പിന്നീടൊരിക്കലും തെളിഞ്ഞില്ലെന്ന് ദേശത്തിന്‍റെയും കഥകളുടെയും അവകാശികള് പറയുന്നു.\nFlower Pot Rocks - The Hopewell Rocks/ Bay of Fundy - NB\nഞങ്ങള് ഹോപ്‌വെല്ലിലെത്തുമ്പോള്(The Hopewell Rocks) വേലിയേറ്റമായിരുന്നു. കടലിന്‍റെ മടിത്തട്ടിലേക്കിറങ്ങി പോകാവുന്ന തരത്തില് ഗോവണി നിര്‍മ്മിച്ചിട്ടുണ്ട്. ഗോവണി മൂന്നു നിലകളിറങ്ങാം. അതിനുതാഴെ തിര ശക്തിയില് വന്നടിച്ചിട്ടു പോകുന്നത് കാണാം. സുരക്ഷാകാരണങ്ങളാല് താഴേക്കുള്ള പടികളിറങ്ങാന് അനുവാദമില്ല. ആരെങ്കിലും പടികള്‍ക്കിടയിലൂടെ ഊര്‍ന്നുവീണാല് ദൈവംതന്നെ തുണ. വെള്ളം കയറുന്നതിനനുസരിച്ചാണ് സന്ദര്‍ശകര്‍ക്ക് ഓരോ നിലകളിറങ്ങാനുള്ള അനുമതി ലഭിക്കുന്നത്. നേരത്തെ ഇരുട്ടാവുന്നതിനാല് വെള്ളമിറങ്ങിയാലും കടലിലേക്കുള്ള വഴി തുറക്കുകയില്ല. ഗോവണി തട്ടില് നിന്ന് പാറകളും കലങ്ങിയ വെള്ളവും, ശക്തമായി വന്നടിക്കുന്ന തിരയും നോക്കി നില്‍ക്കേ വായിച്ച കഥകളിലെ കഥാപാത്രങ്ങള് ഓര്‍മ്മയിലെത്തി. പാറകള്‍ക്ക് മുകളില് വളരുന്ന ചെടികളുടെ ഇലകളിലും നിറമാറ്റമുണ്ട്. അതിനാലാവണം കടലിനു നടുവിലാരോ മറന്നുവെച്ച പൂപ്പാത്രങ്ങള് പോലെയുണ്ട് പാറകള്. തിരയുടെ ഉയര്‍ച്ചയും ശക്തിയും പാറകളില് മുദ്രകള് പതിപ്പിച്ചിരിക്കുന്നത് കണ്ടു പഠിക്കാനാവും.\nഗോവണികള് കയറിയൊരു ചെറിയ കാട്ടുവഴിയിലൂടെ നടന്നാല് പാറകളുടെ മറുവശത്തെത്താം. താഴെ തിരയുടെ മേളമാണ്. "ബേ ഓഫ് ഫണ്ടി"യുടെ കരയില് നില്‍ക്കുമ്പോള് വെള്ളം അനുനിമിഷം ഉയരുന്നത് കണ്മുന്നില് കാണാം. നാളീരൂപമാണ് ഫണ്ടിക്കെന്നാണ് ശാസ്ത്രത്തിന്‍റെ കണ്ടെത്തല്. അതിലൂടെ വെള്ളം അടിച്ചു കയറി പാറകള്‍ക്കരികിലെത്തുമ്പോഴേക്കും നാലു നിലകളോളം ഉയര്‍ച്ചയുണ്ടാവുമെത്രെ. ഇത്രയും ശക്തിയില് പൂപ്പാത്രങ്ങളുടെ മുകളറ്റത്തുവരെയെത്തുന്ന തിരയാണ് പിന്നെ മണിക്കൂറുകളോളം പിണങ്ങി വലിഞ്ഞു പോകുന്നത്. സൗരയൂഥത്തിലെവിടെയോ വച്ച് നടക്കുന്ന സൂര്യചന്ദ്രന്മാരുടെ വടംവലിയുടെ ആഘാതമനുഭവപ്പെടുന്നത് ഭൂമിയിലാണ്. അതിനു മുന്നിലൊരു നിമിഷം നിന്നാല് മതിയാകും ഒരണുവോളം അഹന്ത നമ്മില് അവശേഷിക്കുകയില്ല.\nമാനത്ത് മഴക്കോള് കണ്ടിട്ടാവണം ആളുകള് മടങ്ങുകയാണ്. അന്നെടുത്ത ടിക്കെറ്റു തന്നെ മതിയാകും പിറ്റേദിവസത്തെ വേലിയിറക്കം കാണുവാനും. അന്തിയുറങ്ങാന് ഹാലിഫാക്സിലെത്തേണ്ടതിനാല് ഞങ്ങള്‍ക്ക് ഫണ്ടിയില് നിന്ന് മടങ്ങേണ്ടിയിരുന്നു. ചില കാഴചകള് മറ്റൊരിക്കലിലേക്ക് നീട്ടിവെക്കപ്പെടുന്നത് യാത്രകളിലെ അനിവാര്യതയാണ്. ഒന്നുപേക്ഷിക്കുമ്പോള് മറ്റുവല്ലതും ആ വിടവ് നികത്തുമെന്ന പ്രതീക്ഷയിലാണ് മുന്നോട്ടു പോകുന്നത്. അതിനാല് സന്തോഷത്തോടെ ഹാലിഫാക്സിലേക്ക് യാത്ര തുടര്‍ന്നു.\nPosted by Mubi at 9:50:00 AM\nLabels: Bay Of Fundy, Hopewell Rocks, Mi’kmaq Legends, New Brunswick, The Hopewell Rocks - OFFICIAL Time Lapse video of 45.6 foot tide(Kevin Snair), യാത്രാവിവരണം\nസുധി അറയ്ക്കൽ December 26, 2017 at 2:18 AM\nഭൂമിയെ വലംവയ്ക്കുന്നതിനിടക്ക് സൂര്യചന്ദ്രന്മാര് ചെയ്തു കൂട്ടുന്ന പരാക്രമങ്ങങ്ങളാണിതെല്ലാം. ?????????????ങേ??!??!?!?!?\nആ പാറക്കൂട്ടത്തിനിടയ്ക്ക് കാണുന്ന വെള്ളം സ്ഥിരമായി കലങ്ങിയാണോ???\nMubi December 27, 2017 at 7:02 AM\nഅതെ... ഞാന് കണ്ടപ്പോഴും കലങ്ങിയിട്ടായിരുന്നു. സുധി, ബ്ലോഗില് നിന്ന് ലീവ് കഴിഞ്ഞ് തിരിച്ചെത്തിയതില് സന്തോഷം :)\nLazar Dsilva December 26, 2017 at 4:55 AM\nഒഴുക്കോടെ വായിച്ചു. സന്തോഷം...\nMubi December 27, 2017 at 7:03 AM\nനന്ദി ലാസര് :)\nWilson Sanghamam December 26, 2017 at 2:01 PM\nവിനുവേട്ടന് December 28, 2017 at 3:55 AM\nനോവ സ്കോഷ്യ... ഹാലിഫാക്സ്... ഇതെല്ലാം സ്റ്റോം വാണിങ്ങിൽ പ്രതിപാദിച്ചിട്ടുള്ള സ്ഥലങ്ങളാണ്... അങ്ങനെയാണ് ആദ്യമായി ഈ സ്ഥലങ്ങളെക്കുറിച്ച് അറിയുന്നത് തന്നെ... ഇപ്പോഴിതാ മുബി അവിടെയെല്ലാം സന്ദർശിച്ച് വിശദവിവരങ്ങൾ ഞങ്ങൾക്ക് തരുന്നു... വളരെ സന്തോഷം തോന്നുന്നു...\nMubi December 29, 2017 at 8:13 PM\nഅവിടെയുള്ള പ്രധാനപ്പെട്ട ചില സ്ഥലങ്ങള് മാത്രമാണ് ഇപ്രാവശ്യം കാണാന് ശ്രമിച്ചത്... ന്‍റെ മടിയെ എന്നെക്കാളും നന്നായി വേറെയാര്‍ക്കും അറിയില്ലെന്നാണ് ഞാന് കരുതിയത്. ഇനിയിപ്പോ അടുത്ത ലക്കങ്ങള് പോസ്റ്റ് ചെയ്യാതെ പറ്റില്ലല്ലോ...\nMuralee Mukundan , ബിലാത്തിപട്ടണം December 28, 2017 at 9:04 AM\nവീണ്ടും കാണാത്ത കാഴ്ച്ചകളുമായി\nമുബി വായനക്കാരെ കൊതിപ്പിക്കുകയാണ് ...\nഅതും സൂപ്പർ ഫോട്ടോകളും ,വീഡിയ ലിങ്കുകളും\nആലേഖനം ചെയ്തുകൊണ്ട് ...\n'ഗോവണികള് കയറിയൊരു ചെറിയ കാട്ടുവഴിയിലൂടെ\nനടന്നാല് പാറകളുടെ മറുവശത്തെത്താം. താഴെ തിരയുടെ\nമേളമാണ്. "ബേ ഓഫ് ഫണ്ടി"യുടെ കരയില് നില്‍ക്കുമ്പോള്\nവെള്ളം അനുനിമിഷം ഉയരുന്നത് കണ്മുന്നില് കാണാം. നാളീരൂപമാണ്\nഫണ്ടിക്കെന്നാണ് ശാസ്ത്രത്തിന്‍റെ കണ്ടെത്തല്. അതിലൂടെ വെള്ളം അടിച്ചു\nകയറി പാറകള്‍ക്കരികിലെത്തുമ്പോഴേക്കും നാലു നിലകളോളം ഉയര്‍ച്ചയുണ്ടാവുമെത്രെ.\nഇത്രയും ശക്തിയില് പൂപ്പാത്രങ്ങളുടെ മുകളറ്റത്തുവരെയെത്തുന്ന തിരയാണ് പിന്നെ മണിക്കൂറുകളോളം\nപിണങ്ങി വലിഞ്ഞു പോകുന്നത്. സൗരയൂഥത്തിലെവിടെയോ വച്ച് നടക്കുന്ന സൂര്യചന്ദ്രന്മാരുടെ വടംവലിയുടെ\nഅതിനു മുന്നിലൊരു നിമിഷം നിന്നാല് മതിയാകും\nഒരണുവോളം അഹന്ത നമ്മില് അവശേഷിക്കുകയില്ല...! '\nMubi December 29, 2017 at 8:34 PM\nബേ ഓഫ് ഫണ്ടിയില് നിന്ന് മടങ്ങുമ്പോള് മനസ്സ് ശൂന്യമായിരുന്നു മുരളിയേട്ടാ...\nAreekkodan | അരീക്കോടന് March 13, 2018 at 9:07 AM\nഇന്നത്തെ എറ്റ്ന്റെ കറക്കം ഈ ബേ ഓഫ് ഫണ്ടിയിൽ അവസാനിപ്പിക്കട്ടെ...\nMubi March 14, 2018 at 5:50 AM\nRajitha September 6, 2019 at 3:39 AM\nI was not able to read your posts for some time. Beautifully written. Thank you.\nMubi September 8, 2019 at 2:21 PM\nI am sorry to hear that Rajitha, not sure what went wrong. Happy to see you & thanks for reading :)


മോഹൻ നടൻ ഏഴരശ്ശനി Bollywood, Actor, Kollywood\nമോഹൻ നടൻ ജാതകം and Astrology\nപേര് മോഹൻ നടൻ\nജനന തിയതി 23 : 8 : 1956 ജനന സമയം 12 :0: 0\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ മോഹൻ നടൻ ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. മോഹൻ നടൻ സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. മോഹൻ നടൻ കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും മോഹൻ നടൻ ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. മോഹൻ നടൻ രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. മോഹൻ നടൻ നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. മോഹൻ നടൻ വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. മോഹൻ നടൻ ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. മോഹൻ നടൻ കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. മോഹൻ നടൻ കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ മോഹൻ നടൻ വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. മോഹൻ നടൻ സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .


''എനിക്ക് മനസ്സിലാകുന്നില്ല, എന്തിനാണ് ഇത്തരത്തിലുള്ള ഡീഗ്രേഡിങ് എന്ന്''; മേപ്പടിയാന്റെ സംവിധായകന് | The Kerala Post Malayalam News: Latest Malayalam News, Breaking News\nഒരു സിനിമ ഇറങ്ങിക്കഴിഞ്ഞാല് സിനിമാക്കാര് അനുഭവിക്കുന്ന ഏറ്റവും പ്രധാന പ്രശ്‌നമെന്നത് സിനിമയ്‌ക്കെതിരെ രൂപപ്പെടുന്ന ഒരു ഡീഗ്രേഡിങ് ഫാക്ടറിയാണ്. നമ്മുക്ക് സിനിമ ഇഷ്ടപ്പെടാം ഇഷ്ടപ്പെടാതിരിക്കാം. അതില് നമ്മുടെ ഒരു പ്രതികരണം അറിയിക്കാം. പക്ഷേ, സിനിമകളെയോ നടന്‍മാരെയോ ഒക്കെ ടാര്‍ഗെറ്റ് ചെയ്യുന്നത് പോലെയുള്ള പല ക്യാംപെയ്‌നും ഇപ്പോള് കാണുന്നുണ്ട്. സിനിമാക്കാര് അവരുടെ സങ്കടം അറിയിക്കുകയും ചെയ്യുന്നുണ്ട്. വിഷ്ണു മോഹന് സംവിധാനം ചെയ്ത് ഉണ്ണി മുകുന്ദന് നായകനായ മേപ്പടിയാന് എന്ന സിനിമയും അത്തരത്തിലുള്ള ആക്രമണത്തിന് ഇരയായിക്കൊണ്ടിരിക്കുകയാണ്.\nഇതിനെക്കുറിച്ച് സംവിധായകന് വിഷ്ണു മോഹന് പ്രതികരിക്കുന്നു...\n''എനിക്ക് മനസ്സിലാകുന്നില്ല, എന്തിനാണ് ഇത്തരത്തിലുള്ള ഡീഗ്രേഡിങ് എന്ന്. ഇങ്ങിനെയൊക്കെയായാല് എങ്ങിനെ സിനിമ ചെയ്യുമെന്നാണ് ആലോചിക്കുന്നത്. ഇതിലെ നിസ്സാര കാര്യങ്ങള് ഒക്കെ എടുത്ത് ആളുകള് വലിയ വിഷയമാക്കിക്കൊണ്ടിരിക്കുന്നത്. സേവാഭാരതി എന്ന എന്‍ജിഒയുടെ ആംബുലന്‍സ് സിനിമയില് ഉപയോഗിച്ചതാണ് പ്രശ്‌നം.\nകൊവിഡിന്റെ ഫസ്റ്റ് ലോക്ക്ഡൗണിന് ശേഷമാണ് ഈ സിനിമ ഷൂട്ട് ചെയ്യുന്നത്. കൊവിഡായതിനാല് ആംബുലന്‍സൊക്കെ കിട്ടാന് വലിയ പാടായിരുന്നു. ചോദിച്ചപ്പോള് 12,000 മുതല് 15,000 രൂപ വരെ ദിവസവാടക ചോദിച്ചു. 13 ദിവസത്തോളം ആംബുലന്‍സ് വെച്ചുള്ള ഷൂട്ട് ഉണ്ടായിരുന്നു. ആ സമയത്ത് ആംബുലന്‍സ് സൗജന്യമായിട്ട് തന്നത് സേവാഭാരതിയാണ്. അതുകൊണ്ടാണ് സേവാഭാരതിയുടെ ആംബുലന്‍സ് ഉപയോഗിച്ചത്. ഞാന് അതില് സ്റ്റിക്കര് ഒട്ടിച്ചതൊന്നുമല്ല. അതുകൊണ്ടാണ് താങ്ക്‌സ് കാര്‍ഡില് സേവാഭാരതി എന്ന് വെച്ചിരിക്കുന്നത്. ഇതുപോലും ആളുകള് ചോദ്യം ചെയ്യുന്നു.\nസേവാ ഭാരതി എന്നത് ഇന്ത്യയിലെ തന്നെ അറിയപ്പെടുന്ന ഒരു എന്‍ജിഒ ആണ്. ബ്ലാക്ക് ലിസ്റ്റഡ് സംഘടനയൊന്നുമല്ല. അവരുടെ പേര് ഉപയോഗിക്കുന്നതില് എന്താണ് തെറ്റെന്ന് മനസ്സിലാകുന്നില്ല. നമ്മുടെ നാട്ടില് പ്രകൃതി ദുരന്തമൊക്കെ ഉണ്ടാകുന്ന സാഹചര്യങ്ങളിലെല്ലാം ഫയര്‍ഫോഴ്‌സിനും പൊലീസിനുമൊപ്പം രക്ഷാപ്രവര്‍ത്തനത്തില് സേവാഭാരതിയും പങ്കാളികളാകുന്നത് നമ്മള് കണ്ടിട്ടുണ്ട്.\nഒരു ആംബുലന്‍സ് ഉപയോഗിച്ചതിന് ആളുകള് ഇങ്ങിനെയൊക്കെ പറയാന് തുടങ്ങിയാല് ഇവിടെ സിനിമ ചെയ്യാന് സാധിക്കില്ല. ആനയെ കാണിക്കുമ്പോള് ആനയെ കെട്ടിയ തെങ്ങിന്റെ മുകളില് കള്ളിന്‍കുടം വെച്ചത് ശരിയായില്ല എന്ന് പറയുന്നത് പോലെയാണിത്.\nമറ്റൊരു ആരോപണം നായകന് ഹിന്ദു വിശ്വാസം ഭയങ്കരമായി കാണിക്കുന്നുവെന്നാണ്. വിളക്ക് കത്തിക്കുന്നു, വണ്ടിയില് ചന്ദനത്തിരി കത്തിക്കുന്നു, ക്ലൈമാക്‌സില് ശബരിമലയ്ക്ക് പോകുന്നു. ഇതൊക്കെ ഇത്ര വലിയ തെറ്റാണോയെന്ന് എനിക്ക് ഇതുവരെ മനസ്സിലായിട്ടില്ല.\nഈ സിനിമയിലെ ആദ്യത്തെ ഡയലോഗ് തുടങ്ങുന്നത് കര്‍ത്താവേ എന്ന വാക്കിലാണ്. ആ സമയത്ത് ഉപയോഗിച്ച പാട്ട് ക്രിസ്ത്യന് ഭക്തിഗാനമായിരുന്നു. നായകന്റെ ഒരു പ്രതിസന്ധി ഘട്ടത്തിലെ ഹോസ്പിറ്റല് രംഗത്തില് മാതാവിന്റെ മുമ്പില് മെഴുകുതിരി കത്തിച്ചിട്ടാണ് അദ്ദേഹം പോകുന്നത്. ഏത് ദൈവം എന്നുള്ളതല്ല, അയാള്‍ക്ക് പെട്ടെന്ന് ദൈവത്തെ ആശ്രയിക്കണമെന്ന് വന്നു. ക്രിസ്ത്യന് മാനേജ്‌മെന്റ് ഹോസ്പിറ്റലായിരുന്നു അത്. അതുകൊണ്ട് മാതാവിന്റെ രൂപം വെച്ചു. ഞാന് ആര്‍ട് ഡയറക്ടറോട് പറഞ്ഞ് ചെയ്യിച്ചതാണ്. അങ്ങിനത്തെ ഒരു സാഹചര്യമാണ്. സിനിമയ്ക്ക് അത് ആവശ്യമാണ്. അയാള്‍ക്ക് ആരെയെങ്കിലും ഒന്ന് ആശ്രയിക്കണം. ഒരു കാര്യത്തിന് ഇറങ്ങിത്തിരിക്കുകയാണ്. ആ സമയത്ത് ഒരു തടസ്സമുണ്ടാകാതെ വിജയമാകാന് അയാള് പ്രാര്‍ത്ഥിക്കുന്നു. അതിന് ഹിന്ദു, ക്രിസ്ത്യന്, മുസ്ലീം എന്നൊന്നില്ല. ഹോസ്പിറ്റലില് നിന്ന് അയാള് ക്ഷേത്രത്തില് പോയി തൊഴുന്നതായി എനിക്ക് കാണിക്കാമായിരുന്നു. പക്ഷേ ഞാനത് ചെയ്തില്ല.\nവളരെ മോശമായ ചിന്താഗതിയുള്ള ആളുകളാണ് ഇത്തരത്തില് പ്രതികരിക്കുന്നതും ഫെയ്ക്ക് ഐഡികളില് നിന്ന് കമന്റ് ഇടുന്നതും മറ്റൊരു വിധത്തിലേക്ക് വളച്ചൊടിക്കാന് ശ്രമിക്കുന്നതുമെല്ലാം. ചെയ്തത് തെറ്റായിപ്പോയി എന്ന് എനിക്ക് തോന്നുന്ന ഒരു സീനും ഈ സിനിമയിലില്ല.''


അരികിലേക്ക് ചേരുമ്പോൾ ഒരു ചേർത്തുപിടിക്കലിനായ് കൊതിക്കാറുണ്ട്…. – കുപ്പിവള\nDecember 2, 2021 December 2, 2021 adminLeaveaComment on അരികിലേക്ക് ചേരുമ്പോൾ ഒരു ചേർത്തുപിടിക്കലിനായ് കൊതിക്കാറുണ്ട്….\nഅടുക്കളയിൽ പിടിപ്പതു പണിക്കിടയിൽ പിന്നിൽ നിന്നും ചുറ്റിപിടിച്ച കൈ കണ്ടവൾ ഒന്ന് ഞെട്ടി . പിന്നെ വിശ്വാസം വരാത്തപോലെ അവന്റെ മുഖത്തേക്കൊന്ന് നോക്കി. അവന്റെ മുഖത്തപ്പോൾ കണ്ട പുഞ്ചിരി അവൾക്ക് ആശ്ചര്യമായിരുന്നു.\nഒരിക്കൽ പോലും ചേർത്തുപിടിക്കാത്തവൻ. സ്നേഹത്തോടെ ഒരു നോട്ടമോ ഒരു വാക്കോ കൊണ്ട് മനസ്സ് തൊടാത്തവൻ. വിവാഹം കഴിഞ്ഞ നാൾ മുതൽ ബെഡ്‌ഡിന്റെ രണ്ട് ആറ്റങ്ങളിലേക്ക് ജീവിതം പറിച്ചു നടുമ്പോൾ അവന് പറയാൻ പ്രാരാബ്ധങ്ങളുടെ കണക്കുകൾ മാത്രമായിരുന്നു. ആ നെഞ്ചിലേക്കൊന്ന് പടരാൻ കൊതിക്കുമ്പോൾ അവന്റെ വാക്കുകൾ ആ പ്രയത്നത്തെ നിർജ്ജീകമാക്കും,\n“നിനക്ക് ഈ ഒറ്റ വിചാരമേ ഉള്ളോ? മനുഷ്യൻ ഇവിടെ കടം കേറി കടലേതാ കരയേതാ എന്ന് അറിയാതെ നിൽക്കുമ്പോഴാ അവളുടെ ഒരു ശൃംഗാരം.” എന്ന്.\nഅത് കേൾക്കുമ്പോൾ മനസ്സൊന്നു പിടക്കും. പിന്നെ പുറം തിരിഞ്ഞ് കിടന്ന് കണ്ണീർ വാർക്കുമ്പോൾ പിടയുന്ന മനസ്സ് വിങ്ങലോടെ പറയുന്നുണ്ടാകും “എന്റെ വിചാരങ്ങളെ ഒറ്റ അർത്ഥത്തിൽ കാണല്ലേ ഏട്ടാ.. പല അർത്ഥമുണ്ട് അതിന്. ഞാൻ ഒരു പെണ്ണാണ്. ഭാര്യയാണ്. ഒരുപാട് സ്വപ്നങ്ങളുമായി ദാമ്പത്യത്തിന്റെ പടവുകൾ കയറിയ ഒരു പാവം പൊട്ടിപ്പെണ്ണ് ! സ്നേഹം കൊതിക്കുന്ന മനസ്സുണ്ട് എനിക്ക്. അമ്മയാവാൻ തുടിക്കുന്ന ഹൃദയമുണ്ട്. അരികിലേക്ക് ചേരുമ്പോൾ ഒരു ചേർത്തുപിടിക്കലിനായ് കൊതിക്കാറുണ്ട്. പക്ഷേ….”\nആ വിങ്ങലുകൾക്ക് കൂട്ട് തലയിണ മാത്രമായിരുന്നു.\nഎന്നാൽ ഇന്ന്… !\nഅവന്റെ ചേർത്തുപിടിക്കൽ അവൾക്ക് വല്ലാത്തൊരു അനുഭൂതി ആയിരുന്നു. എന്നും കൊതിയോടെ കാത്തിരുന്ന്, ഒടുവിൽ എല്ലാം വ്യഥയാണെന്ന തിരിച്ചറിവ് ആഗ്രഹങ്ങളെ അടുക്കളയിലെ കരിപുരണ്ട ചുവരുകൽക്കിളിലേക്ക് ഒതുക്കാൻ മനസ്സിനെ പഠിപ്പിച്ചപ്പോൾ…..\nഅവൾ അവന്റെ നെഞ്ചിലേക്കൊന്ന് ചാഞ്ഞു. പിന്നെ ഒന്നും പറയുവാൻ കഴിയാതെ നിറഞ്ഞ മിഴികൾ അടച്ച് നിന്നു. ഒരു ഭാര്യ ഏറ്റവും ആഗ്രഹിക്കുന്ന ആ നിമിഷം അവൾ ആസ്വദിക്കുകയായിരുന്നു.\n“ഇത്ര കാലം അവഗണിച്ചു. എനിക്കറിയാം ഞാൻ നല്ല ഒരു ഭർത്താവ് അല്ലെന്ന്. പക്ഷേ, എന്റെ പ്രശ്നങ്ങൾക്കിടയിൽ മറന്നുപോയ നിന്നെ ഒരു ദിവസമെങ്കിലും എനിക്ക് സ്നേഹിക്കണം. പ്രാരാബ്ധങ്ങളുടെ കെട്ടുപാടുകൾ പൊട്ടിച്ചെറിയാൻ കൂടെ നീ വേണം. അരികിൽ ഉണ്ടായിട്ടും അറിയാൻ കഴിയാത്ത നിന്നിലെ പെണ്ണിനെ അറിയാൻ…. നിന്നിലൂടെ എന്റെ ആഗ്രഹങ്ങളെ പടുത്തുയർത്താൻ….. കൂടെ ഉണ്ടാവില്ലേ നീ?”\nഅവൾ പ്രണയാർദ്രമായ മനസ്സോടെ ഒന്ന് തലയാട്ടി… പിന്നെ കരഞ്ഞ കണ്ണുകൾക്കിടയിലൂടെ നിറഞ്ഞ പുഞ്ചിരിയോടെ അവന്റെ മാറിലേക്ക് ചാഞ്ഞു, കൊതിച്ചിട്ടും കിട്ടാതിരുന്ന് കിട്ടിയ ആ നിമിഷത്തെ ആവോളം ആസ്വദിക്കുംപ്പോലെ !\nഅന്ന് അവൾ ഒരുപാട് സന്തോഷവതി ആയിരുന്നു. അടുക്കളയിൽ നിന്നൊരു മോചനം. അവനോടൊപ്പം തോളുരുമ്മി കടലിന്റെ നീലിമ ആസ്വദിച്ചുകൊണ്ട് ഉപ്പുരുചി കവർന്ന കാറ്റിനൊപ്പം അലിഞ്ഞുകൊണ്ടൊരു നടത്തം. പിന്നെ മണ്തരികളിൽ ചേർന്നിരുന്ന് ഇതുവരെ കൊതിച്ചിട്ടും പറയാൻ കഴിയാത്ത സ്വപ്നങ്ങളെ കുറിച്ച് വാ തോരാതെ വാചാലയാകുമ്പോൾ അവന്റെ മുഖത്തു കണ്ട കറുപ്പ് അവളുടെ പെരുമാറ്റത്തോടുള്ള നീരസം ആണെന്ന് അവൾ അറിഞ്ഞില്ല.\nനേരം സന്ധ്യയോടടുത്തപ്പോൾ കടൽ വിജനതയിലേക്ക് ഊളിയിടാൻ തുടങ്ങി. കഷ്ടപ്പാടിനെയും ചുമന്ന് അവസാന ഉന്തുവണ്ടിക്കാരനും ആ സായാന്ഹത്തോട് വിടപറയുമ്പോൾ അവളുടെ മനസ്സ് ശാന്തമായിരുന്നു. ! അതോടൊപ്പം ഒരു കാറ്റിനൊപ്പം അലിഞ്ഞുചേർന്ന സങ്കടത്തിൽ ഈ ദിവസം അവസാനിക്കാൻ പോകുന്നതിന്റെ മൂകത വട്ടം പിടിച്ചിരുന്നു. അത് കണ്ടാവണം കടലിന്റെ തണുപ്പിനെ പ്രതിരോധിക്കാൻ ഒരു സിഗരറ്റ് കൊളുത്തികൊണ്ട് അവൻ പറയുന്നുണ്ടായിരുന്നു “ഇന്നിവിടെ തങ്ങാം നമുക്ക്. നിനക്ക് വേണ്ടി മാത്രം മാറ്റിവെച്ച ദിവസമാണിന്ന്” എന്ന്.\nജീവിതത്തിൽ നഷ്ടപ്പെട്ടുപോയ ഹണിമൂൺ യാത്രകളായിരുന്നു അപ്പോൾ അവളുടെ മനസ്സ് നിറയെ. കൂടണഞ്ഞ കിളികൾക്കൊപ്പം അവന്റെ നിഴൽ ചേർന്ന് അവളും പാതി മനസ്സോടെ കൂടണയാൻ തുടങ്ങുമ്പോൾ ആ രാത്രി മാത്രമായിരുന്നു അവളുടെ മനസ്സിൽ. ഒരുപാട് നേരം ആ നെഞ്ചിൽ കിടക്കണം.! എന്നിട്ട് ഇതുവരെ പറയാൻ കൊതിച്ച പരിഭവങ്ങളെ സ്നേഹത്തോടെ കഴുകികളയണം. ! പിന്നെ അവന്റെ നിശ്വാസത്തിന്റെ താളത്തിൽ മനം ചേർത്ത് പതിയെ സ്വപ്നങ്ങളുടെ മായികലോകത്തേക്ക് പറക്കണം. ! കുഞ്ഞ് കുഞ്ഞ് ആഗ്രഹങ്ങൾ കൊണ്ടായിരുന്നു അവൾ ആ രാത്രിയെ സ്വപ്നം കണ്ടത് !\nഫൈവ്സ്റ്റാർട്ട് ഹോട്ടലിലെ മുറിക്ക് മുന്നിൽ എത്തുമ്പോൾ ആരെയോ ഫോൺ ചെയ്യുന്നതിനിടയിൽ അവൻ അവളോട് പറയുന്നുണ്ടായിരുന്നു “നീ കേറി ഫ്രഷ് ആകൂ. ഞാൻ ദേ വരുന്നു” എന്ന്. പിന്നെ റൂം കാണിക്കാൻ വന്ന റൂംബോയ്ക്ക് അഞ്ഞൂറിന്റെ നോട്ട് പോക്കറ്റിൽ തിരുകിവെക്കുമ്പോൾ വെറുതെ ഒന്ന് കണ്ണിറുക്കി അവൻ. പിന്നെ ഒന്ന് ചിരിച്ചു.\nആ സമയം ആ ചിരിക്ക് ഒരുപാട് അർത്ഥങ്ങള് ഉണ്ടായിരുന്നു.\nഅവൾ വാതിൽ ചാരി ഫ്രഷ് ആകുമ്പോൾ ശരീരത്തെക്കാൾ കുളിരുണ്ടായിരുന്നു മനസ്സിന്. ജീവിതത്തിൽ ഒരിക്കലും കിട്ടില്ലെന്ന് കരുതിയ നിമിഷങ്ങൾക്കിടയിലൂടെ ആണ് കടന്ന്പോകുന്നത് എന്നോർക്കുമ്പോൾ ഹൃദയം വല്ലാതെ തുടിക്കുകയായിരുന്നു താലി ചാർത്തിയവന്റെ കരവലയങ്ങൾക്കിടയിൽ ചേർന്ന് കിടക്കാൻ.\nപക്ഷേ, ഫ്രഷ് ആയി ഡ്രസ്സ് മാറി പുറത്തേക്കിറങ്ങുമ്പോൾ അവളെ കാത്തിരുന്നത് മറ്റൊരു മുഖം ആയിരുന്നു. അവൾ അയാളെ കണ്ട് പേടിയോടെ ഭിത്തിയിലേക്ക് പറ്റിച്ചേർന്നു. പിന്നെ ഉറക്കെ “ഏട്ടാ” എന്ന് വിളിക്കുമ്പോൾ വന്നവൻ സൗമ്യമായി പറയുന്നുണ്ടായിരുന്നു “കുട്ടി വെറുതെ വിളിക്കണ്ട. ഇനി ഈ വാതിൽകടന്ന് അവൻ വരില്ല” എന്ന്.\nഅവൾക്ക് ആ വാക്കുകൾ വല്ലാത്തൊരു ഷോക്ക് ആയിരുന്നു. ചേർത്തുപിടിച്ചത് ചതിക്കാൻ ആയിരുന്നു എന്ന് തിരിച്ചറിയുമ്പോൾ അവളുടെ ഉള്ളൊന്ന് കിടുങ്ങി. ഒരു തരി സ്നേഹം പോലും കാണിക്കാത്ത ആ മനുഷ്യനോടൊപ്പം ഒന്നും പ്രതീക്ഷിക്കാതെ ഇത്രനാൾ നിന്നിട്ടും ഈ പെണ്ണിന്റ മനസ്സിനെ അയാൾ മനസ്സിലാക്കിയില്ലല്ലോ എന്നോർക്കുമ്പോൾ ഭർത്താവെന്ന മൃഗത്തോട് വല്ലത്തൊരു വെറുപ്പ് തോന്നി അവൾക്ക്. പിന്നെ ഇതുവരെ കിട്ടാതെ സ്നേഹം കണ്ട് മതിമറന്നു ചാടിപ്പുറപ്പെട്ട തന്നോട് തന്നെ പുച്ഛവും.\nഅവൾ ഭീതിയോടെ നാലുപാടും നോക്കുമ്പോൾ വന്ന് കേറിയവൻ അവളുടെ ചലനങ്ങൾക്കൊപ്പം കണ്ണുകളെ സ്വതന്ത്രമാക്കി വിടുകയായിരുന്നു.\nഅതേ സമയം പുറത്ത് ഭർത്താവ് ഒരു സിഗരറ്റിനു തീ കൊളുത്തി, ഇതുവരെ താൻ പോലും തൊടാത്ത ഉടയാത്ത ഉരുപ്പിടി കൊണ്ട് ഒരു കടമെങ്കിലും വീട്ടാൻ കഴിഞ്ഞല്ലോ എന്ന സംതൃപ്തിയോടെ. ഈ ഒരു രാത്രി കൊണ്ട് വീടാൻ പോകുന്ന കടത്തിന്റെ കണക്കിൽ മതിമറന്ന് അവൻ റൂംബോയെ വിളിച്ച് രണ്ട് പെഗ്ഗിനു ഓഡർ ചെയ്യുമ്പോൾ അടച്ചിട്ട വാതിലിനുള്ളിൽ അവൾ ഒരു പേടമാനിനെ പോലെ നിൽക്കുകയായിരുന്നു.\nഇതൊരു ചതിയായിരുന്നു. സ്നേഹം കാണിച്ചപ്പോൾ അതിന് പിന്നിൽ ഇങ്ങനെ ഒന്ന്….. ഒന്ന് മാത്രം അവൾക്ക് ഉറപ്പായിരുന്നു. ഈ നിമിഷം വരെ കാത്തുവെച്ചതെല്ലാം ഇന്നീ മുറിവിട്ടിറങ്ങുമ്പോൾ തനിക്ക് നഷ്ട്ടപ്പെട്ടിട്ടുണ്ടാകും. അവൾ പേടിയോടെ ഒന്നുകൂടി ചുവരിലേക്ക് ചേർന്നു.\nപക്ഷേ, കേറിവന്നവന്റെ മുഖം ശാന്തമായിരുന്നു. ആ ശാന്തത പോലും അവളെ ഭയപ്പെടുത്തി. ഇരയെ പിടിക്കാൻ പതുങ്ങുന്ന പുലിയെ പോലെയായിരുന്നു അവൾക്ക് അയാൾ. അയാൾ എഴുന്നേൽക്കുമ്പോൾ അവളുടെ ഹൃദയം പിടക്കാൻ തുടങ്ങി. കണ്ണുകൾ രക്ഷപ്പെടാൻ ഒരു വഴിതേടി….. കാലുകൾ കുതിച്ചുപായാൻ കൊതിക്കുന്നപോലെ… നിമിഷങ്ങൾ ഇഴഞ്ഞിഴഞ്ഞ് മണിക്കൂർ ആകുമ്പോൾ പുറത്ത് വലിയ കടം വീട്ടിയ സന്തോഷത്തിൽ ആയിരുന്നു അവളുടെ ഭർത്താവ്. ദൈർഘ്യമേറിയ നിമിഷങ്ങൾക്കൊടുവിൽ ആ വാതിൽ തുറക്കുമ്പോൾ അവളുടെ മുഖം പ്രസന്നമായിരുന്നു. അതുവരെ ഉണ്ടായിരുന്ന ഭയത്തിനു പകരം ചുണ്ടുകളിൽ ഒരു പുച്ഛം മാത്രം ഒളിപ്പിച്ചിരുന്നു.\nഅവരെ പ്രതീക്ഷിച്ച് പുറത്ത് അക്ഷമയോടെ കാത്തു നിൽക്കുന്ന അയാൾക്ക് മുന്നിൽ അവർ രണ്ട് പേരും വന്ന് നിൽക്കുമ്പോൾ അല്പം മുഖം താഴ്ത്തികൊണ്ട് അയാൾ പറയുന്നുണ്ടായിരുന്നു “പോകാം.. ഇനിയും നിന്നാൽ അവസാനവണ്ടിയും പോകുമെന്ന്”\nഅത് കേട്ട് അവളൊന്ന് പുഞ്ചിരിച്ചു. പിന്നെ അയാളുടെ മുഖത്തേക്ക് നോക്കികൊണ്ട് അവളും പറഞ്ഞു “പോകാം”!\nഅവൻ ആശ്ചര്യത്തോടെ അവളെ ഒന്ന് നോക്കി. ഇങ്ങനെ ഒരു പ്രതികരണം അല്ലായിരുന്നു പ്രതീക്ഷിച്ചത്. പക്ഷേ,. അവൻ ഒന്ന് പുഞ്ചിരിച്ചു.. പിന്നെ അവളുടെ കയ്യിൽ പിടിക്കാൻ തുടങ്ങുമ്പോൾ അവൾ അതേ പുഞ്ചിരി ഭർത്താവിന് സമ്മാനിച്ചുകൊണ്ട് കടം വീട്ടാൻ ഭർത്താവ് പറഞ്ഞുവിട്ടവന്റെ കയ്യും പിടിച്ചു മുന്നോട്ട് നടന്നു.\nഅതോടൊപ്പം അവൾ ഒന്നുകൂടി പറഞ്ഞു “നട്ടെല്ലിന് ബലമില്ലാത്ത നിങ്ങളുടെ ഭാര്യ ആകുന്നതിലും നല്ലത് പെണ്ണിന്റ ചൂട് തേടി വന്നതാണെങ്കിലും പെണ്ണിന്റ ചൂടിനൊപ്പം പിടക്കുന്ന ഒരു മനസ്സ് കൂടി ഉണ്ടെന്ന് തിരിച്ചറിഞ്ഞ ഇയാളുടെ വെപ്പാട്ടി ആകുന്നതാണ്” എന്ന്.\nആ വാക്ക് പൗരുഷത്തെ ചോദ്യം ചെയ്തുകൊണ്ട് കൊത്തിവലിക്കുമ്പോൾ ഒരു നിമിഷം അവളുടെ വാക്കുകൾക്ക് മുന്നിൽ പിടഞ്ഞ അവന്റ കണ്ണിലേക്കു നോക്കികൊണ്ട് അവൾ പിന്നെയും പറയുന്നുണ്ടായിരുന്നു “നിങ്ങൾ കെട്ടിയ താലിക്ക് ഞാൻ ഇട്ട വിലയായിരുന്നു എന്റെ ജീവിതം. പക്ഷേ, ആ താലിയുടെ തൂക്കതിന്റെ വില പോലും നിങ്ങൾക്കില്ലെന്ന് അറിഞ്ഞ ഈ കുറച്ച് നിമിഷങ്ങൾ തൊട്ട് നിങ്ങൾ കെട്ടിയ ഈ മഞ്ഞചരടിപ്പോൾ മരണം മണക്കുന്ന തൂക്കുകയറിന് തുല്യമാണ്. പക്ഷേ, എനിക്ക് ജീവിക്കണം. ആണത്തം പണയം വെച്ച നിങ്ങൾക്കൊപ്പമല്ല. നിങ്ങൾ വാങ്ങിയ കടം വീട്ടാൻ അടച്ചിട്ട മുറിയിൽ എനിക്ക് കൂട്ടായി വിട്ട ഇയാൾക്കൊപ്പം. വാങ്ങിയ പണത്തിനു പകരം നിങ്ങൾ നീട്ടിയ പെണ്ണിനെ മോഹിച്ചുവന്നതാകാം ഇയാളും. പക്ഷേ, ഇയാളിൽ എവിടെയോ ഒരു മനുഷ്യൻ ഉണ്ടായിരുന്നു. കുറച്ചെങ്കിലും മനുഷ്യത്വം ഉണ്ടായിരുന്നു ! എന്റെ പതർച്ചകളെ തിരിച്ചറിയാൻ കഴിയുന്ന മനസ്സ് ഉണ്ടായിരുന്നു. എന്നെ കേൾക്കാൻ, എന്റെ കൈവിരൽ പോലും സ്പർശ്ശിക്കാതെ കൂട്ടിരിക്കുമ്പോൾ ഒരു പെണ്ണ് കൊതിക്കുന്ന ചിലതെങ്കിലും ഈ മനുഷ്യനിൽ ഞാൻ കണ്ടു.\nസ്നേഹത്തോടെ ഉള്ള ഒരു നോട്ടം. സാരമില്ലെന്ന് ഒരു വാക്ക് കൊണ്ടുള്ള സ്വാന്തനം. അവസാനം പോരുന്നോ എന്ന ചോദ്യത്തിൽ ഞാൻ കണ്ടത് ഒരു പെണ്ണിനോടുള്ള കാമം മാത്രമല്ലായിരുന്നു. പെണ്ണിനെ അറിയാൻ കഴിവുള്ള ഒരു മനസ്സിന്റെ ഇടമയാണെന്നുള്ള തിരിച്ചറിവ് കൂടിയായിരുന്നു.\nചിലപ്പോൾ എന്റെ സ്ഥാനം ഒരു വെപ്പാട്ടിക്ക് തുല്യം ആയിരിക്കാം.. എന്നാലും സ്വന്തം ഭാര്യയെ സംരക്ഷിക്കാൻ പോലും നട്ടെല്ലില്ലാത്ത നിങ്ങൾക്കൊപ്പം ജീവിക്കുന്നതിനേക്കാൾ ഒരു പെണ്ണിന്റ ഉടൽ തേടി വന്നതാണെങ്കിലും കണ്ണുനീർ കണ്ട് കയ്യകലം നിന്ന് മനസ്സ് അറിയാൻ ശ്രമിക്കുന്ന ഇയാളുടെ ഹൃദയതോടൊപ്പം സഞ്ചരിക്കാൻ ആണ് എന്റെ തീരുമാനം.\nഎന്റെ തീരുമാനം മറ്റുള്ളവർക്ക് ചിലപ്പോൾ തെറ്റായിരിക്കാം.. പക്ഷേ ചില തെറ്റുകൾക്കുള്ളിൽ ആരും തിരിച്ചറിയാൻ ശ്രമിക്കാത്ത ഒരു ശരിയുണ്ട്. ആ ശരിക്കൊപ്പം സഞ്ചരിക്കാൻ ആണ് എന്റെ തീരുമാനം. !\nഎന്റെ തീരുമാനം ആണ് എന്റെ ശരി.. ഭാര്യയുടെ അടുത്തേക്ക് അന്യപുരുഷനെ കടത്തിവിട്ട് കാവലിരിക്കുന്ന ഷണ്ഡൻ.. ത്ഫൂ….”\nഅവൾ അവന്റെ മുഖത്തിന് നേരെ നീട്ടിയൊന്ന് തുപ്പി. പിന്നെ കഴുത്തിലെ മഞ്ഞചരട് അറുത്ത് അയാളുടെ മുഖത്തേക്ക് എറിഞ്ഞുകൊണ്ട് പുച്ഛത്തോടെ ചിരിച്ച് മുന്നോട്ട് നടന്നു. കൂടെ കിടക്കാൻ വന്നവന്റ കൂട്ടായി ആ കയ്യും പിടിച്ച്.\nഅപ്പോഴും അവളുടെ മനസ്സ് പറയുന്നുണ്ടായിരുന്നു, “എന്റെ തീരുമാനം മറ്റുള്ളവർക്ക് ചിലപ്പോൾ തെറ്റായിരിക്കാം.. പക്ഷേ ചില തെറ്റുകൾക്കുള്ളിൽ ആരും തിരിച്ചറിയാൻ ശ്രമിക്കാത്ത ഒരു ശരിയുണ്ട്. ആ ശരിക്കൊപ്പമാണ് ഇനിയെന്റെ യാത്ര” എന്ന് !\nഇഷ്ടമായെങ്കിൽ ലൈക്ക് കമന്റ് ചെയ്യൂ… സ്വന്തം ചെറുകഥകൾ ഈ പേജിലൂടെ വായനക്കാരിലെത്തിക്കാൻ പേജിലേക്ക് മെസേജ് അയക്കൂ….\nവളപ്പൊട്ടുകൾ ഇൻസ്റ്റാഗ്രാം പേജിൽ ഫോളോ ചെയ്യുവാൻ ഇവിടെ ക്ലിക്ക് ചെയ്യൂ….\nവാക പൂത്ത വഴിയേ, Part -59


സന്തോഷിന്റെ മൃതദേഹം പൊതുദര്‍ശനത്തിനുവെച്ചത് മസ്ജിദ് അങ്കണത്തില് | Santhosh death\nസന്തോഷിന്റെ മൃതദേഹം പൊതുദര്‍ശനത്തിനുവെച്ചത് മസ്ജിദ് അങ്കണത്തില്\nJan 16, 2020, 07:13 AM IST\nമരണാനന്തരച്ചടങ്ങുകളില് പങ്കെടുക്കാനെത്തുന്നവര്‍ക്കുള്ള അസൗകര്യങ്ങള് തിരിച്ചറിഞ്ഞാണ് കുന്നമ്പറ്റ ജുമാമസ്ജിദ് അങ്കണത്തില് മൃതദേഹം പൊതുദര്‍ശനത്തിനുവെച്ചത്. അവിടെ മതവും ജാതിയും വിലക്കായില്ല.\nസന്തോഷിന്റെ മൃതദേഹം മസ്ജിദില് കൊണ്ടുവന്നപ്പോള്\nമേപ്പാടി: പ്രിയപ്പെട്ട സന്തോഷിനെ (കുട്ടന്) അവസാനമായി കാണാന് നാട്ടുകാര് ഓടിയെത്തിയത് കുന്നമ്പറ്റ ജുമാമസ്ജിദ് അങ്കണത്തിലേക്കായിരുന്നു. സൗഹൃദങ്ങളില് മതവും ജാതിയും പരിഗണിക്കാതെ ജീവിച്ച കുന്നമ്പറ്റക്കാര്‍ക്ക് സന്തോഷിനോടുള്ള അവസാനകരുതലായിരുന്നു അത്. കുന്നമ്പറ്റ ഒമ്പതാം നമ്പര് എന്ന റോഡുസൗകര്യമില്ലാത്ത പ്രദേശത്തായിരുന്നു സന്തോഷിന്റെ വീട്. മരണാനന്തരച്ചടങ്ങുകളില് പങ്കെടുക്കാനെത്തുന്നവര്‍ക്കുള്ള അസൗകര്യങ്ങള് തിരിച്ചറിഞ്ഞാണ് കുന്നമ്പറ്റ ജുമാമസ്ജിദ് അങ്കണത്തില് മൃതദേഹം പൊതുദര്‍ശനത്തിനുവെച്ചത്. അവിടെ മതവും ജാതിയും വിലക്കായില്ല.\nകുന്നമ്പറ്റ കൊല്ലിയില് പരേതനായ കരുണാകരന്റെയും ഭാര്‍ഗവിയുടെയും മകനായ സന്തോഷ് (39) മെഡിക്കല് കോളേജില് ചികിത്സയിലിരിക്കെ ചൊവ്വാഴ്ചയാണ് മരണപ്പെട്ടത്. മൃതദേഹം വീട്ടിലേക്കെത്തിക്കുന്നതിനുള്ള പ്രയാസമറിഞ്ഞാണ് കുന്നമ്പറ്റ ജുമാമസ്ജിദ് ഭാരവാഹികള് മസ്ജിദ് അങ്കണത്തില് മൃതദേഹം വെക്കുന്നതിനുള്ള സൗകര്യങ്ങള് ചെയ്തുനല്‍കിയത്. വിവരം മസ്ജിദില്‍നിന്നുതന്നെ മഹല്ലിലെ വിശ്വാസികളെ അറിയിച്ചു.\nതുടര്‍ന്ന് മഹല്ല് സെക്രട്ടറി ഇ.ടി. അബൂബക്കറിന്റെയും പ്രസിഡന്റ് എസ്. അബ്ബാസിന്റെയും നേതൃത്വത്തില് സൗകര്യമൊരുക്കി. പൊതുദര്‍ശനത്തിനുശേഷം കുന്നമ്പറ്റ ഹിന്ദുശ്മശാനത്തില് മൃതദേഹം സംസ്‌കരിച്ചു. ഷാനിലയാണ് സന്തോഷിന്റെ ഭാര്യ. മക്കള്: അബിന് ദേവ്, ആദിദേവ്.\nപ്രാദേശിക ആഘോഷങ്ങളും എല്ലാവരും സഹകരിച്ചുതന്നെയാണ് ആഘോഷിക്കുന്നത്. കഴിഞ്ഞ മണ്ഡലകാലത്ത് മഹല്ല് കമ്മിറ്റിയുടെ നേതൃത്വത്തില് അയ്യപ്പഭക്തന്മാര്‍ക്ക് അന്നദാനവും ഒരുക്കിയിരുന്നു. നബിദിനത്തില് പ്രദേശത്തെ കുന്നമ്പറ്റ ഭഗവതി ശാസ്താക്ഷേത്രസമിതി മധുരവും വിളമ്പിയിരുന്നു.


കനത്ത മഴയില് റോഡും കൃഷിയിടങ്ങളും വെള്ളത്തിനടിയിൽ , ഗതാഗതം തടസ്സപ്പെട്ടു | flood\nകനത്ത മഴയില് റോഡും കൃഷിയിടങ്ങളും വെള്ളത്തിനടിയിൽ , ഗതാഗതം തടസ്സപ്പെട്ടു\nമാമ്പവയലില് വെള്ളം കയറി നെല്‍കൃഷി മുങ്ങിയ നിലയില്\nഅഞ്ചരക്കണ്ടി: കനത്ത മഴയെത്തുടർന്ന് ചിറമ്മൽപീടിക ഭാഗത്ത് വീടുകൾ വെള്ളപ്പൊക്ക ഭീഷണിയിൽ. അഞ്ചരക്കണ്ടി ചാലോട് റോഡിൽ ചിറമ്മൽ പീടികഭാഗത്ത് റോഡിൽ വലിയ തോതിൽ വെള്ളം കയറി. മാമ്പവയൽപ്രദേശത്ത് കൃഷിയിടങ്ങൾ വെള്ളത്തിനടിയിലായി.\nചിറമ്മൽ പീടികയിലെ എ.കെ.പദ്മിനിയുടെ വീടിനു ചുറ്റും വെള്ളം കയറിയത് മൂലം പുറത്ത് കടക്കാൻ പറ്റാതായി. തൊട്ടടുത്ത രവീന്ദ്രന്റെ വീടും വെള്ളപ്പൊക്ക ഭീഷണിയിലായി. ചിറമ്മൽ പീടിക ഭാഗത്തെ വെള്ളക്കെട്ട് ഒഴിവാക്കാൻ റോഡിന് ഇരുവശത്തും ആഴത്തിലുള്ള ഓവുചാലുകളും റോഡിന് കുറുകെ കലുങ്കും നിർമിക്കണമെന്ന് പരിസരവാസികൾ ആവശ്യപ്പെട്ടു.\nമാച്ചിറ മുതൽ തട്ടാരിപ്പാലം വരെയുള്ള മാമ്പവയലും ചേരിക്കയിൽ വയലും വെള്ളത്തിനടിയിലായി. ഇവിടത്തെ നെൽകൃഷി അവതാളത്തിലായി. തട്ടിപ്പാലത്തിന് സമീപം തോട് വഴിമാറിയൊഴുകിയത് കൃഷിനാശം രൂക്ഷമാക്കി. ഗെയിൽ പദ്ധതിക്ക് പൈപ്പിടാൻ വേണ്ടി തോടിന്റെ ഭിത്തി മുറിച്ച് ജെ.സി.ബി.യും ലോറിയും പോകാൻ വയലിൽ റോഡ് ഉണ്ടാക്കിയിരുന്നു. തോട്ടിൽ വെള്ളം നിറഞ്ഞതോടെ വെള്ളമൊഴുക്ക് ഇതുവഴിയായി.\nശക്തമായ ഒഴുക്കിൽ ഇവിടെയുള്ള നെൽകൃഷിയും മറ്റു കാർഷിക വിഭവങ്ങളും ഒലിച്ചുപോയി. വീടുകൾക്കും കൃഷിയിടങ്ങൾക്കും ഭീഷണിയാകുന്നത് തടഞ്ഞ് മഴവെള്ളം കൃത്യമായി ഒഴുകിപ്പോകാൻ സൗകര്യമുണ്ടാക്കണമെന്ന് കുടുംബങ്ങളും കർഷകരും ആവശ്യപ്പെട്ടു.\nപെരളശ്ശേരി: മൂന്നു പെരിയ-പാറപ്രം റോഡ് വെള്ളത്തിനടിയിലായി .ഓവുചാലുകൾ അടഞ്ഞതിനെ തുടർന്നാണ് വെള്ളക്കെട്ടുണ്ടായത് . കാൽനടയാത്രക്കാർ പ്രയാസപ്പെട്ടു. വാഹനങ്ങൾ റോഡ് തിരിച്ചറിയാതെ വിഷമിച്ചു. സ്കൂൾ വിട്ടുപോകുന്ന ചെറിയ കുട്ടികളാണ് ഏറെ ബുദ്ധിമുട്ടിയത്.\nകൂടാളി: കൂടാളി താഴത്തെ വീടിനു സമീപം വയലിൽ വെള്ളം കയറി സമീപത്തെ മൂന്നു വീടുകളിലുള്ളവരെ മാറ്റിപ്പാർപ്പിച്ചു. അർഷാ നിവാസിൽ ശ്രീജ, കക്കരക്കൽ ഹൗസിൽ മാധവി, നയന നിവാസിൽ നാരായണൻ എന്നിവരെയാണ് ബന്ധുവീടുകളിലേക്ക് മാറ്റിയത്. പരിസരത്തെ വയലുകളിലും വെള്ളം കയറി. കെ.പി.മാധവൻ നമ്പ്യാരുടെ വീടിന്റെ വരാന്ത വരെ വെള്ളമെത്തി. മഴ തുടർന്നാൽ താമസം മാറേണ്ടിവരും. മറ്റു സമീപവാസികളും ഭീഷണിയിലാണ്. കൂടാളി പഞ്ചായത്ത് പ്രസിഡന്റ് പി.പി.നൗഫൽ, വില്ലജ് ഓഫീസർ മുരളീകൃഷ്ണൻ, പഞ്ചായത്തംഗം സി.രാഘവൻ തുടങ്ങിയവർ സ്ഥലം സന്ദർശിച്ചു.\nകടമ്പൂർ: പഞ്ചായത്തിലെ ആഡൂരിൽ മഞ്ചപ്പാലത്ത് തോട് പൊട്ടി വീടിന് സമീപത്തേക്ക് വെള്ളം കയറി. ചീരാങ്കോട് പ്രകാശന്റെ വീടാണ് അപകടഭീഷണിയിലായത്. ഈ വീട്ടിലെ താമസക്കാരായ സെൽവനെയും കുടുംബത്തെയും നാട്ടുകാർ മാറ്റിപ്പാർപ്പിച്ചു. തച്ചൻ കുണ്ടിൽ പ്രസീതയുടെ വീടിനോട് ചേർന്നുള്ള മതിൽ ഇടിഞ്ഞുവീണു. പഞ്ചായത്ത് പ്രസിഡന്റ് കെ.ഗിരീശൻ, വൈസ് പ്രസിഡന്റ് വിമലാ ദേവി, വില്ലേജ് ഓഫീസർ ഇ.കെ.അശോകൻ എന്നിവർ സ്ഥലം സന്ദർശിച്ചു.\nബൈപ്പാസിന് സമീപത്തുള്ളവർ ഭീഷണിയിൽ\nമുഴപ്പിലങ്ങാട്: നിർമാണം പുരോഗമിക്കുന്ന മുഴപ്പിലങ്ങാട്-മാഹി ബൈപ്പാസിന്റെ സമീപപ്രദേശത്ത് വെള്ളം കയറി. മുഴപ്പിലങ്ങാട് യൂത്തിന് സമീപത്തെ ഇരുപതിലേറെ വീടുകളിൽ വെള്ളം കയറിയിട്ടുണ്ട്. ബൈപ്പാസ് നിർമാണത്തിനായി വശങ്ങൾ കോൺക്രീറ്റ് ചെയ്തതിനെ തുടർന്ന് ഒഴുക്കില്ലാത്തതാണ് വെള്ളക്കെട്ടിന് കാരണമായതെന്ന് ആരോപണമുണ്ട്. കരാറുകാരോട് ഓവുചാൽ പണിയണമെന്നാവശ്യപ്പെട്ടിരുതായി നാട്ടുകാർ പറഞ്ഞു. ഇതുസംബന്ധിച്ച് അധികൃതരെ സമീപച്ചെങ്കിലും അനുകൂല മറുപടി ലഭിച്ചില്ലെന്നും പരാതിയുണ്ട്. വെള്ളക്കെട്ടിന് പരിഹാരം കണ്ടില്ലെങ്കിൽ സമരം നടത്തുമെന്ന് കോൺഗ്രസ് മണ്ഡലം പ്രസിഡന്റ് കെ.സുരേശൻ പറഞ്ഞു.\nകർഷകരും രോഗികളും വലഞ്ഞു\nഎടക്കാട് : എടക്കാട് കൃഷിഭവന്റെയും ആയുർവേദ ഡിസ്പെൻസറിയുടെയും ചുറ്റും വെള്ളം കെട്ടിക്കിടക്കുന്നത് കർഷകരെയും രോഗികളെയും ദുരിതത്തിലാക്കി. തോട്ടടയിലെ സാംസ്കാരികനിലയത്തിന്റെ താഴത്തെ നിലയിലാണ് രണ്ട് ഓഫീസുകളും പ്രവർത്തിക്കുന്നത്. കൃഷിഭവന് പുതിയ കെട്ടിടം പണിയുന്നതിനാൽ കഴിഞ്ഞ വർഷമാണ് താത്കാലികമായി സാംസ്കാരികനിലയത്തിലേക്ക് മാറ്റിയത്. മഴവെള്ളം ഒലിച്ചിറങ്ങി കെട്ടിടത്തിന് ചുറ്റും കെട്ടിക്കിടക്കുകയാണ്. മുട്ടോളം വെള്ളത്തിലൂടെ നടന്നുവേണം രണ്ടിടത്തേക്കുമെത്താൻ. ഡോക്ടറും കൃഷി ഓഫീസറും ഉൾപ്പെടെ ജീവനക്കാരും ദുരിതത്തിലാണ്. സമീപപ്രദേശങ്ങളിൽ തള്ളിയ മാലിന്യങ്ങളും വെള്ളത്തോടൊപ്പം ഒലിച്ചെത്തുന്നുണ്ട്. മലിനജലം ചവിട്ടിയാണ് ഒാഫീസിലെത്തുന്നത്.\nസാംസ്കാരികനിലയത്തിൽ 25 വരെ നടക്കുന്ന ആരോഗ്യ ഇൻഷുറൻസ് കാർഡ് പുതുക്കാനായി എത്തുന്നവരും ദുരിതത്തിലാണ്. വെള്ളിയാഴ്ച വഴുതി വീണ് ഒരാൾക്ക് നിസ്സാര പരിക്കേറ്റു. വെള്ളം ഒഴുക്കി കളയുന്നതിന് ആവശ്യമായ നടപടികൾ ഇതിവരെ സ്വീകരിച്ചില്ല.\nതീരദേശ റോഡ് തകർന്നു\nമയ്യിൽ: കനത്ത മഴയിൽ മുല്ലക്കൊടി-പറശ്ശിനിപ്പാലം തീരദേശ റോഡ് തകർന്നു. മുല്ലക്കൊടി പാലത്തിന് സമീപത്തുനിന്ന് പറശ്ശിനി പാലം വരെയാണ് തീരദേശ റോഡുള്ളത്. പൂർണമായും പുഴക്കരയിലൂടെയുള്ള ഈ റോഡ് ടൂറിസം സാധ്യതകൾ പരിഗണിച്ച് രണ്ടുവർഷം മുൻപ് നിർമിച്ചതാണ്. കനത്ത മഴയിൽ 20 മീറ്ററോളം റോഡ് പുഴയിലേക്ക് ചെരിഞ്ഞു. അടുത്തകാലത്തായി നിരവധി പേരാണ് ഈ റോഡിൽ സവാരിക്കായി വൈകുന്നേരങ്ങളിൽ എത്തിയിരുന്നത്. നാട്ടുകാർ റോഡിലൂടെയുള്ള ഗതാഗതം തടഞ്ഞിരിക്കുകയാണ്.\nമണ്ണിടിഞ്ഞുവീണ് വീടിന് ഭീഷണി\nഅഞ്ചരക്കണ്ടി: മുരിങ്ങേരി ആലക്കലിലെ കൊമ്പിലാത്ത് സുകുമാരന്റെ വീടിന്റെ ചുവരിനോട് ചേർന്ന് മണ്ണിടിഞ്ഞുവീണ് അപകടാവസ്ഥയിലായി. വീടിന്റെ പിൻഭാഗത്തെ 10 മീറ്ററിലധികം ഉയരത്തിലുള്ള മൺതിട്ടയാണ് ഇടിഞ്ഞുവീണത്. വെള്ളിയാഴ്ച പുലർച്ചെയാണ് സംഭവം. കാലവർഷം ശക്തമാതോടെ ഭീതിയിലാണ് വീട്ടുകാർ.


കോലിയും പൂജാരയും നൂറടിച്ചു : ഇന്ത്യ കൂറ്റൻ സ്കോറിലേക്ക്\nMay 25, 2020, 08:11 pm IST\nNov 17, 2016, 10:07 pm IST\nവിശാഖപട്ടണം : ഇംഗ്ലണ്ടിനെതിരായ വിശാഖപട്ടണം ടെസ്റ്‍റിൽ ഇന്ത്യ കൂറ്‍റൻ സ്കോറിലേക്ക്. ഒന്നാം ദിവസം കളി നിർത്തുമ്പോൾ നാല് വിക്കറ്‍റ് നഷ്‍ടത്തിൽ 317 റൺസെന്ന നിലയിലാണ് ഇന്ത്യ. അമ്പതാം ടെസ്റ്‍റിനിറങ്ങിയ നായകൻ വിരാട് കോ‍ലിയ്ക്ക് പുറമേ ചേതേശ്വർ പുജാരയും സെഞ്ച്വറി നേടി.\nകരിയറിലെ പതിനാലാം സെഞ്ച്വറിയാണ് കോ‍ലി കരസ്ഥമാക്കിയത്.പുജാരയുടേത് തുടർച്ചയായ മൂന്നാം സെഞ്ച്വറിയാണ്.മുരളി വിജയ്, ലോകേഷ് രാഹുൽ, പുജാര, അജങ്ക്യാ രഹാനെ എന്നിവരാണ് പുറത്തായ ഇന്ത്യൻ ബാറ്‍റ്സ്‍മാന്മാർ. ഇംഗ്ലണ്ടിനായി ജെയിംസ് ആൻഡേഴ്‍സൺ മൂന്ന് വിക്കറ്‍റ് വീഴ്‍ത്തി.\nരണ്ട് വിക്കറ്റിന് 22 റൺസ് എന്ന നിലയിൽ പതറുന്ന ഇന്ത്യയെ കോലിയും പൂജാരയും ചേർന്ന മൂന്നാം വിക്കറ്റ് കൂട്ടുകെട്ടാണ് കൈപിടിച്ചുയർത്തിയത്. ഇരുവരും മൂന്നാം വിക്കറ്റിൽ 226 റൺസ് കൂട്ടിച്ചേർത്തു. ആൻഡേഴ്സന്റെ പന്തിൽ വിക്കറ്റ് കീപ്പർ പിടിച്ചു പുറത്താകുമ്പോൾ 119 റൺസ് പൂജാര സ്വന്തം അക്കൗണ്ടിൽ ചേർത്തിരുന്നു. അഞ്ചാമനായെത്തിയ അജിങ്ക്യ രഹാനെ കോലിക്കൊപ്പം ചേർന്ന് 68 റൺസ് കൂട്ടുകെട്ടുണ്ടാക്കിയെങ്കിലും 23 റൺസെടുത്തു നിൽക്കെ ആൻഡേഴ്സണു മുന്നിൽ കീഴടങ്ങി.\nകളി അവസാനിക്കുമ്പോൾ നൈറ്റ് വാച്ച്മാനായി എത്തിയ ആർ. അശ്വിൻ ഒരു റണ്ണോടെയും ക്യാപ്റ്റൻ കോലി 151 റൺസോടെയും പുറത്താകാതെ നിൽക്കുകയാണ് . നേരത്തെ ടോസ് നേടിയ ഇന്ത്യ ബാറ്റ് ചെയ്യാൻ തീരുമാനിക്കുകയായിരുന്നു.


12 killed, 49 injured as bus falls into Mahanadi riverbed in Odisha | പോത്തിനെകണ്ട് വെട്ടിച്ച ബസ് പാലത്തിന് മുകളില് നിന്നും താഴേക്ക് മറിഞ്ഞ് 12 മരണം 49 പേര്‍ക്ക് പരിക്ക് | Mangalam\nWednesday 21 Nov 2018 08.45 AM\nകട്ടാക്ക്: മുന്നില് പോത്ത് വന്നപ്പോള് വെട്ടിച്ച സ്വകാര്യ ബസ് പാലത്തില് നിന്നും താഴേക്ക് പതിച്ച് 12 മരണവും 49 പേര്‍ക്ക് ഗുരുതരമായി പരിക്കേല്‍ക്കുകയും ചെയ്തു. ഒഡീഷയിലെ കട്ടക്കില് നിന്നും തല്‍ച്ചാറിലേക്ക് പോകുകയായിരുന്ന ജഗതാപൂരിന് അടുത്തുള്ള പാലത്തില് നിന്നും മഹാനദിയിലേക്ക് മറിയുകയായിരുന്നു. ചൊവ്വാഴ്ച്ച വൈകിട്ടായിരുന്നു അപകടമുണ്ടായത്.\nബസിന് മുന്നില് പോത്ത് വന്നപ്പോള് അതിനെ രക്ഷപെടുത്തുന്നതിനായി വെട്ടിച്ചപ്പോഴാണ് അപകടമുണ്ടായതെന്ന് ദൃക്‌സാക്ഷികള് പറഞ്ഞു. പാലത്തില് നിന്നും താഴേക്ക് പതിച്ച ബസ് നദിയിലെ 30 അടി താഴ്ച്ചയിലുണ്ടായിരുന്ന മണ്‍തിട്ടയിലേക്ക് മറിയുകയായിരുന്നു. അതാണ് അപകടത്തിന്റെ തോത് കൂട്ടുകയായിരുന്നു.\nകട്ടക്കില് നിന്നുള്ള പോലീസുകാരും, അഗ്നിശമനസേനാ ഉദ്യോഗസ്ഥരും, ഒഡീഷയിലെ ഡിസാസ്റ്റര് റാപപ്പിഡ് ആക്ഷന് ഫോഴ്‌സും രക്ഷാപ്രവര്‍ത്തനം നടത്തി. ബസ്സിലുണ്ടായിരുന്ന എല്ലാ യാത്രക്കാരേയും രക്ഷപെടുത്തിയതായി ഉദ്യോഗസ്ഥര് വ്യക്തമാക്കി. ചികിത്സയ്ക്കായി എസ്‌സിബി മെഡിക്കല് കോളേജ് ആശുപത്രിയില് ചികിത്സ നല്‍കിയിരിക്കുകയാണ്.


ക്രിക്കറ്റ് മത്സരത്തിനിടെ ഔട്ടിനെ ചൊല്ലി തർക്കം : പതിനാറുകാരന് ബാറ്റ് കൊണ്ട് അടിയേറ്റ് കൊല്ലപ്പെട്ടു - Media Vision News\nക്രിക്കറ്റ് മത്സരത്തിനിടെ ഔട്ടിനെ ചൊല്ലി തർക്കം : പതിനാറുകാരന് ബാറ്റ് കൊണ്ട് അടിയേറ്റ് കൊല്ലപ്പെട്ടു\nഉന്നാവ് : ഉത്തര്‍പ്രദേശിലെ ഉന്നാവില് ക്രിക്കറ്റ് മത്സരത്തിനിടെ ഔട്ടിനെ ചൊല്ലിയുണ്ടായ തര്‍ക്കത്തെ തുടര്‍ന്ന് പതിനാറുകാരന് ബാറ്റ് കൊണ്ട് തലക്കടിയേറ്റ് കൊല്ലപ്പെട്ടു. പതിനാല് വയസുകാരനാണ് പ്രതിസ്ഥാനത്ത്. സാഫിപൂര് പൊലീസ് സ്റ്റേഷന് പരിധിയിലുള്ള സലേഹ്‌നഗറില് മാര്‍ച്ച് 31ന് വൈകിട്ടായിരുന്നു മത്സരം.\nസംഭവത്തെ കുറിച്ച് പോലീസിന്റെ വിശദീകരണം ഇങ്ങനെ, ‘വ്യാഴാഴ്‌ച വൈകിട്ടോടെ ഒരുകൂട്ടം കുട്ടികള് ക്രിക്കറ്റ് കളിക്കാനെത്തി. ക്രീസിലുണ്ടായിരുന്ന പതിനാലുകാരന് എല്‍ബിയില് പുറത്തായതായി അംപയര് വിധിച്ചെങ്കിലും ഈ കുട്ടി ക്രീസ് വിടാന് കൂട്ടാക്കിയില്ല. അംപയറുടെ സമീപത്തുണ്ടായിരുന്ന ഒരു ഫീല്‍ഡര് ഔട്ടിനായി ശക്തമായി വാദിച്ചതോടെ ഇരുവരും തമ്മില് വാക്‌വാദമുണ്ടായി.\nതുടര്‍ന്ന് ഫീല്‍ഡര് ബാറ്റ്സ്‌മാനെ തല്ലി. പ്രകോപിതനായ ബാറ്റ്സ്‌മാന് ബാറ്റുകൊണ്ട് താരത്തിന്‍റെ കഴുത്തിന് അടിക്കുകയായിരുന്നു’ എന്നാണ് സിറ്റി സര്‍ക്കിള് ഓഫീസര് ക്രിപ ശങ്കര് പറയുന്നത്. ഗുരുതരമായി പരിക്കേറ്റ പതിനാറുകാരനെ ആശുപത്രിയില് എത്തിച്ചെങ്കിലും രക്ഷിക്കാനായില്ല. കേസില് അന്വേഷണം പുരോഗമിക്കുകയാണ്.\nPrevious articleമഞ്ചേശ്വരത്ത് എസ്ഡിപിഐ പിന്തുണ യുഡിഎഫ് സ്ഥാനാർത്ഥിക്ക്; നിലപാട് വ്യക്തമാക്കി ജില്ലാ നേതൃത്വം\nNext articleസെഞ്ചുറി റെക്കോഡില് അംലയേയും കോലിയേയും മറികടന്ന് ബാബര് അസം


കഴിഞ്ഞ4വർഷം വ്യവസായ രംഗത്ത് എൽ.ഡി.എഫ് സർക്കാർ എന്ത് ചെയ്തു? - Factbook\nകഴിഞ്ഞ4വർഷം വ്യവസായ രംഗത്ത് എൽ.ഡി.എഫ് സർക്കാർ എന്ത് ചെയ്തു?\nകഴിഞ്ഞ4വർഷം വ്യവസായ രംഗത്ത് എൽ.ഡി.എഫ് സർക്കാർ എന്ത് ചെയ്തു? വസ്തുതാപരമായ ഒരവലോകനം⭕\nവ്യവസായശാലകൾ സമരം ചെയ്ത് പൂട്ടിച്ചവർ,കമ്പ്യൂട്ടറിനെതിരെ സമരം നടത്തിയവർ, വികസനവരുദ്ധർ എന്നിങ്ങനെ കാലങ്ങളായി ഇടതു പക്ഷത്തിന് ഇവിടുത്തെ കോൺഗ്രസ്സുകാർ നിർമ്മിച്ചു കൊടുത്തിരിക്കുന്ന അലങ്കാരങ്ങളേറെയുണ്ട്. നിക്ഷ്പക്ഷമനസ്സുകളിൽ കുറച്ചെങ്കിലും തെറ്റിധാരണങ്ങൾ ഇടതുപക്ഷത്തിനെതിരെ ചിന്തിക്കാൻ അത്തരം പ്രചാരണങ്ങൾക്കായിട്ടുണ്ട് എന്നത് നേര്. എന്തായാലും വൈകിയെങ്കിലും ചിന്താശേഷി നഷ്ട്ടപ്പെട്ടിട്ടില്ലാത്ത മലയാളികൾ ഇടതുപക്ഷത്തിൻ്റെ വികസന രാഷ്ടീയം പ്രത്യേകിച്ചും വ്യവസായ മേഖലയിലെ മുന്നേറ്റം തിരിച്ചറിഞ്ഞു തുടങ്ങിയിട്ടുണ്ട് എന്നതാണ് വാസ്തവം.കമ്പ്യൂട്ടറിനെതിരെ സമരം ചെയ്തവരല്ലേ നിങ്ങൾ? നമുക്ക് കമ്പ്യൂട്ടറിൽ നിന്നു തന്നെ തുടങ്ങാം.\n⭕സംസ്ഥാന സർക്കാരിൻ്റെ നേതൃത്വത്തിൽ ലാപ് ടോപ്പ് നിർമ്മാണമാരംഭിച്ചു.കേരളത്തിൻ്റെ ഭാവിയിൽ കോക്കോണിക്സ് ബ്രാൻഡ് ലാപ്ടോപ്പുകൾ ഒരു നാഴികക്കല്ലായിരിക്കും എന്നതിൽ സംശയം വേണ്ട.\n⭕പുതുതായി നിലവിൽവന്ന ഓഫീസ് സ്‌പെയ്‌സിൽ 50,000-ത്തിൽ അധികം നേരിട്ടുള്ള തൊഴിൽ\nസൃഷ്ടിക്കപ്പെട്ടിട്ടുണ്ട്. പരോക്ഷമായി സൃഷ്ടിക്കപ്പെട്ടിട്ടുള്ള തൊഴിൽ ഒന്നരലക്ഷത്തിലേറെയാണ്. ഇതിനുപുറമേ പുതുതായി രജിസ്റ്റർ ചെയ്യപ്പെട്ട സ്റ്റാർട്ട്-അപ്പുകളിൽ\n16,000-ത്തിലധികം യുവാക്കൾ തൊഴിലെടുക്കുന്നു. ഇതി\nനുപുറമേ, ഈ സ്റ്റാർട്ട്-അപ് കമ്പനികൾ പരോക്ഷമായി\nസൃഷ്ടിച്ചിട്ടുള്ള തൊഴിൽ മുപ്പതിനായിരത്തിനു\nമേലെയാണ്. കേരളത്തിൽ പ്രവർത്തനം ആരംഭിച്ച\nബഹുരാഷ്ട്രകമ്പനികൾ സൃഷ്ടിച്ചിട്ടുള്ള ഐ.ടി തൊഴിലുകൾ മേൽപ്പറഞ്ഞവയ്ക്കുപരിയാണ്. ഇവ ആദ്യവർഷംത\nന്നെ 1300 പേർക്കു നേരിട്ടു തൊഴിൽ നല്കിയിട്ടുണ്ട്.\n⭕ അന്താരാഷ്ട്ര തലത്തിൽ പ്രശസ്തരായ നിസ്സാൻ പോലുള്ള കമ്പനികളെ കേരളത്തിലേക്ക് കൊണ്ടുവന്നു.നിസ്സാൻ 25,000ചതുരശ്രയടി ഓഫീസ് സ്‌പെയ്‌സിലാ\nയി 300 പേർക്കു ജോലി കൊടുത്തിട്ടുണ്ട്, ഇതു വരും വർഷങ്ങളിൽ 1500 തൊഴിലാളികളായി ഉയരും.എച്ച്.ആർ ബ്ലോക്ക് 40,000 ചതുരശ്രയടി ഓഫീസ് സ്‌പെയ്‌സിലായി 650 പേർക്കു ടെക് മഹീന്ദ്ര 12,000 ചതുരശ്രയടിയിലായി 200 പേർക്കും ടെറാനെറ്റ് 10,000 ചതുരശ്രയടി ഓഫീസ് സ്‌പെയ്‌സിലായി 150 പേർക്കും തൊഴിൽ നല്കിയിട്ടുണ്ട്.ഇതിനോടൊപ്പം നാലായിരത്തോളം പരോക്ഷ തൊഴിലുകളും സൃഷ്ടിക്കപ്പെട്ടിട്ടുണ്ട്. വരുന്ന വർഷങ്ങളിൽ ഇതു\nനേരിട്ടുള്ള 5000 ഐ.ടി തൊഴിലുകളും പതിനയ്യായിരം\n⭕2019 മാർച്ച് 31 വരെ 1490 സ്റ്റാർട്ട്-അപ് കമ്പനികളാണ്\nവ്യവസായവകുപ്പിൽ രജിസ്റ്റർ ചെയ്തിട്ടുള്ളത്. 2018-19\nവർഷത്തിൽ ഭാരതസർക്കാർ നടപ്പിലാക്കിയ ആദ്യ ദേ\nശീയതല സ്റ്റാർട്ട്-അപ് റാങ്കിങ്ങിൽ ഏറ്റവും മികച്ച പ്ര\nവർത്തനം കാഴ്ചവയ്ക്കുന്ന സംസ്ഥാനമെന്ന പദവി നേടാൻ\nകേരളത്തിനായി. 2016 മുതൽ ചിട്ടയായി നടപ്പാക്കിയ\nസ്‌കീമുകളുടെ തുടർച്ചയിലൂടെയാണ് ഇതു സാദ്ധ്യമായത്.\nസ്റ്റാർട്ടപ്പ് ഇന്ത്യ റാങ്കിങ്ങിൽ കേരളം ‘ടോപ് പെർഫോർമർ’\n⭕വിവര സാങ്കേതിക വ്യവസായങ്ങൾക്ക് ഏറ്റവുമുയർന്ന ബാൻഡ് വിഡ്ത്ത്, ഹൈസ്പീഡ് ഇൻ്റർനെറ്റ്, എല്ലാ പൗരന്മാർക്കും ഇൻ്റർനെറ്റ് അവകാശമായി പ്രഖ്യാപിച്ചു. പാവപ്പെട്ടവർക്ക് സൗജന്യ ഇൻ്റർനെറ്റ് തുടങ്ങി കേരളത്തിൻ്റെ വികസന കുതിപ്പിൽ നാഴികക്കല്ലാവുന്ന കെ ഫോൺ പദ്ധതിക്ക് തുടക്കമിട്ടു.\n⭕രണ്ടാം കയര് പുനഃസംഘാടനം ആരംഭിച്ചു. യന്ത്രവത്കരണത്തിനും പരമ്പരാഗതതൊഴിൽസംരക്ഷണത്തിനും ഊന്നൽ. കയർ സംഭരണവും കയർ വിൽപ്പനയും ഇരട്ടിയാക്കി. 2015-16 ൽ കയർഫെഡിന്റെ കയർ സംഭരണം 78,820 ക്വിന്റൽ ആയിരുന്നത് 2019 മാർച്ചിൽ 1,55,000\nക്വിന്റലായി ഉയർന്നു. കയറിന്റെ വിൽപ്പന 59,738 ക്വിന്റലിൽനിന്ന് 1,49,319 ക്വിന്റലായി ഉയർന്നു. കയർ ഭൂവസ്ത്രനിർമ്മാണത്തിൽ പുത്തൻ ഉണർവ്.\n⭕സർക്കാർ അധികാരത്തിൽ വന്നതിനുശേഷം 100\nപുതിയ ചകിരിമില്ലുകൾ കേരളത്തിനകത്ത് സ്ഥാപിച്ചു.\nസഹകരണസംഘങ്ങൾ, നാളികേര ഉൽപ്പാദന കമ്പനി\nകൾ, സ്വകാര്യസംരംഭകർ, കയർ സംഘങ്ങളുടെ കൺ\nസോർഷ്യം തുടങ്ങി എല്ലാ സാധ്യതകളും ചകിരിമില്ലു\nകൾ സ്ഥാപിക്കുന്നതിന് ഉപയോഗപ്പെടുത്തിവരുന്നു.\nപിരിസംഘങ്ങൾക്കായി കയർഫെഡ് വിതരണം ചെയ്യു\nന്ന ചകിരിയുടെ 22 ശതമാനം ഈ മില്ലുകളിലൂടെയുള്ള\nആഭ്യന്തരോൽപ്പാദനമാണ്. 2019-20 സാമ്പത്തികവർ\nഷത്തിൽ ഇത് 60 ശതമാനമാക്കി ഉയർത്തി.\n⭕ഖാദിമേഖലയിൽ പുതുതായി 5,000 പേർക്ക് തൊഴിൽ\nസൃഷ്ടിക്കുന്നതിനുവേണ്ടി ഖാദി ഗ്രാമം പദ്ധതി നടപ്പിലാ\nക്കിവരുന്നു. അതിനായി 250 ചർക്കകളും 10 തറികളും\nഅതിന്റെ സ്‌പെയർ പാർട്ടുകളും പുതുതായി വാങ്ങുകയും ഗോഡൗൺ, ചർക്ക, തറി റിപ്പയർ സെന്റർ എന്നിവ സ്ഥാപിക്കുകയും ചെയ്തിട്ടുണ്ട്.\n⭕ പ്രതിസന്ധികളെ തുടർന്ന് അടച്ചു പൂട്ടിയ സംസ്ഥാനത്തെ മുപ്പതിലധികം കശുവണ്ടി ഫാക്ടറികൾ സർക്കാർ ഇടപെടലിലൂടെ തുറന്ന് പ്രവർത്തനമാരംഭിച്ചു.\n⭕യു.ഡി.എഫ് സർക്കാരിൻ്റെ കാലത്ത് 130 കോടി നഷ്ട്ടത്തിലായിരുന്ന പൊതുമേഖലാ സ്ഥാപനങ്ങൾ എൽ.ഡി.എഫ് സർക്കാരിൻ്റെ കാര്യക്ഷമമായ ഭരണത്തിൽ നഷ്ടം തീർത്ത് 34 കോടി രൂപ ലാഭത്തിൽ.\n⭕കോവിഡ് മഹാമാരിയുടെ പശ്ചാത്തലത്തിൽ ലോകമെങ്ങും സാനിറ്റൈസറിന് ക്ഷാമം നേരിട്ടപ്പോൾ വെറും 10 ദിവസം കൊണ്ട് ഒരു ലക്ഷം സാനിറ്റൈസറ്റുകൾ സംസ്ഥാന വ്യവസായ വകുപ്പ് വിപണിയിലെത്തിച്ചത് വ്യവസായ വകുപ്പിൻ്റെ കാര്യക്ഷമത വെളിവാക്കുന്നു.കൂടാതെ ആശുപത്രികൾക്കാവശ്യമായ വിവിധ ഉപകരണങ്ങൾ, ബെഡ്ഷീറ്റുകൾ, സുരക്ഷാ കിറ്റുകൾ എന്നിവ സമയോചിതമായി നിർമ്മിച്ചു നൽകിയതിലൂടെ കേരളത്തിൽ കോവിഡ് നിയന്ത്രണ വിധേയമാക്കുന്നതിൽ സ്തുത്യർഹമായ പങ്കു വഹിച്ച് സംസ്ഥാന വ്യവസായ വകുപ്പ് നമ്മുടെ അഭിമാനമായി.\nഓർമ്മയിലുള്ള ഏതാനും കാര്യങ്ങൾ മാത്രമാണ് മുകളിലെഴുതിയത്. നിങ്ങൾ എന്ത് ചെയ്തു എന്നുള്ള കോൺഗ്രസ്സുകാരുടെ ആവർത്തിച്ചുള്ള ചോദ്യത്തിന് കുറച്ചെങ്കിലും മറുപടി നൽകണ്ടേ? ഇനിയും പറയരുത് ഒന്നും ചെയ്തിട്ടില്ലെന്ന്. അങ്ങനെ പറയാനെടുക്കുന്ന സമയം കോവിഡ് പകരാതിരിക്കാൻ സ്വീകരിക്കേണ്ട മുൻകരുതലെന്തെല്ലാം? പൊതു സ്ഥലങ്ങളിൽ എങ്ങനെ പെരുമാറാം എന്നൊക്കെയുള്ള വിഷയങ്ങളെ പറ്റി പോസ്റ്റുകളിടൂ കോൺഗ്രസ് സുഹൃത്തുക്കളേ … 😃😃😃\nഅപ്പോ സ്നേഹത്തോടെ ഷെയർ ബട്ടൻ ഞ്ഞെക്കാൻ മറക്കരുത് എന്നോർമ്മിപ്പിച്ചു കൊണ്ട് …\nTags: Industriesകോക്കോണിക്സ്വ്യവസായ വകുപ്പ്


സ്വകാര്യ ക്രിപ്റ്റോകറന്‍സിക്ക് സമ്പൂർണ്ണ നിരോധനം ഏര്‍പ്പെടുത്തില്ലെന്ന് സൂചന - News Bengaluru\nസ്വകാര്യ ക്രിപ്റ്റോകറന്‍സിക്ക് സമ്പൂർണ്ണ നിരോധനം ഏര്‍പ്പെടുത്തില്ലെന്ന് സൂചന\nന്യൂഡൽഹി: സ്വകാര്യ ക്രിപ്റ്റോകറന്‍സിക്ക് സമ്പൂർണ്ണ നിരോധനം ഏര്‍പ്പെടുത്തില്ലെന്ന് സൂചന. ഹവാല ഇടപാടും ഭീകരവാദവും തടയാന് കേന്ദ്ര സർക്കാര് ബില്ലിലൂടെ നിയന്ത്രണങ്ങള് കൊണ്ടുവരും. ക്രിപ്റ്റോകറന്‍സികളുടെ മൂല്യത്തിൽ പാര്‍ലമെന്‍റ് സമ്മേളനത്തില് ക്രിപ്റ്റോ നിയന്ത്രണ ബില് അവതരിപ്പിക്കുമെന്ന റിപ്പോര്‍ട്ട് പുറത്ത് വന്നതോടെ വന് ഇടിവുണ്ടായിരുന്നു.\nകൂടാതെ ബിറ്റ്കോയിനും എഥേറിയവും അടക്കമുള്ള പ്രധാനപ്പെട്ട എല്ലാ കോയിനുകളുടെയും മൂല്യം ഇടിഞ്ഞു. എന്നാല് ക്രിപ്റ്റോ നിയന്ത്രണമാണ് കേന്ദ്രസർക്കാര് ലക്ഷ്യമെന്നാണ് പുറത്ത് വരുന്ന സൂചനകള്.\nക്രിപ്റ്റോ കറന്‍സിക്ക് രാജ്യത്ത് അംഗീകാരം നല്‍കുന്നത് സമ്പദ് വ്യവസ്ഥയില് ഗുരുതരമായ പ്രത്യാഘതമുണ്ടാക്കുമെന്നാണ് ആർബിഐ നിലപാട്. ക്രിപ്റ്റോ കറന്‍സിയില് 20 ദശലക്ഷം ഇടപാടുകാരും കോടികണക്കിന് രൂപയുടെ നിക്ഷേപവും ഉണ്ടെന്നാണ് വിലയിരുത്തല്.\nക്ഷേത്രത്തിന് പതിനായിരം രൂപ സംഭാവന ചെയ്ത് ഭിക്ഷാടക


ഡെൽഹിയിൽ നിന്നും ലഡാക്കിലേക്കു എങ്ങനെ എത്തിച്ചേരാം | How To Reach Ladakh From Delhi By Bike, Bus, Train & Air - Malayalam Nativeplanet\n»ഡെൽഹിയിൽ നിന്നും ലഡ‍ാക്കിലേക്ക് ഒരു യാത്ര\nPublished: Thursday, January 2, 2020, 18:00 [IST]\n4 hrs ago മണലൊരുക്കിയ പ്രതീക്ഷയുടെ രാജകുമാരിയും മഞ്ഞുപൊതിഞ്ഞ പര്‍വ്വതങ്ങളും... പാക്കിസ്ഥാനിലെ അത്ഭുതങ്ങള്\n7 hrs ago ചരിത്രത്തിലിടം പിടിച്ച യൂറോപ്പിലെ കുളിപ്പുരകള്...\nയാത്രകളെ ഇഷ്ടപ്പെട്ടു തുടങ്ങുമ്പോൾ മുതൽ ഏതൊരു യാത്രാ പ്രേമിയുടെയും മനസ്സിൽ കയറിക്കൂടിയ ഇടമാണ് ലഡാക്ക്. ചിത്രങ്ങളിലൂടെയും വീഡിയോകളിലൂടെയും ഒക്കെ കണ്ടുപരിചയിച്ച ലഡാക്കിലേക്ക് ഒരിക്കലെങ്കിലും പോകണമെന്ന് ആഗ്രഹിക്കാത്തവർ കാണില്ല,. ഭൂമിയിലെ സ്വർഗ്ഗത്തിലേക്ക് അങ്ങനെ പെട്ടന്നൊന്നും കയറിച്ചെല്ലുവാൻ ആവില്ലെങ്കിലും ഇവിടുതതെ ഹിമാലയക്കാഴ്ചകൾ ഓരോ നിമിഷവും വിളിച്ചുകൊണ്ടിരിക്കും എന്നതിൽ സംശയമില്ല. മഞ്ഞിൽ പൊതിഞ്ഞു നിൽക്കുന്ന മലനിരകളും നിർത്താതെ വീശിയടിക്കുന്ന കാറ്റും കണ്ണെടുക്കുവാൻ തോന്നിപ്പിക്കാത്ത കാഴ്ചകളും ഒക്കെ ചേർന്ന് യാത്ര പറഞ്ഞു പോരുവാൻ തോന്നിപ്പിക്കാത്ത ല‍ഡാക്കും പരിസര പ്രദേശങ്ങളും ജീവിതത്തിൽ ഒരിക്കലെങ്കിലും പോയിരിക്കേണ്ട ഇടമാണ്. ഇതാ ഇന്ത്യയിലെ യാത്രകളുടെ ഹബ്ബ് എന്നറിയപ്പെടുന്ന ഡൽഹിയിൽ നിന്നും എങ്ങനെ ലഡാക്കിലെത്താം എന്നു നോക്കാം...\nഡെല്‍ഹിയിൽ നിന്നും ലഡാക്കിലേക്ക്\nനാട്ടിൽ ചൂടു കൂടുമ്പോഴും ഒരാഴ്ച അടുപ്പിച്ച് അവധി കിട്ടുമ്പോഴുമെല്ലാം ആദ്യം മനസ്സിലെത്തുന്ന ഇടങ്ങളിലൊന്ന്...അത് ലഡാക്കാണ്. കാഴ്ചകൾ കണ്ട് ആഹ്ലാദിച്ച് പുതിയ ഇടങ്ങൾ തേടിയുള്ള യാത്രകളിൽ ഒരിക്കലും ഒഴിവാക്കുവാൻ സാധിക്കാത്ത ലഡാക്ക് തന്നെ. ലഡാക്ക് യാലും ഇനി അത് മണാലിയോ , കാശ്മീരോ, വടക്കു കിഴക്കൻ സ്ഥാനങ്ങളോ ആണെങ്കിൽ പോലും യാത്ര തുടങ്ങുവാൻ ഡെൽഹിയിലെത്തണം. ഇവിടെ എത്തിയാൽ പിന്നെ കാര്യങ്ങളെല്ലാം വളരെ എളുപ്പമാണ്. കൂടെ, ഡെൽഹി കണ്ടു തീർക്കുവാൻ ഒരുവഴികൂടി ആവുകയും ചെയ്യും.\nമുൻകൂട്ടി പ്ലാന് ചെയ്യാം\nമുന്നറിയിപ്പില്ലാതെ കാലാവസ്ഥ മാറിക്കളിക്കുന്ന ഇടമാണ് ഹിമാചൽ പ്രദേശും ജമ്മു കാശ്മീരുമെല്ലാം. അതുകൊണ്ടു തന്നെ ഇവിടുത്തെ കാലാവസ്ഥ നോക്കി മാത്രമേ യാത്രകൾ പ്ലാൻ ചെയ്യാൻ പാടുള്ളൂ. തണുപ്പു കാലമാണെങ്കിൽ കഠിന തണുപ്പും ഇടയ്ക്കിടെയുണ്ടാകുന്ന മഞ്ഞു വീഴ്ചയും ഒക്കെ ചേർന്ന് യാത്രയുടെ രസം ഇല്ലാതാക്കും. അതുകൊണ്ടു തന്നെ ഇവിടേക്കുള്ള യാത്രകളിൽ തണുപ്പുകാലം ഒഴിവാക്കുവാൻ ശ്രമിക്കാം.\nയാത്രകൾ മുൻകൂട്ടി പ്ലാൻ ചെയ്യുകയാണെങ്കിൽ ടിക്കറ്റുകളും നേരത്തെ തന്നെ ബുക്ക് ചെയ്യാം. അങ്ങനെ ബുക്ക് ചെയ്യുമ്പോൾ കുറഞ്ഞ നിരക്കിൽ ടിക്കറ്റ് ലഭിക്കുകയും ചെയ്യും\nആരോഗ്യവും കരുത്തും ഉണ്ടെങ്കിൽ എപ്പോൾ വേണമെങ്കിലും ലഡാക്കിലെ സീസൺ മാർച്ച് അവസാനം മുതൽ ഓഗസ്റ്റ് പകുതി വരെയുള്ള സമയമാണ്. അതിൽ തന്നെ ജൂണിലും ഓഗസ്റ്റിലുമായാണ് ഇവിടെ ഏറ്റവും അധികം സഞ്ചാരികൾ എത്തിച്ചേരുന്നതും.\nതുടക്കം ഡെൽഹിയിൽ നിന്നും\nഡെൽഹിയിൽ നിന്നും റോഡ് വഴിയും വിമാനം വഴിയും ട്രെയിനിനും ലഡാക്കിലേക്ക് പോകാം. കാഴ്ചകൾ കണ്ട് സമയമെടുത്ത് പോകുന്നവരാണെങ്കിൽ യാത്ര ബൈക്കിലാോ കാറിലോ ആവാം. ലോകത്തിലെ ഏറ്റവും ഉയരം കൂടിയ ഇടത്തേയ്ക്ക് കുറഞ്ഞ ചിലവിലുള്ള യാത്രയാണ് ലക്ഷ്യമെങ്കിൽ ഹിമാചൽ ട്രാൻസ്പോർട്ട് കോർപ്പറേഷൻറെ ബസിനു പോകാം. സമയം ഒട്ടുമില്ല എന്നുണ്ടെങ്കിൽ യാത്ര വിമാനത്തിലുമാവാം.\n1365 രൂപയ്ക്ക് ഡൽഹിയിൽ നിന്നും ലേ-ലഡാക്ക് വരെ\nകുറഞ്ഞ ചിലവിൽ സമയമെടുത്ത് മാത്രം പോകുവാൻ താല്പര്യമുള്ളവർക്ക് പരീക്ഷിക്കുവാൻ പറ്റിയത് ബസ് യാത്രയാണ്. പ്രൈവറ്റ് ബസുകളടക്കം സർവ്വീസ് നടത്തുന്നുണ്ടെങ്കിലും വിശ്വസിച്ച്, സുരക്ഷിതമായി പോകുവാൻ സാധിക്കും എന്ന രീതിയിൽ ആളുകൾ കൂടുകലും ആശ്രയിക്കുന്നത് ഹിമാചൽ ട്രാൻസ്പോർട്ട് കോർപ്പറേഷൻറെ ബസിനെയാണ്.\nഡെൽഹിയിൽ നിന്നും ഏകദേശം 33 മണിക്കൂറോളം സമയമെടുത്ത് ലേ-ലഡാക്കിലെത്തുന്ന ഈ യാത്ര അവസരം കിട്ടിയില്ലെങ്കിലും ഒരു അവസരമുണ്ടാക്കി പോകേണ്ടതു തന്നെയാണ്. വർഷത്തിൽ ആറു മാസമാണ് ഈ ബസ് സർവ്വീസ് നടത്തുന്നത്. ബാക്കിയുള്ള സമയത്ത് റോഡ് മഞ്ഞു മൂടി കിടക്കുന്നതിനാലാണ് സർവ്വീസ് ഇല്ലാത്തത്.\nഡെൽഹി ഐഎസ്ബിടിയിൽ നിന്നുമാണ് ബസിന്റെ സർവ്വീസ് ആരംഭിക്കുന്നത്.\nചണ്ഡിഗഡ്, കുളു, മണാലി, റോത്താങ് പാസ് വഴി കെയ്ലോങ്ങിലെത്തി അവിടെ രാത്രി വിശ്രമിച്ച് പിറ്റേന്ന് ലേയിലേക്ക് പോകുന്ന വിധത്തിലാണ് യാത്രയുള്ളത്.\nലേയിലെത്തിയാൽ ഇവിടെ നിന്നും നാലു മണിക്കൂർ യാത്ര (157 കിലോമീറ്റർ) കൂടിയുണ്ട് ലഡാക്കിലേക്ക്.\nഡെൽഹിയിൽ നിന്നും ലഡാക്കിലേക്ക് നേരിട്ട് ട്രെയിൻ സർവ്വീസുകളില്ലാത്തതിനാൽ ലഡാക്കിലേക്ക് പോകുമ്പോൾ ട്രെയിൻ തിരഞ്ഞെടുക്കുന്നത് ഇരട്ടി സമയ നഷ്ടത്തിനും അധിക യാത്രയ്ക്കും കാരണമാവും. ലഡാക്കിന് ഏറ്റവും അടുത്തുള്ള റെയില്‍വേ സ്റ്റേഷൻ ജമ്മു കാശ്മീരിലാണ് സ്ഥിതി ചെയ്യുന്നത്. ഇവിടെ നിന്നും ലഡാക്കിലെത്തുക എന്നത് വലിയ ഒരു യാത്രയായതിനാൽ ആരും അത് പ്രോത്സാഹിപ്പിക്കാറില്ല.\nഡെൽഹിയിൽ നിന്നും മണാലി വരെ ട്രെയിനിലെത്തി അവിടെ നിന്നും ലഡാക്കിനു പോകുന്നവരും ഉണ്ട്. ഡെൽഹിയിൽ നിന്നും മണാലിയിലെത്തി അവിടുന്ന് ബസിനോ ക്യാബിനോ ല‍ഡാക്കിലെത്താം.\nഡെൽഹിയിൽ നിന്നും ലഡാക്കിലെത്തുവാൻ ഏറ്റവും എളുപ്പത്തിലുള്ള മാർഗ്ഗം വിമാനമാണ്. കുഷോക് ഭക്‌ലെ റിംപോച്ചെ എയർപോർട്ടാണ് ലഡാക്കിലെ വിമാനത്താവളം. സിറ്റി സെന്ററിൽ നിന്നും ഒൻപത് കിലോമീറ്റർ അകലെയാണ് ഈ വിമാനത്താവളമുള്ളത്. രാജ്യത്തെ പ്രധാന വിമാനത്താവളങ്ങളിൽ നിന്നും ഇവിടേക്ക് സർവ്വീസുകളുണ്ട്. ഏകദേശം ഒരു മണിക്കൂർ സമയമാണ് ഡെൽഹിയിൽ നിന്നും ലഡാക്കിലേക്കുള്ള വിമാന യാത്രയ്ക്കെടുക്കുന്ന സമയം. സാധാരണ സമയങ്ങളിൽ വിമാന ചാർജ് 2500 രൂപയിൽ തുടങ്ങുമ്പോൾ സീസണിൽ അത് 5000 വരെ എത്തും.\nഡെൽഹിയിൽ നിന്നും ലഡാക്കിലേക്ക് പോകുവാൻ ഏറ്റവും മനോഹരമായത് ബൈക്കിലുള്ള യാത്ര തന്നെയാണ്. ഇരു വശത്തുമുള്ള കാഴ്ചകൾ കണ്ടും അറിഞ്ഞും ഇഷ്ടംപോലെ സമയമെടുത്തും വിശ്രമിച്ചും സൗകര്യപ്രദമായി പോകുവാൻ സാധിക്കുന്നതിനാൽ മിക്കവരും തിരഞ്ഞെടുക്കുക ബൈക്ക് യാത്ര തന്നെയാണ്. ഒറ്റയ്ക്ക് പോകുവാൻ ബുദ്ധിമുട്ടുള്ളവർക്ക് റൈഡിങ് ക്ലബുകളുടെ ഒപ്പം ചേർന്നും യാത്ര പോകാം.\nറൂട്ട് തിരഞ്ഞെടുക്കുമ്പോൾ മണാലി വഴിയും ശ്രീനഗർ വഴിയും ലഡാക്കിലെത്താം. ഡെൽഹിയിൽ നിന്നും ബൈക്ക് വാടകയ്ക്ക് എടുക്കുകയാണെങ്കിൽ പൊള്ളുന്ന ചാർജ് ഈടാക്കും. അതിനു പകരം മണാലിയിലെത്തി അവിടെ നിന്നും വാടക്യ്ക്ക വണ്ടിയെടുക്കുന്നത് ചിലവ് കുറയ്ക്കുവാൻ സഹായിക്കും.\nമണാലി-ലേ ല‍ഡാക്ക് റൂട്ട്\nജീവിതത്തിലെ മറക്കാനാവാത്ത യാത്രകളിലൊന്നായിരിക്കും മണാലിയിൽ നിന്നും ലേ ലഡാക്ക് വരെയുള്ളത്. മലമ്പാതകളും കൊതിപ്പിക്കുന്ന ഭൂപ്രദേശങ്ങളും കടന്നുള്ള യാത്രകൾ യാത്രകളെക്കുറിച്ചുള്ള കാഴ്ചപ്പാടുകൾ തന്നെ മാറ്റിമറിക്കും. യാത്ര പുറപ്പെടുന്നതിനു മുൻപായി ടൂറിസം കൗൺസിൽ ഓഫ് ഹിമാചൽ പ്രദേശിന്റെ പാസ് പെർമിറ്റ് എടുക്കുവാന് മറക്കേണ്ട.\nറൂട്ട്- മണാലി-ഗ്രംഫു-ഖോക്ഷാര്-സിസു-കീലോങ്-ജിസ്പാ-സിങ്സിങ് ബാർ-സാർച്ചു-പാങ്-താങ്ലാങ് ലാ-മിരു-ഉപ്ഷി- കാരു-ലേ\nഹിമാലയത്തിന്റെ കാഴ്ചകൾ ആസ്വദിച്ച് പോകുവാൻ പറ്റിയ റൂട്ടാണ് ശ്രീ നഗറിൽ നിന്നും ലേ-ലഡാക്കിലേക്കുള്ളത്. ലോകത്തിലെ ഏറ്റവും ഉയരത്തിലുള്ള മോട്ടോറബിൾ റോഡെന്നു അവകാശപ്പെടുന്ന കർദുങ് ലാ വഴിയാണ് ഈ യാത്ര പോകുന്നത്. പെട്രോൾ പമ്പുകളും ഭക്ഷണ ശാലകളും ഒക്കെ മണാലി-ലേ ല‍ഡാക്ക് റൂട്ടിനേക്കാളും ഇവിടെയാണുള്ളത്.\nറൂട്ട്- ശ്രീനഗർ-സോൻമാർഗ്-സോജി ലാ- ദ്രാസ്-കാർഗിൽ-മുൽബെത്-ലാമയാരു-സാസ്പോൾ- ലേ.\nചാന്ദിനി ചൗക്കിൽ എന്തുണ്ട് കാണാൻ എന്നാണോ? ദാ ഇതൊക്കെ പോരെ\nRead more about: delhi ladakh travel ഡൽഹി ലഡാക്ക്


Reliance Jio becomes world's fifth powerful brand - Malayalam Goodreturns\n» ലോകത്തിലെ ഏറ്റവും കരുത്തുറ്റ അഞ്ചാമത്തെ ബ്രാന്‍ഡ്, പുതിയ നേട്ടം സ്വന്തമാക്കി ജിയോ\nPublished: Thursday, January 28, 2021, 22:53 [IST]\n46 min ago 1.80 രൂപ ദിവസവും മാറ്റി വയ്ക്കാം 36,000 രൂപ വരെ പെന്‍ഷനായി നേടാം; അറിയാം സര്‍ക്കാറിന്റെ ഈ പെന്‍ഷന് പദ്ധതിയെ\nടെലികോം രംഗത്തെ ഭീമനായ ജിയോയ്ക്ക് പുതിയ നേട്ടം. ലോകത്തിലെ ഏറ്റവും കരുത്തുറ്റ അഞ്ചാമത്തെ ബ്രാന്‍ഡ് എന്ന നേട്ടമാണ് ജിയോ കൈപ്പിടിയിലാക്കിയിരിക്കുന്നത്. ബ്രാന്‍ഡ് സ്‌ട്രെംഗ്ത്ത് ഇന്‍ഡെക്‌സ് സ്‌കോറായ 100ല് 91.7 ആണ് ജിയോ നേടിയിരിക്കുന്നത്. മാത്രമല്ല എഎഎ-പ്ലസ് റേറ്റിംഗും റിലയന്‍സ് ജിയോയ്ക്കുണ്ട്.\nവിപണിയില് ജിയോയുടെ ആധിപത്യം ബ്രാന്‍ഡ് ഫിനാന്‍സിന്റെ മാര്‍ക്കറ്റ് റിസര്‍ച്ച് ഫലത്തോടെ തന്നെ വ്യക്തമായിരിക്കുകയാണ് എന്നാണ് കമ്പനിയുടെ പ്രതികരണം. നാല് വര്‍ഷങ്ങള്‍ക്ക് മുന്‍പ് 2016ലാണ് റിലയന്‍സ് ജിയോയ്ക്ക് തുടക്കമിടുന്നത്. എന്നാല് ഈ കുറഞ്ഞ കാലയളവ് കൊണ്ട് തന്നെ രാജ്യത്തെ ഏറ്റവും വലിയ നെറ്റ്വര്‍ക്ക് ഓപ്പറേറ്റേഴ്‌സ് ആയി മാറാന് തങ്ങള്‍ക്ക് സാധിച്ചുവെന്ന് ജിയോ പുറത്തിറക്കിയ പ്രസ്താവനയില് പറയുന്നു. മാത്രമല്ല 400 മില്യണ് ഉപഭോക്താക്കളുമായി ലോകത്തെ തന്നെ മൂന്നാമത്തെ വലിയ മൊബൈല് നെറ്റ്വര്‍ക്ക് ഓപ്പറേറ്ററായി മാറാനും ജിയോയ്ക്ക് സാധിച്ചുവെന്നും കമ്പനി അവകാശപ്പെടുന്നു.\nരാജ്യത്ത് ടെലികോം രംഗത്ത് ജിയോയുടെ എതിരാളികളുമായി താരതമ്യപ്പെടുത്തുമ്പോള് പുതിയ പരീക്ഷണങ്ങളിലും കസ്റ്റമര് സര്‍വ്വീസിലും പണത്തിന് മൂല്യം ഉറപ്പാക്കുന്നതിലും പദവിയിലും ആളുകള് ശുപാര്‍ശ ചെയ്യുന്നതിലും എന്ന് വേണ്ട എല്ലാ മാനദണ്ഡങ്ങളിലും ജിയോയ്ക്ക് ഉയര്‍ന്ന സ്‌കോറാണ് ലഭിച്ചിരിക്കുന്നത്. കാര്യമായ കുറവുകളൊന്നും ഈ രംഗത്ത് ജിയോയ്ക്ക് കണ്ടെത്താനായിട്ടില്ല. ലക്ഷക്കണക്കിന് ആളുകളിലേക്ക് 4ജി എത്തിച്ച് ടെലികോം രംഗത്ത് കൊടുങ്കാറ്റ് തന്നെയാണ് ജിയോ സൃഷ്ടിച്ചത്. അതുകൊണ്ട് തന്നെ ടെലികോം രംഗത്ത് എതിരാളികളെ എല്ലാം പിന്നിലാക്കി അതിവേഗത്തിലാണ് ജിയോയുടെ വളര്‍ച്ച.\nRead more about: jio reliance mukesh ambani ജിയോ റിലയൻസ് മുകേഷ് അംബാനി\nReliance Jio becomes world's fifth powerful brand\nStory first published: Thursday, January 28, 2021, 22:53 [IST]


ഭര്‍ത്താവ് ബലമായി ആസിഡ് കുടിപ്പിച്ചു; ആമാശയവും കുടലും കരിഞ്ഞ് യുവതി അത്യാസന്ന നിലയില്, പ്രതീക്ഷയില്ലെന്ന് ഡോക്ടര്‍മാര് | DoolNews\nഗ്വാളിയോര്: മധ്യപ്രദേശില് ഭര്‍ത്താവ് ബലമായി ആസിഡ് കുടിപ്പിച്ച 25-കാരി അത്യാസന്ന നിലയില് ആശുപത്രിയില്. ഗ്വാളിയാര് ജില്ലയില് രാംഗഡിലെ ദാബ്ര പ്രദേശത്താണ് സംഭവം.\nദല്‍ഹി വനിത കമീഷന് അധ്യക്ഷ സ്വാതി മാലിവല് മധ്യപ്രദേശ് മുഖ്യമന്ത്രി ശിവരാജ് സിംഗ് ചൗഹാന് കത്തെഴുതിയയച്ചതോടെയാണ് സംഭവം പുറത്തറിയുന്നത്.\nജൂണ് 28ന് ഭര്‍ത്താവും സഹോദരിയും ചേര്‍ന്ന് ബലമായി ആസിഡ് കുടിപ്പിക്കുകയായിരുന്നു. പ്രദേശത്തെ ആശുപത്രിയില് ചികിത്സയിലായിരുന്ന യുവതിയുടെ ആരോഗ്യ നില മേശമായതോടെ വിദഗ്ധ ചികിത്സക്കായി ജൂലൈ 18ന് ദല്‍ഹിയിലെത്തിക്കുകയായിരുന്നു.\nക്രൂരമായ ഗാര്‍ഹിക പീഡനമെന്നാണ് സംഭവത്തെക്കുറിച്ച് സ്വാതി പറഞ്ഞത്. ഭര്‍ത്താവിന് മറ്റൊരു സ്ത്രീയുമായി ബന്ധമുള്ളതായും തന്നെ ക്രൂരമായി മര്‍ദ്ദിച്ചിരുന്നതായും യുവതി വനിത കമ്മീഷനോട് പറഞ്ഞു.\nയുവതിയുടെ ആമാശയം, കുടല് എന്നിവ പൂര്‍ണ്ണമായും പൊള്ളലേറ്റ നിലയിലാണ്. ഒന്നും കുടിക്കാനോ ഭക്ഷിക്കാനോ സാധിക്കാത്ത അവസ്ഥയിലാണ്. അടിക്കടി രക്തം ഛര്‍ദിക്കുന്നുണ്ടെന്നും സ്വാതി മാലിവാള് പറഞ്ഞു.\nഅതീവ ഗുരുതരാവസ്ഥയിലായതിനാല് ഡോക്ടര്‍മാര്‍ക്ക് പ്രതീക്ഷയൊന്നുമില്ലെന്നും സ്വാതി കൂട്ടിച്ചേര്‍ത്തു. യുവതിയെ ചികിത്സക്കായി പ്രവേശിപ്പിച്ചതു മുതല് സഹായത്തിനായി വനിത കമ്മീഷന്റെ ഒരു ടീം ആശുപത്രിയിലുണ്ട്.\nഅഞ്ചുദിവസത്തിന് ശേഷമാണ് യുവതിയുടെ മാതാവിന്റെ പരാതിയില് പൊലീസ് കേസ് രജിസ്റ്റര് ചെയ്തത്.\nContent Highlight: woman forced to drink acid by husband fights for life in Delhi


രാജ്യമെമ്പാടും ബൈക്ക് ടാക്‌സികള് പ്രോത്സാഹിപ്പിക്കാന് കേന്ദ്ര സര്‍ക്കാര് - FUTURE KERALA - Daily on Business Economy and Society\nരാജ്യമെമ്പാടും ബൈക്ക് ടാക്‌സികള് പ്രോത്സാഹിപ്പിക്കാന് കേന്ദ്ര സര്‍ക്കാര്\nby വെബ് ഡെസ്‌ക്\t,\t31 July 2017\nബൈക്ക് ടാക്‌സികള് ലക്ഷക്കണക്കിന് യുവാക്കള്‍ക്ക് തൊഴിലവസരങ്ങള് സൃഷ്ടിക്കും\nന്യൂ ഡെല്‍ഹി : രാജ്യത്ത് ബൈക്ക് ടാക്‌സികള് വ്യാപകമാക്കുന്നതിന് കേന്ദ്ര സര്‍ക്കാര് മുന്‍കയ്യെടുക്കുന്നു. ബൈക്ക് ടാക്‌സികള്‍ക്കും മറ്റ് യാത്രാ മാര്‍ഗ്ഗങ്ങള്‍ക്കുമായി മൊബീല് ആപ്പ് അവതരിപ്പിക്കുമെന്ന് കേന്ദ്ര മന്ത്രി നിതിന് ഗഡ്കരി പറഞ്ഞു. നഗരങ്ങളിലെ രൂക്ഷമായ ഗതാഗതക്കുരുക്കുകള്‍ക്കിടയിലൂടെ കടന്നുപോകുന്നതിന് ഇരുചക്ര വാഹനങ്ങളായ ബൈക്ക് ടാക്‌സികള്‍ക്ക് എളുപ്പം കഴിയുമെന്നും വിദൂരങ്ങളായ ഗ്രാമപ്രദേശങ്ങളിലേക്ക് പോലും ചെലവുകുറഞ്ഞ യാത്രാസൗകര്യമൊരുക്കാന് ബൈക്ക് ടാക്‌സികള്‍ക്ക് സാധിക്കുമെന്നും റോഡ് ഗതാഗത ഹൈവേ മന്ത്രി ചൂണ്ടിക്കാട്ടി. രാജ്യത്തെ ചില നഗരങ്ങളില് സ്വകാര്യ സ്ഥാപനങ്ങള് ബൈക്ക് ടാക്‌സി സൗകര്യമൊരുക്കുന്നുണ്ട്.\nബൈക്കുകള് ടാക്‌സികളായി അവതരിപ്പിക്കുന്നതിന് കേന്ദ്ര സര്‍ക്കാര് സൗകര്യമൊരുക്കുമെന്ന് നിതിന് ഗഡ്കരി അറിയിച്ചു. ബൈക്ക് ടാക്‌സികള് ഉള്‍പ്പെടെ എല്ലാത്തരം ഗതാഗത മാര്‍ഗ്ഗങ്ങളും തെരഞ്ഞെടുക്കുന്നതിന് മൊബീല് ആപ്പ് കൊണ്ടുവരും.\nരാജ്യത്തെ വലിയ പ്രശ്‌നങ്ങളിലൊന്ന് തൊഴിലില്ലായ്മയാണെന്ന് നിതിന് ഗഡ്കരി പറഞ്ഞു. ധാരാളം തൊഴിലവസരങ്ങള് ലഭ്യമാക്കുന്നതിനാണ് കേന്ദ്ര സര്‍ക്കാര് മുന്‍ഗണന നല്‍കുന്നത്. രാജ്യത്ത് നിലവില് 22 ലക്ഷം ഡ്രൈവര്‍മാരുടെ കുറവാണ് നേരിടുന്നത്. ബൈക്ക് ടാക്‌സികള് സാധാരണക്കാര്‍ക്ക് ചെലവുകുറഞ്ഞ യാത്രാ മാര്‍ഗ്ഗമാകുമെന്ന് മാത്രമല്ല, ലക്ഷക്കണക്കിന് യുവാക്കള്‍ക്ക് തൊഴില് ലഭിക്കുകയും ചെയ്യും.\nധാരാളം തൊഴിലവസരങ്ങള് പ്രദാനം ചെയ്യുന്ന സമ്പദ്‌വ്യവസ്ഥ സൃഷ്ടിക്കാനാണ് കേന്ദ്ര സര്‍ക്കാര് ശ്രമിക്കുന്നത്. രണ്ടായിരം ഡ്രൈവര് പരിശീലന കേന്ദ്രങ്ങള് തുടങ്ങുന്ന കാര്യം പരിഗണനയിലാണ്. ആവശ്യമായ പരിശീലനം നല്‍കി യുവാക്കളെ ബൈക്ക് ടാക്‌സി ഡ്രൈവിംഗ് ഒരു പ്രൊഫഷനായി സ്വീകരിക്കാനാണ് പ്രോത്സാഹിപ്പിക്കുന്നതെന്ന് നിതിന് ഗഡ്കരി പറഞ്ഞു.\nഗ്രാമപ്രദേശങ്ങളില് സാധാരണക്കാര് വലിയ യാത്രാപ്രശ്‌നങ്ങളാണ് നേരിടുന്നത്. ഇത്തരക്കാര്‍ക്ക് സമീപത്തെ ബൈക്ക് ടാക്‌സി മൊബീല് ആപ്പ് വഴി ബുക്ക് ചെയ്യാം. നല്ല സേവനം കാഴ്ച്ചവെയ്ക്കുന്നതിന് സേവനദാതാക്കള്‍ക്കിടയില് മത്സരമുണ്ടാകുമെന്നും കേന്ദ്ര മന്ത്രി ചൂണ്ടിക്കാട്ടി. ജിപിഎസ് വഴി ഈ ടാക്‌സികളുടെ നീക്കം നിരീക്ഷിക്കുന്നതിന് സംവിധാനമേര്‍പ്പെടുത്തും.\nരാജ്യത്തെ പൊതുഗതാഗത സംവിധാനം ഉടച്ചുവാര്‍ക്കുന്ന കാര്യവും നിതിന് ഗഡ്കരി സൂചിപ്പിച്ചു. വിവിധ സംസ്ഥാനങ്ങളിലെ 1.8 ലക്ഷം ബസ്സുകള്‍ക്ക് പകരം ആഡംബര ബസ്സുകള് പുറത്തിറക്കാനാണ് ആലോചിക്കുന്നത്. ലണ്ടന് ട്രാന്‍സ്‌പോര്‍ട്ട് അതോറിറ്റി മാതൃകയില് പൊതു ഗതാഗത സംവിധാനം നടപ്പാക്കുന്നതിന് ലോക ബാങ്കുമായും ഏഷ്യന് ഡെവലപ്‌മെന്റ് ബാങ്കുമായും ചര്‍ച്ച നടത്തിവരികയാണെന്നും നിതിന് ഗഡ്കരി അറിയിച്ചു.\nകാണികളെ ഉദ്വേഗത്തിന്റെ മുന്‍മുനയില് നിര്‍ത്തി ബജാജ് പള്‍സര് സ്റ്റണ്ട് ബൈക്കിംഗ്\nഏഴ് നിറങ്ങളില് ന്യൂ-ജെന് മിറ്റ്‌സുബിഷി ഔട്ട്‌ലാന്‍ഡര്\nഓട്ടോ എക്‌സ്‌പോ 2018 : അഞ്ച് മികച്ച കണ്‍സെപ്റ്റ് കാറുകള്\nജീപ്പ് കോംപസ് ലിമിറ്റഡ് പ്ലസ് ബുക്കിംഗ് ആരംഭിച്ചു\nഏഴ് വര്‍ഷ വായ്പയില് സൂപ്പര്‍ബൈക്കുകള് വാങ്ങാന് അവസരമൊരുക്കി ട്രയംഫ്\nഡീസല് മലിനീകരണം വലച്ചില്ല; കഴിഞ്ഞ വര്‍ഷം ഔഡി കുതിച്ചു


പരസ്യമായി സുരക്ഷാ ഉദ്യോഗസ്ഥന്റെ കരണത്തടിച്ച് സല്‍മാന് ഖാന്: വിമര്‍ശം | Salman Khan Publicly Slaps Security Officer Video Viral\nപരസ്യമായി സുരക്ഷാ ഉദ്യോഗസ്ഥന്റെ കരണത്തടിച്ച് സല്‍മാന് ഖാന്: വിമര്‍ശം\nJun 5, 2019, 09:00 PM IST\nഇതാദ്യമായല്ല പൊതുമധ്യത്തിലെ മോശം പെരുമാറ്റത്തിന് താരത്തിന് വിമര്‍ശനം നേരിടേണ്ടി വരുന്നത്.\nപരസ്യമായി സുരക്ഷാ ഉദ്യോഗസ്ഥന്റെ കരണത്തടിച്ച് ബോളിവുഡ് നടന് സല്‍മാന് ഖാന്. തന്റെ പുതിയ ചിത്രമായ ഭാരതിന്റെ പ്രീമിയര് ചടങ്ങില് പങ്കെടുത്ത ശേഷം കാറില് കയറാന് വരുന്നതിനിടെ താരം സുരക്ഷാ ഉദ്യോഗസ്ഥന്റെ കരണത്തടിക്കുന്ന വീഡിയോ ഇപ്പോള് സോഷ്യല് മീഡിയയില് വൈറലാവുകയാണ്.\nതാരത്തെ കാണാന് തടിച്ചു കൂടിയ ആരാധക വൃന്ദത്തെ നിയന്ത്രിക്കുകയായിരുന്നു ഉദ്യോഗസ്ഥന്. ആരാധകര്‍ക്കിടയിലൂടെ മുന്നോട് നടന്ന താരം പൊടുന്നനെ തിരിഞ്ഞ് ഉദ്യോഗസ്ഥന്റെ മുഖത്തടിക്കുകയായിരുന്നുവെന്നാണ് വീഡിയോയില് നിന്നും വ്യതമാകുന്നത്.\nസല്‍മാനെ കണ്ട ആവേശത്തില് താരത്തിന് മുന്നിലേക്ക് വന്ന ഒരു കുട്ടി ആരാധകനെ സുരക്ഷാ ഉദ്യോഗസ്ഥന് പിടിച്ചു മാറ്റിയതാണ് താരത്തെ ചൊടിപ്പിച്ചതെന്നാണ് റിപ്പോര്‍ട്ടുകള് പറയുന്നത്. കുഞ്ഞുങ്ങളെ ഏറെ ഇഷ്ടപെടുന്ന വ്യക്തിയാണ് സല്‍മാന്. എന്തായാലും താരത്തിന്റെ ഈ പ്രതികരണത്തെ വിമര്‍ശിച്ച് നിരവധി പേരാണ് രംഗത്ത് വന്നിരിക്കുന്നത്.\nഇതാദ്യമായല്ല പൊതുമധ്യത്തിലെ മോശം പെരുമാറ്റത്തിന് താരത്തിന് വിമര്‍ശനം നേരിടേണ്ടി വരുന്നത്. സല്‍മാന് ഫോണ് തട്ടിപ്പറിച്ചെന്ന് ആരോപിച്ച് ഈ വര്‍ഷമാദ്യം ഒരു മാധ്യമപ്രവര്‍ത്തകന് പരാതി നല്‍കിയിരുന്നു. മുംബൈയിലെ ഒരു റോഡില് കൂടി സൈക്കിള് ഓടിക്കുകയായിരുന്ന സല്‍മാന്റെ വീഡിയോ റെക്കോര്‍ഡ് ചെയ്തതാണ് താരത്തെ അന്ന് അരിശം പിടിപ്പിച്ചത്.\nഅലി അബ്ബാസ് സഫര് സംവിധാനം ചെയ്ത ഭാരതാണ് സല്‍മാന്റെ പുതിയ ചിത്രം. കത്രീന കൈഫ് ആണ് ചിത്രത്തില് സല്‍മാന്റെ നായികയായെത്തുന്നത്\nContent Highlights : Salman Khan Publicly Slaps Security Officer Video Viral\nന്യൂഡല്‍ഹി: ഓസ്‌ട്രേലിയയിലെ നികുതി വകുപ്പ് ഉദ്യോഗസ്ഥര് ചമഞ്ഞ് ബോളിവുഡ് ..


pappinisery kandal park to close:supream courtകണ്ടല്‍പാര്\nകണ്ടല്‍പാര്‍ക്ക് പ്രവര്‍ത്തനം നിര്‍ത്തണം:സുപ്രീംകോടതി\nTuesday 31st August 2010 3:02pm\nന്യൂദല്‍ഹി: പാപ്പിനിശേരിയിലെ കണ്ടല് പാര്‍ക്കിന്റെ പ്രവര്‍ത്തനം ഉടനേ അവസാനിപ്പിക്കണമെന്ന് സുപ്രീംകോടതി ഉത്തരവ്. ഒരുമാസത്തേക്ക് പ്രവര്‍ത്തനം നിര്‍ത്തിവയ്ക്കാനാണ് ഉത്തരവിട്ടിരിക്കുന്നത്. നോട്ടീസ് നല്‍കാതെ പാര്‍ക്ക് പൂട്ടാന് ഉത്തരവിട്ട കേന്ദ്രസര്‍ക്കാര് നടപടിയും തെറ്റാണെന്ന് സുപ്രീംകോടതി നിരീക്ഷിച്ചു. കേന്ദ്ര വനം പരിസ്ഥിതിമന്ത്രാലയം നല്‍കിയ ഹരജിയിലാണ് ഉത്തരവ്.\nനോട്ടീസ് നല്‍കാതെ പാര്‍ക്ക്പൂട്ടണമെന്ന കേന്ദ്രവനം പരിസ്ഥിതിമന്ത്രാലയത്തിന്റെ നിര്‍ദ്ദേശത്തില് അപാകതയുണ്ട്. പുതിയ നോട്ടീസ് ഒരാഴ്ച്ചയ്ക്കകം നല്‍കി നടത്തിപ്പുകാരില് നിന്നും മറുപടിവാങ്ങാനും സുപ്രീംകോടതി ആവശ്യപ്പെട്ടു.\nപാപ്പിനിശ്ശേരിയിലെ കണ്ടല്‍പാര്‍ക്ക് അടച്ചുപൂട്ടണമെന്ന ഉത്തരവ് സ്റ്റേ ചെയ്ത കേരളഹൈക്കോടതി നടപടിക്കെതിരേയാണ് വനം പരിസ്ഥിതി മന്ത്രാലയം സുപ്രീംകോടതിയെ സമീപിച്ചത്. ഹൈക്കോടതിയുടെ ഇടപെടലിനെ തുടര്‍ന്ന് പാര്‍ക്ക് 22 മുതല് തുറന്നുപ്രവര്‍ത്തിച്ചിരുന്നു. പാര്‍ക്കുമായി ബന്ധപ്പെട്ട് യാതൊരുവിധ നിര്‍മ്മാണപ്രവര്‍ത്തനങ്ങളും നടത്തരുതെന്നും ഹൈക്കോടതി പാപ്പിനിശേരി ഇക്കോ ടൂറിസം സൊസൈറ്റിയോട് ആവശ്യപ്പെട്ടിരുന്നു.


ഇന്ന് പുതിയ കൊറോണ കേസുകളില്ല, 7677 പേർ നിരീക്ഷണത്തിൽ\nഇന്ന് പുതിയ കൊറോണ...\n14 March 2020 1:48 PM GMT\nസംസ്ഥാനത്ത് ഇന്ന് പുതിയ കൊറോണ (കൊവിഡ് 19) കേസുകളില്ലെന്ന് മുഖ്യമന്ത്രി പിണറായി വിജയൻ. സംസ്ഥാനത്ത് 7677 പേർ നിരീക്ഷണത്തിലാണ് എന്നും മുഖ്യമന്ത്രി വാർത്താസമ്മേളനത്തിൽ പറഞ്ഞു. 7375 പേർ വീട്ടിലും 302 പേർ ആശുപത്രിയിലുമാണുള്ളത്. വിമാനത്താവളങ്ങളിൽ പരിശോധനയുടെ സൌകര്യം കൂട്ടും. എല്ലാ വിമാനത്താവളങ്ങളിലും എസ് പിയുടെ നേതൃത്വത്തിലുള്ള സംഘം പരിശോധിക്കും. റെയിൽവേ സ്റ്റേഷനുകളിൽ പരിശോധന കാര്യക്ഷമമാക്കും. അതിർത്തി കടന്നുവരുന്ന ട്രെയിനുകളിലെ എല്ലാ യാത്രക്കാരേയും പരിശോധിക്കും. കോട്ടയം മെഡിക്കൽ കോളേജിൽ ചികിത്സയിലുണ്ടായിരുന്ന രോഗിയുടെ അസുഖം മാറിയിട്ടുണ്ട്.\nആൾക്കൂട്ടങ്ങൾ ഒഴിവാക്കണം. ഇതിനായി പൊലീസ് ഇടപെടും. പ്രാദേശിക സന്നദ്ധപ്രവർത്തകരുടെ എണ്ണം കൂട്ടും. ഇവർക്ക് ആവശ്യമായ പരിശീലനം നൽകും. ഇതുവരെയുള്ള നിയന്ത്രണങ്ങൾ ഫലപ്രദമാണെന്നും മുഖ്യമന്ത്രി പറഞ്ഞു. ആളുകൾ വീടിന് പുറത്തിറങ്ങരുത് എന്ന നിർദ്ദേശം നൽകിയിട്ടില്ല. ഇത് ഭീതി പരത്താൻ മാത്രമേ ഇടയാക്കൂ. നിരീക്ഷണത്തിലുള്ള വീടുകൾ ഭക്ഷണത്തിൻ്റെ ലഭ്യത ഉറപ്പാക്കും. ഷോപ്പിംഗ് മാളുകൾ അടച്ചിടാൻ ആവശ്യപ്പെട്ടിട്ടില്ല. അതേസമയം ഇത്തരം സ്ഥലങ്ങളിൽ ആളുകൾ കാര്യമായി വരാത്ത നിലയുണ്ടായിട്ടുണ്ട്. പരീക്ഷകൾ റദ്ദാക്കാൻ ആലോചിച്ചിട്ടില്ല. ഇതിന് ആവശ്യമായ ക്രമീകരണങ്ങളുണ്ടാകുമെന്നും മുഖ്യമന്ത്രി പറഞ്ഞു. ആരോഗ്യ വകുപ്പ് മന്ത്രി കെ.കെ. ശൈലജ ടീച്ചറും വാർത്താസമ്മേളനത്തില് പങ്കെടുത്തു.\nമുഖ്യമന്ത്രി വാർത്താസമ്മേളനത്തിൽ പറഞ്ഞത്:\n129 ലോക രാജ്യങ്ങളില് കോവിഡ് 19 രോഗം പടര്‍ന്നു പിടിച്ച സാഹചര്യത്തിലും കേരളത്തില് രോഗം സ്ഥിരീകരിച്ച സാഹചര്യത്തിലും സംസ്ഥാനത്തെ വിവിധ ജില്ലകളിലായി 7677 പേര് നിരീക്ഷണത്തിലാണെന്ന് മുഖ്യമന്ത്രി. ഇവരില് 7375 പേര് വീടുകളിലും, 302 പേര് ആശുപത്രികളിലും നിരീക്ഷണത്തിലാണ്. ഇന്ന് 106 പേരെയാണ് അഡ്മിറ്റാക്കിയത്. രോഗലക്ഷണങ്ങള് ഉള്ള 1897 വ്യക്തികളുടെ സാമ്പിള് പരിശോധനയ്ക്ക് അയച്ചിട്ടുണ്ട്. ഇതില് 1345 സാമ്പിളുകളുടെ പരിശോധനാ ഫലം നെഗറ്റിവ് ആണെന്നും മുഖ്യമന്ത്രി വ്യക്തമാക്കി.\nപുതുതായി ആര്‍ക്കും കോവിഡ് 19 രോഗം സ്ഥിരീകരിച്ചിട്ടില്ല. കേരളത്തില് ആകെ 22 പേര്‍ക്കാണ് കോവിഡ് 19 രോഗം സ്ഥിരീകരിച്ചത്. ഇവരില് മൂന്ന് പേര് ആദ്യഘട്ടത്തില് രോഗമുക്തി നേടിയിരുന്നു. നിലവില് 19 പേരാണ് രോഗം സ്ഥിരീകരിച്ച് ആശുപത്രികളില് ഐസൊലേഷന് വാര്‍ഡുകളില് ചികിത്സയിലുള്ളത്.\nകോവിഡ് 19 രോഗബാധയ്‌ക്കെതിരെ ജാഗ്രതാ നിര്‍ദ്ദേശം പുറപ്പെടുവിച്ചിരിക്കുന്നതിനാല് ജനങ്ങള് വ്യക്തി ശുചിത്വവും, പരിസര ശുചിത്വവും പാലിക്കേണ്ടതാണ്. തുമ്മുമ്പോഴും, ചുമയ്ക്കുമ്പോഴും വായും, മൂക്കും തൂവാല കൊണ്ട് മൂടേണ്ടതും, ഇടയ്ക്കിടെ കൈകള് സോപ്പും വെളളവും ഉപയോഗിച്ച് കഴുകേണ്ടതുമാണ്. കോവിഡ്19 രോഗബാധിത പ്രദേശങ്ങളില് നിന്നും മടങ്ങിയെത്തിയവര് വീടുകളില് തന്നെ തുടരേണ്ടതും പൊതു ഇടങ്ങള് സന്ദര്‍ശിക്കുന്നത് ഒഴിവാക്കേണ്ടതുമാണ്.\nരോഗ ബാധിത രാജ്യങ്ങളില് നിന്നും യാത്രാ ചരിത്രമുള്ളവര് അല്ലെങ്കില് അത്തരം യാത്രക്കാരുമായി സമ്പര്‍ക്കം പുലര്‍ത്തുന്ന വ്യക്തികള് വീടുകളില് നിരീക്ഷണത്തില് തുടരേണ്ടതാണ്. ആലിംഗനം അല്ലെങ്കില് ഹസ്തദാനം പോലെ സ്പര്‍ശിച്ചു കൊണ്ടുള്ള സാമൂഹിക ആശംസകള് ഒഴിവാക്കുക. നിങ്ങളുടെ മുഖം, മൂക്ക്, കണ്ണുകള് എന്നിവ സ്പര്‍ശിക്കുന്നത് ഒഴിവാക്കുക. തുമ്മുമ്പോഴും ചുമയ്ക്കുമ്പോഴും വായും, മൂക്കും തൂവാല കൊണ്ട് മൂടേണ്ടതും ഇടയ്ക്കിടെ കൈകള് സോപ്പും, വെളളവും ഉപയോഗിച്ച് കഴുകേണ്ടതുമാണ്. കോവിഡ് 19 രോഗലക്ഷണങ്ങള് ഉള്ളവരും അവരെ പരിചരിക്കുകയും ചെയ്യുന്ന ആളുകള് മാത്രമേ മാസ്‌ക് ധരിക്കേണ്ടതുള്ളു. മാസ്‌ക് ഉപയോഗിക്കുന്നവര് അത് ഉപയോഗിക്കേണ്ട മാര്‍ഗങ്ങള് മനസിലാക്കി ഉപയോഗിക്കേണ്ടതും ഉപയോഗശേഷം മാസ്‌കുകള് ശാസ്ത്രീയമായി തന്നെ സംസ്‌കരിക്കേണ്ടതുമാണ്. പൊതുജനങ്ങള് എന്-95 മാസ്‌കുകള് ഉപയോഗിക്കേണ്ടതില്ല.


വീട്ടിലിരുന്ന് മടുത്തപ്പോൾ തൊഴിലുറപ്പിനിറങ്ങി മെഡിക്കൽ,ഐ.ടി വിദ്യാർഥികൾ\nAugust 25, 2020 August 25, 2020 indiantruthblog\nപേരാമ്പ്ര: കോവിഡ് 19 പ്രതിരോധത്തിെൻറ ഭാഗമായി മാസങ്ങളായി വീടുകളിൽ ജീവിതമൊതുങ്ങിയപ്പോൾ ഉണ്ടായ മടുപ്പ് മാറ്റാനാണ് ഭാവി ഡോക്ടർമാരായ ഇവർ തൊഴിലുറപ്പ് പദ്ധതിയിൽ ചേർന്നത്. മൊബൈലിലും ടി.വിയിലും കണ്ണുംനട്ടിരുന്ന് സമയം പാഴാക്കാതെ അവർ മണ്ണിലേക്ക് ഇറങ്ങിയിരിക്കുകയാണ്.\nപേരാമ്പ്ര ഗ്രാമപഞ്ചായത്ത് എരവട്ടൂർ 18ാം വാർഡിലെ എം.ബി.ബി.എസ് മൂന്നാം വർഷ വിദ്യാർഥിനിയായ കൊല്ലിയിൽ ഷമിന ലുലു, വയനാട് വെറ്ററിനറി കോളജിൽ നാലാം വർഷ ബിരുദ വിദ്യാർഥിനി ഫിദ ജാസ്മിൻ, താമരശ്ശേരിയിൽ യുനാനി രണ്ടാം വർഷ വിദ്യാർഥിനി ലന ഫാത്തിമ എന്നിവരാണ് കൈക്കോട്ടും തൂമ്പയുമെടുത്ത് തൊഴിലുറപ്പ് തൊഴിലാളികളുടെ കൂടെ പറമ്പ് കിളക്കുന്നത്. മൂവരും അടുത്ത സുഹൃത്തുക്കളും സഹോദരങ്ങളുടെ മക്കളുമാണ്. ഒറ്റപ്പാലം പി.കെ. ദാസ് മെഡിക്കൽ കോളജ് വിദ്യാർഥിനിയാണ് ഷമിന ലുലു.\nകാലത്ത് ഓൺലൈൻ ക്ലാസ് കഴിഞ്ഞതിനു ശേഷമാണ് ഇവർ തൊഴിലിടത്തിലേക്ക് പോകുന്നത്. ജീവിതത്തിലൊരിക്കലും ചെയ്യാത്ത തൊഴിലായത് കൊണ്ട് ആദ്യ ദിവസങ്ങളിൽ ചില ശാരീരിക പ്രയാസങ്ങൾ ഉണ്ടായിരുന്നെങ്കിലും പിന്നീട് മൂവരും സാധാരണ തൊഴിലാളികളെപ്പോലെ തന്നെ ജോലിയെടുത്ത് തുടങ്ങി. ശരീരത്തിനും മനസ്സിനും നല്ല ഉന്മേഷമാണ് മണ്ണിലെ പണി നൽകുന്നതെന്ന് മൂവരും ഒരേസ്വരത്തിൽ പറയുന്നു. ഇവരുടെ മേറ്റ് മേറ്റ് സജിലത സി.പിയാണ്.\nകോളജ് തുറക്കുമ്പോൾ ബാങ്ക് അക്കൗണ്ടിൽ അധ്വാനിച്ച പണമുണ്ടാകുമെന്നതും വലിയ കാര്യമാണെന്ന് ഇവർ ചൂണ്ടിക്കാട്ടുന്നു. തൊഴിലുറപ്പിന് പോകട്ടെയെന്ന മക്കളുടെ ചോദ്യം തമാശയായാണ് രക്ഷിതാക്കൾ എടുത്തത്. എന്നാൽ, അവർ പറഞ്ഞത് കാര്യമായിട്ടാണെന്നറിഞ്ഞതോടെ രക്ഷിതാക്കൾ എതിർപ്പൊന്നും പറഞ്ഞില്ല.\nസഹോദരങ്ങളായ കൊല്ലിയിൽ കുഞ്ഞമ്മദ്, കുഞ്ഞിമൊയ്തി, സലാം എന്നിവരുടെ മക്കളാണ് ഈ മിടുക്കികൾ. ഉന്നത വിദ്യാഭ്യാസം ലഭിച്ചവർ പ്രത്യേകിച്ച് പെൺകുട്ടികൾ കാർഷിക മേഖലയിൽ തൊഴിലെടുക്കുന്നത് കുറച്ചിലാണെന്ന പൊതുധാരണയാണ് ഇവർ തിരുത്തുന്നത്.\nകോവിഡ് കാലത്ത് ഐ.ടി മേഖലയിൽ ഉൾപ്പെടെ തൊഴിൽ നഷ്ടപ്പെട്ട നിരവധി യുവാക്കൾ പേരാമ്പ്ര,നൊച്ചാട്, മേപ്പയ്യൂർ പ്രദേശങ്ങളിൽ തൊഴിലുറപ്പ് പദ്ധതിയിൽ രജിസ്റ്റർ ചെയ്ത് പണിക്കിറങ്ങിയിട്ടുണ്ട്. എരവട്ടൂരിലെ അബിൻ കെ.പി, അഭിജിത് സി.കെ, ഡിഗ്രി വിദ്യാർത്ഥി, പി.ഐ അരുൺ(ഐ.ടി), നിധിൻ ലാൽ അക്കൗണ്ടന്റ് , അമൽ ദാസ് പ്ലസ്2എന്നിവരും ഈ അടുത്ത് തൊഴിലുറപ്പിൽ ചേർന്നിട്ടുണ്ട്.\nPrevious വീട്ടിലിരുന്ന് മടുത്തപ്പോൾ തൊഴിലുറപ്പിനിറങ്ങി മെഡിക്കൽ,ഐ.ടി വിദ്യാർഥികൾ\nNext തൊഴിലുറപ്പിനിറങ്ങിയ മെഡിക്കൽ വിദ്യാർഥിനികളെ ഡി.വൈ.എഫ്.ഐ ആദരിച്ചു.


Title: ടെലിഫോണ് കണ്ടുപിടിച്ചതാര് ?\nDescription: This isaMost important question of gk exam. Question is : ടെലിഫോണ് കണ്ടുപിടിച്ചതാര് ? , Options is : 1. അലക്‌സാണ്ടര് ഫ്‌ളെമിംഗ്, 2. ജെ.ജെ.തോംസന്, 3.അലക്‌സാണ്ടര് ഗ്രഹാംബെല്, 4. മാര്‍ക്കോണി, 5. NULL\nThis isaMost important question of gk exam. Question is : ടെലിഫോണ് കണ്ടുപിടിച്ചതാര് ? , Options is : 1. അലക്‌സാണ്ടര് ഫ്‌ളെമിംഗ്, 2. ജെ.ജെ.തോംസന്, 3.അലക്‌സാണ്ടര് ഗ്രഹാംബെല്, 4. മാര്‍ക്കോണി, 5. NULL\n1) അലക്‌സാണ്ടര് ഫ്‌ളെമിംഗ്\n3) അലക്‌സാണ്ടര് ഗ്രഹാംബെല്


മരണാനന്ദം – KadhaFactory | കഥാഫാക്ടറി\nPosted by Sijith_Kadhafactory on 30/01/2022\nപ്രാഞ്ചിയേട്ടൻ പറയുന്നത് പോലെ നല്ല കളറ് വെടിച്ചില്ലു സ്വപ്നം കാണുന്ന കൂട്ടത്തിലാണ് ഈയുള്ളവനും. കാണുക മാത്രമല്ല ഉറക്കം വിടുമ്പോൾ ചിലതൊക്കെ ഓർത്തെടുക്കാനും, ചില സ്വപ്‌നങ്ങളുടെ ലൂപ്പിൽ വ്യത്യസ്ത ദിവസങ്ങളിൽ ചെന്ന് പെടുന്നതിനും ഭാഗ്യം കിട്ടിയിട്ടുണ്ട്.\nഅത്തരം ഒരു സ്വാപ്നമാണ് ഇന്ന് വിവരിക്കുന്നത്…കണ്ടത് ഏകദേശം നാലഞ്ച് വർഷങ്ങൾക്ക് മുന്നെയാണെന്ന് തോന്നുന്നു.\nനല്ല ഉറക്കത്തിലാണ്…കണ്ണ് മുറുക്കെ അടച്ചുള്ള ഉറക്കം…കാലുകൾക്ക് ചലനശേഷി നഷ്ടമായിരിക്കുന്നു…കൈകൾ മന്ദീഭവിച്ചത് പോലെ.\nചുറ്റും ചില കരച്ചിലുകൾ കേൾക്കാം..ഏങ്ങലടികൾ..അലമുറയിട്ടുള്ള കരച്ചിലുകൾ.\nഎന്റെ മരണമാണ് എന്ന് ഊഹിക്കാം. ആ തിരിച്ചറിവുണ്ടായ അതെ നിമിഷം പെട്ടെന്ന് ഞാൻ ഉയർന്നു പൊങ്ങി ഒരു കുഴിയിലേക്ക് എറിയപ്പെട്ടു..നല്ല ഫോഴ്സിലാണ്..മുയൽക്കുഴിപോലൊരു ഒരാൾ വലുപ്പത്തിലുള്ള കുഴി…കുഴിയിലൂടെ വേഗത്തിൽ ഭൂമിക്കടിയിലേക്ക് പോകുന്നത് എനിക്ക് അനുഭവപ്പെടുന്നുണ്ടായിരുന്നു. ഒരു റഫറൻസിന് മാളൂട്ടി സിനിമയിൽ ബേബി ശ്യാമിലി കുഴൽക്കിണർ കുഴിയിൽ പെട്ടത് പോലൊരു ഫീലിംഗ്. ഞാനാണെങ്കിൽ ക്ളോസോഫോബിയയ്ക് ഉള്ള കൂട്ടത്തിലാണ്..എന്നാലും അതൊന്നും ആലോചിക്കാനുള്ള ഗ്യാപ്പ് കിട്ടുന്നതേയില്ല.\nകുഴിയിലൂടെ അതി വേഗത്തിൽ ഊർന്നിറങ്ങി ഞാൻ ചെന്ന് വീഴുന്നത് ഭൂമിക്കടിയിലെ ഏതോ ഒരു വലിയ ജലാശയത്തിലാണ്.\nവെള്ളത്തിൽ മുങ്ങിത്താണു ഞാൻ മുകളിലേക്ക് നോക്കുമ്പോൾ ഒരു രൂപാ വട്ടത്തിൽ മുകളിൽ ആകാശം കാണാം. അത്രയും താഴ്ചയുള്ള ജലാശയത്തിലേക്കാണ് ഞാൻ വീണത് എന്ന് ചുരുക്കം.\nഇളം ചൂടുള്ള എന്നാൽ താഴ്ന്നു പോകാൻ കഴിയാത്ത ജലം. എത്രനേരം അവിടെ കിടന്നെന്നു അറിയില്ല..എന്റെ ഉള്ളിൽ പറഞ്ഞരിക്കാനാവാത്തത്ര ഒരു സങ്കടം വന്നു നിറഞ്ഞു.\nപെട്ടെന്ന് വെള്ളത്തിൽ നിന്ന് ഞാനൊരു കുട്ടികളുടെ പാർക്കിലെ ട്രെയിൻ പോലുള്ള ഒരു വാഹനത്തിലേക്ക് എറിയപ്പെട്ടു.\nത്രിൽ റൈഡിലൊക്കെ കാണുന്ന ടൈപ്പ് വണ്ടിയാണ്. അതിലെ പിന്നിലെ സീറ്റിൽ ഞാൻ ഇരുന്നു. വണ്ടിയിൽ എന്നെപ്പോലെ വേറെയും ചിലരുണ്ട്.\nയൂണിവേഴ്സൽ സ്റ്റുഡിയോയിൽ റൈഡിങ് അനുഭവം പോലൊരെണ്ണം ആണെന്നു ഇതെഴുതുമ്പോൾ എനിക്ക് റിലേറ്റ് ചെയ്യാൻ പറ്റുന്നുണ്ട്.\nറൈഡ് പോലെ തന്നെ പതുക്കെ പതുക്കെയാണ് തുടക്കം. പിന്നെ പ്രതീക്ഷിക്കാതെ സ്പീഡ് കൂടി. ഇരുട്ടിലൂടെ ഗുഹകളെന്നു തോന്നിപ്പിക്കുന്ന പ്രദേശങ്ങളിലൂടെ വണ്ടി ഹൈസ്പീഡിൽ പോവുകയാണ്. തണുപ്പും, മഴയും, മഞ്ഞും, ചൂടും, തീയും എല്ലാം അനുഭവപ്പെടുന്നുണ്ട്..പക്ഷെ നല്ല സ്പീഡാണ്..ഇരുട്ടും.\nഒടുക്കം, മഞ്ഞു നിറഞ്ഞ ഒരു താഴ്‌വാരത്തിലേക്ക് എത്തിപ്പെട്ടു. എവിടെ നോക്കിയാലും വെള്ള നിറം മാത്രം..തൂവെള്ള മഞ്ഞു പുതച്ചു കിടക്കുന്ന പർവ്വതങ്ങളും താഴ്‌വാരങ്ങളും.\nഇരുട്ടിൽ നിന്ന് പെട്ടെന്ന് വെളിച്ചത്തിലേക്ക് അതും തൂവെള്ള മഞ്ഞിലേക്ക് വന്നത് കൊണ്ടാവണം കണ്ണ് തുറന്നു വെയ്ക്കാൻ പറ്റുന്നുണ്ടായിരുന്നില്ല.\nവണ്ടിയുടെ സ്പീഡ് ഇപ്പോൾ കുറവാണെന്ന് ഉള്ളത് ഞാൻ ശ്രദ്ധിച്ചു. മഞ്ഞു താഴ്വാരം ആണെങ്കിലും തണുപ്പ് ഫീൽ ചെയ്യുന്നുണ്ടായിരുന്നില്ല.\nചൂടുമില്ല തണുപ്പുമില്ലാത്ത ഒരവസ്ഥ.\nവണ്ടി പതുക്കെ നീങ്ങിത്തുടങ്ങിയപ്പോഴാണ് മുന്നിലെ ഡ്രൈവറെ ഞാൻ ശ്രദ്ധിക്കുന്നത്. ഒരു പ്രമുഖ ദൈവം. ഫോട്ടോയിലോക്കെ കാണുന്നത് പോലെ അദ്ദേഹം സുസ്മേര വദനനാണ് ..പ്രസന്നനാണ്.\nവണ്ടി പതുക്കെ മുന്നോട്ട് പോകും തോറും, ഒരു തിരശീലയിൽ എന്നത് പോലെ മഞ്ഞു പർവ്വതങ്ങളിൽ നമ്മുടെ ലൈഫ് തെളിഞ്ഞു കാണുകയാണ്.\nജീവിതത്തിൽ ആ നിമിഷം വരെ നടന്നതെല്ലാം ഫ്‌ളാഷ് വേഗത്തിൽ മിന്നിമറയുന്ന. പ്രിയപ്പെട്ടവരേ കാണുന്നു. അന്നനുഭവിച്ച സുഗന്ധങ്ങൾ, ദുർഗന്ധങ്ങൾ, കാറ്റ്, പാട്ട് എല്ലാമെല്ലാം അടക്കമാണ് റീവൈൻഡിംഗ് നടക്കുന്നത്.\nഹൃദയം വേഗത്തിൽ മിടിക്കുന്നുണ്ടു ..ചിലപ്പോൾ ഉള്ളു പൊട്ടി കരഞ്ഞു..ചിരിച്ചു..വേദനിച്ചു..ദേഷ്യം പിടിച്ചു..പ്രണയം..വാത്സല്യം..കാമം ..എല്ലാമെല്ലാം കുറച്ചു നിമിഷങ്ങൾക്കുള്ളിൽ നമ്മുടെ മനസ്സിൽ വന്നു നിറയുകയാണ്. അതിങ്ങനെ മാറിയും മറിഞ്ഞും നടന്നുകൊണ്ടിരിക്കുന്നത് ശരിക്കും അനുഭവപ്പെടുന്നുണ്ടായിരുന്നു. കള്ളമല്ല..ഫിക്ഷനല്ല..സത്യമായിട്ടും. ഇപ്പോഴും എനിക്കത് ഓർത്തെടുക്കാൻ പറ്റുന്നത് എങ്ങനെയാണെന്ന് അറിയില്ല… അന്ന് ആ രാത്രിയിൽ ഒരു പക്ഷെ ഏതെങ്കിലും മോണിറ്ററിംഗ് ഡിവൈസുകൾ എന്റെ മേൽ ഘടിപ്പിച്ചുണ്ടായിരുന്നു എങ്കിൽ ഈ വികാരങ്ങളെല്ലാം തരംഗരൂപത്തിൽ ഗ്രാഫുകളായി പപ്രിന്റ് ചെയ്തെടുക്കാമായിരുന്നു.\nഈ ഫ്‌ളാഷ്ബാക് പരിപാടി കുറച്ചു നേരം ഉണ്ടായിരുന്നു.\nഅത് കഴിഞ്ഞതോടെ..നമ്മുടെ ഹൃദയം പലവിധ വികാരങ്ങൾ കയറിയിറങ്ങി ഒരു പരുവമായി..പിന്നങ്ങോട്ട് ഒരുതരം ശൂന്യത ആയിരുന്നു. എംപ്റ്റിനസ്സ് …\nവണ്ടി പതുക്കെ വലിയ മഞ്ഞു മല കയറാൻ തുടങ്ങി…മുകളിലെത്തിയപ്പോഴേക്കും അതിവേഗത്തിൽ താഴ്‌വാരത്തിലേക്ക് കുതിച്ചു.\nഅത്രയും മനോഹരമായ ഒരു ഭൂപ്രദേശം ഞാനെന്റെ ജീവിതത്തിൽ കണ്ടിട്ടില്ലായിരുന്നു. എന്നെ അവിടെയ്ക്ക് കൊണ്ട് വന്ന വണ്ടി അപ്രത്യക്ഷമായിരിക്കുന്നു\nസുഗന്ധ പൂരിതം. ഇമ്പമുള്ള ഈണങ്ങൾ അത് വരെ കേട്ടിട്ടില്ലാത്തവ അന്തരീക്ഷത്തിൽ ഒഴുകി നടക്കുന്നുണ്ട്.\nചുറ്റും കളർഫുൾ കൂണുകൾ പോലുള്ള വീടുകൾ…മരങ്ങൾ..ചിത്രശലഭങ്ങൾ..ചിറകുള്ള മാലാഖമാർ..പഴയ അമര്ചിത്ര കഥകളിലൊക്കെ കാണുന്നത് പോലൊരു വർണ്ണപ്രപഞ്ചം.\nമുന്നിൽ കണ്ടുമുട്ടിയ മനുഷ്യരെല്ലാം അതീവ സുന്ദരന്മാരും സുന്ദരികളും..അവരുടെ മുഖത്ത് സന്തോഷം…ഉള്ളിലെ ആഹ്ലാദം മുഖത്തുണ്ട്…\nആ ആഹ്ലാദം എന്റെ ഉള്ളിലേക്കും നിറഞ്ഞൊഴുകി…ഞാനും പതിയെ ചിരിച്ചു തുടങ്ങി..ഹൃദയം ലൈറ്റ് വെയ്റ്റ് ആയത് പോലൊരു അനുഭവം…\nഅൾട്ടിമേറ്റ് സന്തോഷം എന്ന് നമ്മൾ പറയില്ലേ..അതു പോലൊരെണ്ണം ആദ്യമായിട്ടും അവസാനമായിട്ടും ഫീൽ ചെയ്യിപ്പിച്ചു കൊണ്ട് സ്വപ്നം അവിടെ വെച്ചു മുറിഞ്ഞു.\nഞാൻ ഉറക്കത്തിൽ നിന്ന് ഞെട്ടിയെഴുന്നേറ്റു.\nഇരുട്ടാണ്…നൈറ്റ് ടേബിളിൽ വെച്ച ഡിജിറ്റൽ ക്ളോക്കിൽ സമയം വെളുപ്പിനെ അഞ്ചേ കാൽ….\nഅതിനു ശേഷം പല രാവുകളിലായി വിചിത്ര സ്വപ്നങ്ങൾ പലതും കണ്ടെങ്കിൽ കൂടിയും..അതു പോലൊരു സ്വപ്നം പിന്നീട് തേടി വന്നതേയില്ല.\nഇതിത്രയും കാലം എഴുതാൻ എനിക്ക് ഭയമായിരുന്നു..അറം പറ്റിയാലോ..പക്ഷെ..എഴുതാതിരിക്കാൻ വയ്യ എന്ന തോന്നൽ ഇടയ്ക്ക് വന്നു മൂടിയത് കൊണ്ട് രേഖപ്പെടുത്തുന്നു.\nശരിക്കും മരണശേഷം അങ്ങനെ ആയിരിക്കുമോ…\nമലയാളം കഥകൾMalayalam Stories in America\nമുമ്പത്തെ ലേഖനം ഴാങ് | Audio Version – Podcast\nഅടുത്ത ലേഖനം അശ്വത്ഥാമാവ് വെറും ഒരു ആന – എം ശിവശങ്കറിന്റെ പുസ്തകത്തിലൂടെ ഒരു പോഡ്കാസ്റ്റ്


അതിരാവിലെ എഴുനേൽക്കുന്നതാണോ വൈകി എഴുനേൽക്കുന്നതാണോ നല്ല ആരോഗ്യത്തിന് വേണ്ടത്…!! - Oman Job Vacancy\nരാവിലെ നേരത്തെ എഴുനേൽക്കുന്നതാണോ വൈകി എഴുനേൽക്കുന്നതാണോ നല്ല ആരോഗ്യത്തിന് വേണ്ടത്…!! നമ്മളിൽ കൂടുതൽ ആളുകളും രാവിലെ അതിരാവിലെ എഴുന്നേൽക്കണം എന്നത് ജീവിതത്തിൽ ഒരിക്കൽ എങ്കിലും വിചാരിച്ചവർ ആകും. അതിപ്പോ പരീക്ഷക്ക് പഠിക്കാനോ ജോലി വേഗം തീർക്കാനോ എന്തിനും ആകാം.\nപക്ഷെ ഇതിൽ കൂടുതൽ പേരും അലാറം ഓഫ് ചെയ്തതിനു ശേഷം വീണ്ടും ഉറങ്ങിപോകുന്നവർ ആണ്. സ്വപ്നത്തിന്റെ ലഹരിയും പുതപ്പിന്റെ ഊഷ്‌മളതയും നമ്മളെ വീണ്ടും ഉറങ്ങാൻ പ്രേരിപ്പിക്കുന്നു. രാവിലെ ആയാലും പുതച്ചുമൂടി ഉറങ്ങാൻ താല്പര്യപെടുന്നവർ ആണ് കൂടുതൽ ആളുകളും. മഴക്കാലം ആണെങ്കിൽ ആ പ്രവണത കൂടിവരുന്നു.\nനമ്മുടെ വീട്ടിൽ അമ്മമാർ ആണ് കൂടുതലും നേരത്തെ എഴുനേൽക്കാറ്. അത് അവരുടെ ജീവിതത്തിന്റെ ഒരു ശീലമായിരുന്നു. അവർക്ക് എഴുനേൽക്കാൻ നമ്മളെപ്പോലെ അലറാമിന്റെ ആവശ്യം ഒന്നും ഇല്ല. എന്തുകൊണ്ട് നമ്മുക്ക് അവരെപ്പോലെ എന്നും നേരത്തെ എഴുനേൽക്കാൻ കഴിയുന്നില്ല എന്ന് ചിന്തിച്ചുനോക്കിട്ടുണ്ടോ? അതിന്റെ പിന്നിൽ ഉണ്ട് കുറച്ചു കാര്യങ്ങൾ. അതെന്താണ് നോക്കിയാലോ…


നോപ്പാളില് ബസ് അപകടം; 14 പേര് മരിച്ചു; 98 പേര്‍ക്ക് പരിക്ക്\nJun 4, 2020, 07:43 pm IST\nകാഠ്മണ്ഡു: നേപ്പാളില് ബസ് അപകടത്തില് 14 പേര് മരിച്ചു. 98 പേര്‍ക്ക് പരിക്കേറ്റു. കഴിഞ്ഞ ദിവസം സിന്ധുചൗക് ജില്ലയിലായിരുന്നു അപകടം. പരിക്കേറ്റവരെ പോലീസും ഫയര് ഫോഴ്സും ചേര്‍ന്ന് ഉടന് തന്നെ അടുത്തുള്ള ആശുപത്രികളില് പ്രവേശിപ്പിച്ചു.\nമരിച്ച 14 പേരില് അഞ്ച് പേര് സംഭവ സ്ഥലത്തും ബാക്കി9പേര് ആശുപത്രിയില് എത്തിച്ചതിന് ശേഷവുമാണ് മരണപ്പെട്ടത്. പരിക്കേറ്റ 98 പേരില് 67 പേര് ദുലിക്കലേല് ആശുപത്രിയിലും, 16 പേര് ഷീര് മെമ്മോറിയല് ആശുപത്രിയിലും, 15 പേര് കാഠ്മണ്ഡുവിലെ ബിര് ആശുപത്രിയിലും രണ്ട് പേര് നോബിള് മെഡിക്കല് കോളേജിലും ചികിത്സയിലാണ്. പരിക്കേറ്റവരില് ഭൂരിഭാഗം ആളുകളുടെയും നില അതീവ ഗുരുതരമാണ്.\nബസിന്റെ ടയര് പഞ്ചറായതാണ് അപകടത്തിന് കാരണമെന്ന് പോലീസ് പറഞ്ഞു. ടയര് പഞ്ചറായതിനെ തുടര്‍ന്ന് നിയന്ത്രണം വിട്ട ബസ് 100 മീറ്ററോളം തെന്നി നീങ്ങിയിട്ടുമുണ്ട്.\nബസില് ഉള്‍ക്കൊള്ളാവുന്നതിനെക്കാള് അധികം ആളുകളെ കയറ്റിയതാണ് മരണ സംഖ്യയും പരിക്കേറ്റവരുടെ എണ്ണവും കൂടാന് കാരണമെന്ന് പോലീസ് പറഞ്ഞു. ബസില് ഏകദേശം 120 ഓളം ആളുകളാണ് ഉണ്ടായതെന്നാണ് പോലീസിന്റെ നിഗമനം


കാശ്മീരി കവിത ഫേസ് ബുക്കിലിട്ട യുവാവ് അറസ്റ്റില് – Pravasi Corner\nകാശ്മീരി കവിതയുടെ മലയാള പരിഭാഷ ഫേസ് ബുക്കിലിട്ട യുവാവിനെ പോലീസ് അറസ്റ്റ് ചെയ്തു. സൈന്യത്തെ മോശമായി ചിത്രീകരിച്ചുവെന്ന് കാട്ടി ആര്‍എസ്എസ് പ്രവര്‍ത്തകര് നല്‍കിയ പരാതിയിലാണ് പോലീസിന്റെ നടപടി.\nആക്ടിവിസ്റ്റും ചിത്രകാരനുമായ പടിഞ്ഞാറെ വെമ്പല്ലൂര് സ്വദേശി സുധി കറുപ്പത്ത് (41) നെയാണ് അറസ്റ്റ് ചെയ്തത്. എസ്ഐ കെ പി മിഥുന്റെ നേതൃത്വത്തിലാണ് ഇയാളെ അറസ്റ്റ് ചെയ്തത്. ഇയാളെ ജാമ്യത്തില് വിട്ടു.\nസമൂഹത്തില് സ്പര്‍ദ്ധയുണ്ടാക്കാന് ശ്രമിച്ചതിനും നവമാധ്യമത്തില് അപകീര്‍ത്തിപരമായി പോസ്റ്റിട്ടതിനുമാണ് സുധിക്കെതിരെ കേസെടുത്തിരിക്കുന്നത്.\nസുധിക്കെതിരെ കഴിഞ്ഞ ദിവസമാണ് പൊലീസില് പരാതി ലഭിച്ചത്. വ്യാഴാഴ്ച രാവിലെയാണ് സുധിയെ പോലീസ് കസ്റ്റഡിയിലെടുത്തത്. വിശദമായ ചോദ്യം ചെയ്യലിനൊടുവില് വൈകീട്ട് അറസ്റ്റ് രേഖപ്പെടുത്തി.\nകശ്മീരി കവിയുടെ കവിത മലയാളത്തിലേക്ക് പരിഭാഷപ്പെടുത്തിയിടുകയായിരുന്നുവെന്ന് സുധി പൊലീസിനോട് പറഞ്ഞു.\nപന്തണ്ട് കിലോ സ്വര്‍ണം കവര്‍ന്ന മൂന്നംഗ സഘം അറസ്റ്റില്


ആ കഥ എങ്ങിനെയാ ഒന്നു വായിക്കാന് പറ്റുക? ലിങ്ക് തരാമോ?\nഏവൂരാനേ, കഥ പോസ്റ്റിലിട്ടിട്ടുണ്ട്.\nഇതു് ഭുവനേശ്വറില് പോകുമോ.?ഒത്തിരി കഥകളവിടെ ചുരുളഴിയുന്നു. ഇന്നാണു് പല കഥകളും ഒന്നു നോക്കുവാനായതു്.എന്തേ ഇതൊന്നും കാണാതെ പോയി എന്ന വ്യസനം. അപ്പോള് തന്നെ മനസ്സു പറയുന്നു.നീ ഇനിയും എത്രയോ കാണേണ്ടിയിരിക്കുന്നു.\nരാജേഷ്ജീ ഇനിയും ബാക്കികള് വായിക്കാനെത്തും.\nവേണു, വിഷ്ണുപ്രസാദ്, നിഷ്കളങ്കന്,\nഹൊ! നല്ല ഉഗ്രന് കഥ! ഹൊ! ഞാന് കണ്ണ് മിഴിച്ച് ഇരിക്കുകയാണ്. അതീവ സന്തോഷം ഇത് വായിച്ചതില്! ചെറുകഥാന്ന് പറഞ്ഞ് ഇദ് തന്നെ സാധനം!\nപിന്നിട്ട വഴികള് സ്വന്തം തട്ടകമായിരുന്നില്ല. പലര്‍ക്കും ഇതു തിരിച്ചറിയാന് മൂന്നു പതിറ്റണ്ടു മതിയാകില്ല. നല്ല കഥ രാജേഷ്\nശക്തിയായാരോ പിടിച്ചു കുലുക്കിയതു പോലെ ! ഇങ്ങനെയൊരു കഥ മലയാളത്തിൽ വായിയ്ക്കുന്നതാദ്യമായാണ്.കേരള പാഠാവലിയ്ക്കപ്പുറം മലയാളത്തിൽ ദിനപത്രങ്ങൾ മാത്രമേ വായിച്ചിരുന്നുള്ളൂ, എത്രയുമിംഗ്ലീഷിൽ വായിയ്ക്കാമോ അത്രയും നല്ലത് ! ഈ ബ്ലോഗിൽ മുമ്പു പലതവണ വന്നിട്ടുണ്ടെങ്കിലും ഇന്നാണു വിശദമായി കഥകൾ വായിയ്ക്കുന്നത്. ഒന്നാന്തരം. ഇനി ബാക്കിയുള്ള കഥകൾ വായിച്ചു തീർക്കണം !


ഇന്ത്യക്കും പാക്കിസ്ഥാനും ഇടയിൽ അപകടകരമായ സ്ഥിതിവിശേഷം; ഇന്ത്യ തിരിച്ചടിക്കുമെന്ന സൂചന നൽകി ട്രംപ് |\nഇന്ത്യക്കും പാക്കിസ്ഥാനും ഇടയിൽ അപകടകരമായ സ്ഥിതിവിശേഷം; ഇന്ത്യ തിരിച്ചടിക്കുമെന്ന സൂചന നൽകി ട്രംപ്\nപുൽവാമ ഭീകരാക്രമണത്തിന്റെ പശ്ചാത്തലത്തിൽ ഇന്ത്യ ശക്തമായി തിരിച്ചടിച്ചേക്കുമെന്ന സൂചന നൽകി അമേരിക്കൻ പ്രസിഡന്റ് ഡൊണാൾഡ് ട്രംപ്. ഇന്ത്യക്കും പാക്കിസ്ഥാനും ഇടയിൽ അപകടകരമായ സ്ഥിതിവിശേഷമാണുള്ളത്. ഇത് പരിഹരിക്കാൻ അമേരിക്ക ഇടപെടുമെന്നും ട്രംപ് പറഞ്ഞു\nയുദ്ധസമാനമായ സാഹചര്യം അവസാനിപ്പിക്കാനാണ് അമേരിക്ക ശ്രമിക്കുന്നത്. 40 സൈനികരെ നഷ്ടപ്പെട്ട ഇന്ത്യയുടെ വികാരത്തെ അമേരിക്ക മാനിക്കുന്നതായും ട്രംപ് പറഞ്ഞു. എന്നാൽ ഈ സാഹചര്യം അവസാനിച്ചു കാണാനാണ് തങ്ങൾ ആഗ്രഹിക്കുന്നത്. ഇരു രാജ്യങ്ങളുമായി യു എസ് ബന്ധപ്പെട്ടു കൊണ്ടിരിക്കുകയാണെന്നും ട്രംപ് വ്യക്തമാക്കി.\n← എന്തിനാണ് രണ്ട് പോയിന്റ് വെറുതെ കളയുന്നത്; പാക്കിസ്ഥാനെ ഇന്ത്യ തോൽപ്പിക്കുന്നത് കാണണമെന്നും സച്ചിൻ\nകടലുണ്ടിയിൽ സെവൻസ് മത്സരത്തിനിടെ ഗ്യാലറി തകർന്നു വീണു; നൂറോളം പേർക്ക് പരുക്ക് →


ട്രംപിന്റെ ഹോട്ടലിന് ഒരു മില്യൺ ഡോളര് നികുതി കുടിശ്ശിഖയുണ്ടെന്ന് ഇന്റേണല് റവന്യൂ സര്‍വീസ്; ആരോപണങ്ങൾ നിഷേധിച്ച് ട്രം‌പ് - Malayalam Daily News\nവാഷിംഗ്ടണ്: മുൻ പ്രസിഡന്റ് ഡൊണാൾഡ് ട്രംപിന്റെ ഉടമസ്ഥതയിലുള്ള ഹോട്ടലിന് ഒരു മില്യൺ ഡോളർ നികുതി നൽകാനുണ്ടെന്ന് ഇന്റേണല് റവന്യൂ സര്‍വീസ് (ഐ ആര് എസ്) പറയുന്നു. 2011 ലെ നികുതി ബില്ലിൽ ട്രംപ് 1.03 മില്യൺ ഡോളർ (ഏകദേശം 7.43 കോടി രൂപ) നികുതി കുടിശ്ശിക നൽകാനുണ്ടെന്ന് ഏജൻസി ആരോപിക്കുന്നു. ട്രംപ് ഇന്റർനാഷണൽ ഹോട്ടൽ & ടവറിലെ മുറികളുടെ വില പുനർനിർണയിച്ചതോടെയാണ് നികുതി കുടിശ്ശികയായത്.\nഎന്നാൽ ആരോപണം നിഷേധിച്ച് ട്രം‌പ് രംഗത്തെത്തി. കേസ് ഇപ്പോഴും തുടരുകയാണെന്ന് അദ്ദേഹം ചൂണ്ടിക്കാട്ടി. ഷിക്കാഗോയിലെ ബഹുനില ഹോട്ടലിലെ ഒഴിഞ്ഞു കിടക്കുന്ന മുറികൾക്ക് വില നിർണയിക്കാനാവില്ലെന്നും അതിനാൽ നികുതി ചുമത്താൻ സാധിക്കില്ലെന്നുമാണ് ട്രംപിന്റെ വാദം.